
2007 se vignude 
di Crist 


IL 2007 AL RISPUINT 

al 6720 dal Circul Julian 

al 2760 de fondazion di Rome 

al 5767 dai Ebreus 

al 1428 (par nô, 1383) dai Maometans 
al 2188 de fondazion di Aquilee 

al 930 dal Stât patriarcjäl furlan 

al 61 de Republiche taliane 


FIESTIS VARIABILIS 


- la Cinise (21 di fevrâr) 


il miercus denant de prime domenie di Coresime 
la Domenie Ulive (1 di avril) 


+ Pasche di Ulif (17 di avril) 


la prime domenie dopo il pleniluni dal ecuinozi 
de vierte 


- la Sense di N.S. (20 di mai) 


40 dis dopo la Risurezion 


- lis Pentecostis (27 di mai) 


50 dis dopo de Pasche di Ulf 


- il Corpus Domini (10 di jugn) 


FIESTIS DI PRECET 


+ dutis lis domeniis 
- il Prindalan 


Circoncision di NS. 
la Pifanie (6 di zenâr) 
Pasche Tafanie 


- la Madone di Avost (15 di avost) 


la Sunzion in cil di Marie Vergjine 

+ Fieste dai Sants (1 di novembar) 
Pasche dai Muarts 


FIESTIS NAZIONÂLS 
- la Liberazion (25 di avril) 
- la Fieste dal Lavôr (1 di mai) 
- la Istituzion de Republiche (2 di jugn) 


> > 


RICORINCIS FURLANIS 

- Riviel dal Carnavâl dal 1511 (27 di fevrâr) 
la joibe grasse 

+ Aprovazion de lec 15 dal 1996 (22 di marc) 
Ricognossiment regjonál de lenghe furlane 

- Costituzion dal Stàt Patriarcjâl intal 1077 (3 di avril) 
Fieste de Patrie dal Friúl 

- Aniversari dal Taramot dal 1976 (6 di mai) 

- Aniversari de muart dal Patriarcje Bertrant intal 1350 
(6 di jugn) 

- Sants Ermacure e Fortunát, Patrons dal Friûl (12 di lui) 

- Sant Martin Vescul (11 di novembar) 

- Aniversari de fonde de Filologjiche intal 1919 
(23 di novembar) 

+ Sante Catarine di Alessandrie (25 di novembar) 
Presentazion dal Strolic Furlan 

- Sante Luzie (13 di dicembar) 

- Aprovazion de lec 482 dal 1999 (15 di dicembar) 
Ricognossiment statál de lenghe furlane 


M 


M 

Preambul 


Se tu vuelis là indenant, tu ás di cjatà für simpri alc 
di gnúf, di interessant. Par stá al pas, il Strolegant, 
chest an 2007, al à pensât di lassâ di bande lis bie- 
lecis dal Friúl: gleseutis, aghis, museus... Chest an al 
văl dâur lús a di chei che a ăn tignút in vite il Pais, 
tignint cjase i zovins: in pocjis peraulis, chei che a ăn 
fate lassá in sufite la valis leade cul spali, suiant tan- 
tis lagrimis sul nassi — parce che, come che al scrif 
Pari Davide Marie Turolt, “Ma partí cussi... un mál 
che no augurin a nissun” — creant puescj di vore. 
Stant che int metarin un par més, o varin di con- 
tentási dal ricuart di nome dodis di lór, massime di 
chei che a ăn svilupade o fate nassi la ativitât inte se- 
conde metát dal secul passát, ven a stái dopo de 
vuere dal 1940. Chei tancj che culi no son memo- 
reáts, no àn mancul mert. Cualchidun al disară che il 
grazie lu ăn tal tacuin... Il Strolegant ur rispuint che 
tal gargat a ăn ancje cualchi modon dúr di manda ju; 
massime chei dai agns Setante. 

Rivât al mandi, us auguri a ducj un mont di ben, tan- 
te salút, bêçs e timp di spindiju. 


II Strolegant 


Zenar 


Q Œ `J o Ul P DO N = 

PRINDALAN 

S. Basili il Grant 

Non dal Signór 

S. Ermis Martar 

S. Melie Martare 

Pifanie di Nestri Signór 
S. LUZIAN MARTAR 

S. Severin Vescul 

S. Julian Ospedalir 

S. Aldo Rimit 

S. Paulin di Aquilee 

S. Modest Martar 

S. Ilari Vescul 

B. DURI DI PORDENON 
S. Maur Abât 

S. Marcel | Pape 

S. Antoni dal Desert Abât 
S. Prische Martare 

S. Mario Martar 

Ss. Bastian e Fabian Martars 
S. AGNÉS VERGJINE 

S. Vincens Diacun 

S. Merenziane Vergjine 

S. Francesc di Sales Vescul 
Conversion di S. Pauli 

Ss. Tito e Timoteu Martars 
S. Anzule Merici Muinie 

S. TOMÁS DI AQUIN PREDI 
S. Costant Vescul 

S. Martine Vergjine 

S. Zuan Bosc Predi 

Benito Zollia 


Luciano Spangher 


Furlan di Guriza 


N° son tancj i 
zovins gurizans 
che in chist ultin e 
difizil dopo uera si 
son fats onor ta vi- 
ta. Un di chiscj pòcs 
Te di sigur Benito 
Zollia che 1 è nas- 
süt tal 16 di setem- 
bar dal 1936. 

A sis ains, uarfin di 
pari, ‘l è stat obleàt 
a passà un an in- 
tier in una colonia 
marina di Abazia 
in Istria, e invezi so 
fradi Flavio, di doi 
ains plui vecjo, ‘l è stat mitùt intal colegjo gurizan pai 
uarfins “Odone Lenassi”. 

Benito, tornàt a cjasa da l'Istria, ja frecuentàt lis ele- 
mentàrs e plui tart la “Scuela di Formazion Indu- 
striàl” che fos stada un istitùt residuàt dal vecjo si- 
stema austriàt e, po dopo, l’“Istitùt Professional pai 
Mecanics”. 

No ti veva, in chei timps, tropa voia di studid parzè 
che gi plaseva frecuentă dutis lis garis sportivis che 

jarin di moda, in primis chès di balon, che si zuiava 
tai cuatri murs che saressin deventăs, dopo, la glesia 
dal Sacri Cor e ancjimo il “nuoto”, cun nadadis che 
si fasevin ta che aga freda dal Lisunz o, come tancj 
altris gurizans, tal már di Duin o di Sistiana. Soradut, 
pero, gi plaseva il zuc dal “basket” che ja scomenzat 
a zuiá ta scuadra da l'A.G.I. (“Associazione Giovani- 
le Italiana”) e dopo ta scuadra da l'"Unione Ginna- 
stica Goriziana”, la zentenaria fabrica di grancj cam- 
pions e di personagjos di grant valor, dulă che Beni- 
to ja zuiat tant ben che la “Federazion” taliana lu ja 
clamăt prima ta Nazionăl Juniores e dopo in che Se- 
niores dulă che ja vint una gara cuntra la Spagna. 
Insuma si ja compuartàt tant ben ta chist timp che la 
“Unione Ginnastica Goriziana” lu ja numinăt presi- 
dent da Societat, tignuda, tal so mandat propit in 
scuara justa. 

Tal lavòr ja scomenzat la prima esperienza a Guriza, ta 
fabrica da “S.A.F.O.G.”, in cualităt di disegnadòr meca- 
nic, e tal 1960 1 è migràt a Milan, dulà che ja mitòt in 
opara dut il so savé ta scuadris di basket milanesis in 
serie “A” e si ja procurat di cressi la sò cultura personal 
studiant seralmentri ta scuelis specializadis. 

Tal 1965, ancjimò zovin, ja azetăt l'incaric di diretòr 
comerziàl da li” ofizinis “Brugola”, che produzevin 
chès famosis vits a “esagono incassato”, dulă che ja 
podòt svilupá una esperienza comerzial ancja in 
cjamp internazionăl tant che 1 è stàt stuzigàt a prova 
di persona a viarzi ta la sezion di “rapresentanza tec- 
nica comerzial” e ancja in chè di “vendita di servizis 
finanziaris” cu la “Sozietăt FIDEURAM” tal gnòf setòr 
dai “Fondi di investimento”. 

Tal 1972 ja comprat Pofizina “S. Brovedani” dulă che 
lavoravin tredis operaris un grun cualificăs, spezial- 
mentri par fá particulars, vits e inietors par fornei e 

cusinis a gas (i famos “ugeis”), furniduris che lavin 
scuasi dutis a finî ta fabrica “Zanussi”. 

Cun chistis produzions la sò fabricuta si jara svilupa- 
da e slargjada tan che uè ja plui di 600 dipendents e 
gnovis fabrichis son vignudis sù a S. Vit dal Tiliment 
di Pordenon, a Guasticce (LI) in Toscana, a Modu- 
gno di Bari, a Marnaz in Franza e a Galanta in Slo- 
vachia. 

Insoma lis sozietàs dal Zollia son tra lis plui cualifi- 
cadis dal mont par la “mecanica fina”, cun servizis di 
progjetazion di sistemis, di atrezaturis, machignis e 
sistemis di produzion e di control tra i plui avanzàs 
che permetin l’industrializazion dai tocs plui sofi- 
sticăs che si metin tai “Hard disk” da la “I.B.M.” , tai 
inietors dal “Comon Rail” da la “Bosch” e da la “Sie- 
mens VDO”, da lis punteriis idraulichis da la “Eaton” 
e ta pompis a alta pression da la “Delphi”. 

Se podi dî di chist personagjo, di chistis panorami- 
chis, che ja intuìt e realizàt pal gnòf progrès da lis in- 
dustriis modernis. Podi dî che ja fàt ben l’Universitàt 
di Udin, tant sensibila, a conferigi il titul di Laurea 
Magistralis H.C., di Ingegneria Mecanica. 

Onòr al merit. 


p. 8- L'inzeontr Benito Zollia. 
p. 10- Il torno tai agns ‘50. 

La vilie. 
Epifanie 


Mario Martinis 


1 5 di Zenâr, vilie de grande Epifanie, al jere une 

des plui impuartantis viliis dal an e dal calendari 
rurâl dal Friül, là che si son dâts adun contignüts sa- 
cris, magjics, astronomics e popolârs. 
A caraterizà cheste grande “suee di passac dal ca- 
lendari”, e scomençave intal prin dopodimisdi la 
Glesie furlane cul sconzür de aghe daür dal rituál 
orientâl e no daür di chel roman. Cheste e jere la pri- 
me des trè benedizions, celebradis daür dal antic ús 
de liturgjie de Glesie di Aquilee (reâl puint religjós e 
culturâl jenfri Orient e Ocident), che a lavin adun cu 
la difese spirituál de comunitát dai fedéi intal arc dal 
gnüf cicli temporál e agrari (la seconde benedizion 
si faseve ae vilie di Pasche Maiór e la tierce ae vilie 
di Pasche di Rosis). La tradizion popolâr, intindint 
slargjà l'efiet di purificazion e di protezion de parti- 
colâr benedizion, e faseve puartă in glesie da part 
des feminis ancje sâl, pan, milucs, narancis e man- 
darins, pomis secjis e ancje zeis di ai e cevolis che a 
vignivin logâts dongje ae mastele de aghe di benedi, 
propit parce che la speciâl benedizion cuintri il diaul 
e passàs ancje al mangjà che daspo al vignive puartât 
a cjase pal so consum moderát. Prime di là a cjase, 
lis feminis e i fruts a jemplavin butiliis, podins e al- 
tris recipients di aghe benedete che e coventave a 
furní lis pidelis metudis a pueste daúr de puarte de 

cjamare e a lustrâ une volte ogni tant, vie pai “dodis 
dis” e soredut intal stes dopodimisdi dal diesim se- 
cont (o vilie de Epifanie), cjase, stale, curtil, ort, 
cjamps, bestiis e imprescj di vore cuintri demonis e 
striis. 

Di cheste aghe benedete al jere famôs il dit: “La 
virtút de aghe de Pifanie e passe siet mûrs”. In dutis 
lis cjasis, la aghe lustrâl e coventave ancje par altris 
ûs su lis personis, come la benedizion de nuvice e 
dal so furniment, di chel che al partive par un lunc 
viac e soredut inte agonie e intal funerâl di un com- 
ponent; in cheste ultime ocasion, la aghe si aurive di 
un piçul podin cuntun ramut di zenevrár, plante sa- 
cre ae vite e ae muart, e plui di resint cuntun ram di 
ulif benedet. 

Finide la particolâr cerimonie gjespertine, lis cjam- 
panis a sunavin a fieste par anunci la rivade de Epi- 
fanie, ma ancje ché dal carnevâl che, daúr dal ca- 
lendari liturgjic e popolár furlan, al rivave propri in- 
tal dopodimisdi dal 5 di Zenâr, spartiaghis jenfri il ci- 
cli dal timp nereòs passât e chel dal timp clâr a pe- 
ne scomencát. Vignude sere, prin timp di scúr de 
scure gnot diesime seconde, in chê che lis fuarcis 
scuris e infaris a scomençavin a discjadenâsi, i fruts 
e i fantats a partivin pes corts, pai curtii, pai orts e 
pes braidis, pai trois e pes croseris a dâ colps di sco- 
rie, a fâ berlaments, a scjassâ cjampanatis e cinglinais 
e a sgosási ae lús di fogulis piadis che, trascurint la 
gnot bielză colme, a puartavin sugjestion e ancje pó- 
re. Al jere chest l'antic rituál magjic popolár dal “ba- 
ti lis striis” fidât ai plui zovins (segns vivents de vite 
gnove e, par analogjie, dal gnûf timp e dal gnûf ci- 

cli) e cul fin di bati in mût simbolic striis e diaui, e 
ancje a pară vie dai borcs e dai cjamps presincis ne- 
reosis e spirits malins ae jentrade de Epifanie, date 
esoteriche e critiche pes fuarcis di sot tiere che a 
amin il scûr, aromai pressadis dal lusôr simpri plui 
vif dal soreli de Epifanie. 

Cun di plui, soredut intes zonis montanis, i fantats a 
lavin indenant cu la “cuestue de stele”, ven a stâi cu 
la seconde cuestue dal solstizi daspo di ché dal Prin 
dal an, fate juste in ocasion de Epifanie e che e ri- 
cuardave la stele dai Tré Rés e i lór regái. Cussi gro- 
ps di fantats, par cjapá puars regái, a lavin cjase par 
cjase cuntun baston che e jere stade fissade su la 
ponte une stele, cualchi volte ornade cu lis curdelis, 
che e jere iluminade dentri di une cjandele e che e 
vignive fate zirà cuntune cuardute. La “cuestue de 
stele” e jere duncje une cuestue dal solstizi e e jen- 
trave plui di mai intal solit cliché magjic de circola- 
ritât de potente simbologjie esoteriche dal don, pan- 
dude intal contest social de condivision e dal rin- 
fuarciment dai leams de comunitát. 

Di notá ancje Pat di magjie popolár protetive che al 
vignive fat soredut in Cjargne e inte Sclavanie furla- 
ne inte vilie o intal stes di de Epifanie. Su lis puartis 
des cjasis, e soredut des stalis, i oms a intaiavin lis 
suponudis iniziâls dai Trè Rès (Gaspare, Melchiorre e 
Baldassarre) jenfri lis cifris che a indicavin Pan daúr 
dal seguint monogram: par esempli 19+G+M+B+66 
par il 1966). La formule dai Tré Rés e veve cuistát in- 
tal popul un grant valór di maghec, al cuál tantis vol- 
tis e vignive zontade la picjade di amuléts e altris 
ogjets di divinament par dá cuintri ae furiose presin- 

ce maligne che propit in chê gnot diesime seconde 
e jere plui discjadenade di simpri, prin di jessi batu- 
de dal clarôr de lús dal soreli de Epifanie, grande da- 
te simbul e inizi de viertidure dal gnúf cicli di lusór, 
imprimát e sublimât de religjon cu la manifestazion 
di Crist, lús e salvece dal mont. 


Lu a dite 
cjossul... 


Beppe Grillo 


Di ce isal fat il spacetin pai dincj? Di plastiche. Di in- 
dula vegnie la plastiche? Dal petroli. Il dentist ti vise 
di cambiâlu ogni tre mês. Trops spacetins sono in Ita- 
lie? Vincj milions. Ogni trè mès, vincj milions di spa- 
cetins a finissin tes scovacis, a van tun for e a vegnin 
brusâts. I cloruros a deventin diossine, che e va tal 
aiar. Cu la ploie, la diossine e cole tal mâr, e ven su- 
pade dal plancton, il pes al mangje il plancton. Tu tu 
vas al ristorant, tu ti fasis une biele cene di pes (50- 
60 Euros) e tu ti sès mangját il to spacetin pai dincj. 

Il paesagiu sculpit 


Silvio Ornella 


Furlan di Sopula 


La sgorbia dal unvier 

a solevat riss 

ta chista ciera di lenc e sera. 
Cul troncheis sutil 

al à taiat li ongulis dal freit 
tineris di ninis 

li a sparnissadis 

ta la paia da li sgiavinis. 
Ma se si disgela 

al parta chissus tai ciamps 
a nasá l'aria. 

I pói vecius pui 

a sbecotein ta l'onbrena 

e dut a tas 

pena de là da li stradis 

dai fossăi 

dulà ch'i ti ciaminis 

coma un rai insuchit. 


E T morăr ti lu ios 
ta na capota grisa 
tal so nùl eternu 
puin di zemis 

ch'a spetin di fluri. 
Un ton cialdis 

e ganbia la stagion. 
E ganbin i poi 

dal ran al lustri oton 
la sò geometria seria 

ch'a nissulea. 

Paesagiu da disdiura 
paesagiu di brea e seadura. 
Chista ciera ch'a € 10 

adès ch'a no è di nissun 
coma un ievri spagutit 
adès ch'i ti sòs bessou 
coma l'aga dal flun. 


Neveada 


Gloria Angeli 


Furlan di Vergegnas 


Dut blanc 
ator di me: 
il cil, 

las monts, 
i arbui, 

la tiera. 

E tal mieç 
dal blanc 
una macja 
di sanc. 


A si mouf! 

Al è un petaròs 

ch'al sgarfa 

a cirî cualchi samenca. 
O vulial iodi sa è 
incjimò la tiera 

sot da neif frescja? 

La Cice 
gno Barbe 


Tamara Bertoli 


i visi come se al fos ir, cuant che intune grise e 

frede zornade di zenâr di za agns, gno barbe al 
capità intal gno negoziut cuntun batuful neri in man. 
Ce biel! Al veve cun se une cjicute. Nerina, o vin pen- 
sát di clamále par vie dal so lunc pèl neri dut ricotàt. 
Ce tant che e tremave la puare cjanute e nus cjalave 
cun chei biei voglons marons. Cussi le cjapai subit in 
braç par cjarecále e cocolále plui che o podevi. La 
cjiçute e tacă a lecâmi la muse dute contente. 
Nerina si e rivelade une cjanute une vore zuiarine e 
birbantele. Ce che plui i plâs al è fâsi puartă ator in- 
tal zeut de biciclete. Cun jê, gno barbe al fâs lungjis 
pedaladis pal pais e po di tant in tant al scuen fà 
cualchi fermadute, parce che cualchidun al à gust di 
fà une cjarece a la cjicute. 
Ancje se al è passât dal timp, no mi dismentearai mai 
ché grise e frede zornade di zenâr, parcè che Nerina 
nus à puartât il soreli! 

La Storie | 
gno riul 


Giusy Gubiani 


uant che o jeri picule mi contavin di lücs fadâts e 

di lófs, magari ancje di orcui e aganutis. Jo no ca- 
pivi dulă che e jere a stă dute cheste int e tant man- 
cul dulà che si platavin, stant che jo no jeri mai ri- 
vade a viodiju. Cumo che o soi cressude e o ai amát 
i miei puescj, o ai vivút e viodút la lór magjie. 
Picul gno, ti conti cemáüt rivà al gno puestut preferit, 
ma chest tegnilu simpri dome par te. 


“Lassantsi aes spalis il nestri mar salât e póc profont, 
bisugne tornă indatir să pal Tiliment, să, să, passant 
pe basse furlane, fintremai a incuintrási cu lis primis 
monts de Cjargne. Cuant cbe tu ti cjatarás devant il 
mont Brancot, tu varás di lassá il jet dal flum e sco- 
mencà a vinturáti dentri de concje: ator di te, in lon- 
tanance, i pics dal Cuar e i siei versants cbe a fasin 
muse al Brancot. Tu varás di cjapá la direzion plui 
salvadie e mancul sigure, dut cás e valară la pene... 
ancje te vite i moments plui biei a son salacor daspò 
il dolór... crót a mame. 

Passât il paisut cu lis cjasutis dutis in ordin e di lunc 
de strade, rivât te plaçute de glesie cul lavadór a tó 
campe, ve lu, cumo cjape chel troi che al jentre dret 
jenfri lis monts. No stà fermáti in principi, ancje se tu 
vedarás tante int, cjans che a corin ator contents, tu 
sintarás zigos di fruts e frutis che a zuin e si butin te 

agbe. Chi il riul al è dumiesti, lis splazutis di gravin 
e claputs blancs a son golosis. Tu, però, no sta fermä- 
ti, torne sù pal riul, salte i claps e rimpiniti sù pes ro- 
stis, bagniti i pits par traviersá i tocs li che no son al- 
tris múts par lá indenant... cualchi barac nol è nuie, 
pe dighe grande, nuie póre, tenti dir pai ramaçs. 
Cjaliti indatir: al e biel lassási aes spalis la confusion 
e il cori dal timp, devant di te dome la nature e te 
stes... Cjamine frutin gno, un toc tu lu varás di fá 
nadant... nol e altri mût par rivá tal gno puestut: la 
agbe e je glacade e tu no tu ti sarás mai sintút cussi 
vif. 

Cuissà ce che al è li che al nas il riul, tra il Mont Faêt 
e il Mont Plombade. 


Chi e je la aghe blancje trasparente che e cor jù jen- 
fri lis parêts fredis e netis di une mont che e je li di 
simpri, parêts che no viodin mai il soreli. 


La aghe vive che no fâs fature a lassâsi daür chei cla- 
pons grancj, schivantju cence pôre, anzit al semee 
che ju ridi. 


La aghe che cence premure e rive fin dongje di nô, 
che e sbrisse tai claputs cidine e no si fâs plui sinti... 
no come là sà che dopo ve fât un salt di trê metris e 
sbat cun fuarce parsore di chê altre aghe e dai cla- 
pons. 


Chest puest, piçul gno, al è ancje il vert aghe profont 
e pacific des pocis, li che il riul si ferme a polsâ e al 
vif un altri timp. Cuant che si sentin sul ôr, lu cjalin 

fis, fintremai che o rivin a distingui tal fonts i colôrs 
dai claputs. Cualchi volte, si pues ancje cjatá cualchi 
aganute, ma no mostrin mai la musute, si corin 
daúr, a zuin, a ridin e se e ven masse int, a van su- 
bite a platási sot di chés fueis largjis e sbrissotis che a 
cressin tai puescj umits. Se tu alcis í voi, dut intor al 
e vert e blanc, i pecs cjapáts sù pai crets e il cret che 
al lusigne sot dai peçs: blu már, vert e blanc... blanc, 
vert, blu mâr... al è un ingredeási jenfri chescj 
colórs, un frastornási tra la aghe che e cor e la aghe 
che e sbat. 


Picul gno, cuant che tu sarás grant, ven achi di gnot, 
lis stelis a son parsore e il blanc dal cret al semee 
imagjinari. Baste sentási dongje il riul, tai claps ju- 
scj e in compagnie des stelutis, la aghe ti contarà la 
storie de tô mame”. 

Par là daür 
de 
mode 


Gjudite Fabbro 


h ben! Par scomencâ l'an come che Diu, o miór 
la mode e comande, o ai volût ancje jo doprá alc 
di colôr ros, no blancjarie che no soi rivade a tant, 
ma o ai screât, pe ocasion, un biel pâr di lincüi di un 
colór ros füc, che su lis lentimis a an flurit un mara- 
veós garoful cun tant di gotis di rosade che al somee 
parfin vèr. 
— Chei lincüi a varessin di fà imboreçà ancje un pi- 
rulot di glace — o pensavi. Invezit nuie! 
— Sará cuestion di efiet ritardát, bisugne vé pazience 
- mi disevi. 
E jere passade cuasi une setemane cuant che une se- 
re mi inacuarç che l'om mi cjalave e al riducave. 
— Ce âstu usgnot? — i ai domandát, pensant che i pas- 
săs pal cjâf di fâ cualchi matetát. 
— Ma, no sai, ástu cambiát la tinte dai cjavei? 
- Ma no, mo! Tu sâs púr che al è plui di un an che 
no mi pituri e che mi plâs di jessi “nature”. Parcè mi 
fasistu chestis domandis? 
— Tu ás il cjâf colór di rose, avuál dal cudurál di un 
fenicotar. Sástu chei uciei colór di rose cu lis talpis 
lungjis e secjis che si viodiju par television? 
Cheste rispueste mi lassă une vore malapaiade, tant 
che, metúts sà a la svelte i ocjâi, o lei subit a spielá- 
mi. 
Joi ce robis! Altri che colór di prin dal an, altri che 

puartefortune! A durmi su chei lincüi ros, cul cjâf 
poiât su chei biei garofui cun tant di gotis di rosade, 
ce vevio vuadagnât? 

Dome la tinture a gratis! 


Fusetis 


Vigjut di Sunte a scuele nol combine nuie, ma a du- 
trine... ancfemò mancul. Il plevan al prove a inte- 
rogâlu: Quali sono i quattro evangelisti?” — “I quattro 
evangelisti sono tre: Pietro e Paolo” 

Il fridulis 


Aldo Tome 


Furlan di Mania 


l era tant fridulis, barba Bortul. Cuant ch'a capi- 

tavin chei unviers crúts ch'a i fasevin inglacá il 
flòt tai pei dal barbuc e maduri li bugancis intai ours 
da li gurelis, lui al si intabarossava cuierzint il cjâf 
cun una bareta di lana penza, ch'a i sapiliva dal dut 
encja il carneli, e una siarpa lungja ch'a rivava a fai- 
ghi tre zirus intor dal col e a taponá il nás par intrei. 
Fra ché bareta e ché siarpa al lassava una cumissu- 
ra, justa par la lús dai voi. Una di di un meis di zenár, 
al veva cugnút zi intal simiteri cun un funerál chal 
compagnava a sapilí sio cuscrit Lelo Tega. In ché di, 
intal simiteri, a tirava una bava freida da Siberia ch'a 
si impirava dentri a li usuris comi una subla di glac. 
Barba Bortul, cu la siera colour da la brosa, al veva 
li gramulis ch'a i barbotavin cença comant. Alora, a 
cerimonia finida, al si è fat dongja al pissighet (sore- 
stant dal louc) e, cun vous sutila, a i à dit: 
“O, Vitoriu. I ai capit chi tu ti vens paiât un tant par 
ogni busa ch'i ti ingjavis. Ben, jo ti cunsigli a impiá, 
ucă dentri, cualchi stuva incă e innă, par distipidi chi- 
stu ambient. Sino ti riscjis da vei cjaristia di lavour!”. 
“Parce po?” Al à domandát, cun meravea, il pissighet. 
E lui, cun cunvinsion, a i à rispundút: 
“Parce cun ché glacera ch'i ti ás uchi dentri a cui vo- 
stu ch'a i vegni ressa da muri par vigni a bati 
brocjis?”. 

L Emigrant 


Giovanni Urban 


Furlan di Trasagas 


Lamia a mâr la luna 

sora il païs penc di sium. 
La odula a cjanta 
svuedant la val dal scúr. 

A eora di parti. 

Nissuna peraula 

sòl ché man ch'a strenc 
ch'a no úl distacási 

par dála a imprest al forest. 
Dapit dal prát 

a si volta un'ultin viac 
prin che il vueit tal miec dal cür 
al diventi pui grant 

rivant sôl a fâ mandi 
alçant il braç. 

Al e restât il troi 

indulà ch'al è passât 
scjaveçant il prât. 

Al jeva il soreli 

e al suia la zulugna 

l'erba a rinven, a si dreça 
e il troi pui no s'impár. 
Cumo ogni di a buinora 
doi voi a cjalaran 

s'a tornin chês olmas 

la puarta a e simpri in sfesa 
e la taula parecjada. 

A carnaval _ 
scherc al val 


Renato Cilento 


T: més di Zenâr dal 1950, mi ăn clamát dentri di 
coscrizion e mandât a San Zorç di Cremano, pro- 
vincie di Napul e destinât al 5? Reziment Gjeni, 1? 
Bataion Trasmissions, 4° Compagnie Marconiscj, i 
plui picui! Ali, o ai cognossüt un zovin padoan, Man- 
frin Beniamin, Mino pai amis, ancje lui gjeometre e 
o sin deventâts amis. Mino al jere un otic e al lavo- 
rave intal negozi di so barbe a Padue, in vie “Cjan- 
ton dal gjal”, dongje la Universitât. Di sere, si lave für 
insieme a mangjà pizis e a bevi un tai di vin. Mi ve- 
ve prometüt che, se al fos làt in permés, mi vares 
puartât un biel pâr di ocjai pal soreli. La caserme in 
chel timp, e jere une vore dirocade, di mût che tra 
une zornade in classe cul alfabet *morse" e une se- 
temane di “pale e picon" a jerin passâts doi més. Po 
dopo, Mino al à scomencát a malâsi: infermerie, 
Ospedâl militâr di Napul e Padue, convalessence e 
nol € plui tornát. O vevi cussi pierdüt un ami... ei 
ocjai, e ognidun di nó al è lât pe sô strade! 

A son passâts i agns e jo deventât uficiâl, o soi lât 
ator pe Italie: Pulie, Alto Adige, Udin, Padue e par 
ultin Udin, in pension. Rivât a Udin intal Fevrâr dal 
1974, mi soi ricuardát di Mino e o ai decidüt di là a 
cjatálu, a jerin passáts dome vincjecuatri agns! Cjapât 
il treno, comprât il gjornâl, mi soi metüt a leilu; in 
prime pagjine, in grant, la notizie che a Padue a ve- 

vin scuviert un grues trafic di droghe e arestâts co- 
merciants, imprenditôrs e students de “Padue bene”. 
Sot, notiziis sui cjars di carnavâl, pe fieste des matri- 
culis universitaris. Mi ven une pensade tal cjáf! In 
chel an, la television e trasmeteve i câs di polizie dal 
tenent Sheridan, un comissari babio e svelton, che al 
disgredeave ducj i berdeis. Cjatade la buteghe di Mi- 
no (si jere metüt di bessôl) o ai tirât su il bavar dal 
gaban, calât il cjapiel sui voi, metút i ocjai scúrs e, 
cuntune man te sachete e il secont dêt pontât, o soi 
jentrât. “Buon giorno” i ai dit fuart e decís. E lui, dut 
manierôs, al rispuint: “Buon giorno, cosa desidera?”. 
E jo: “E lei Manfrin Beniamino, detto Mino?” “Si, so- 
no io” al rispuint cun buine grazie. E jo, mostrant la 
tessare feroviarie voltade in ju, cun vôs simpri plui 
dure: “Sono il commissario Pezzullo della squadra 
narcotici di Padova. E al corrente che ci sono stati 
molti arresti in cittă per traffico ed uso di stupefa- 
centi? Mino al scomence a gambià colór! E jo, insi- 
stent e cjalcjant la man: “Dove si trovava il 20 gen- 
naio alle ore 9 ? “Blanc come la cere, al cirive il lu- 
nari picját tal múr che pe póre no lu cjatave, e bar- 
botant al rispuint: “Si... si... il... giorno 20 gen- 
naio... era... era... domenica” e dut intun flát “a let- 
to con mia moglie... e... e..." E jo. Simpri plui pres- 
sant: “Non cerchi scuse! Ha testimoni?” A chel pont, 
o soi sclopát a ridi; o ai tirât ju ocjai, bavar e cjapiel 
sberlant: “Pampalugo, no te me riconossi più?” e sul 
atenti “5° Reggimento Genio, 1° Battaglione, 4° 
Compagnia Marconisti, geniere Cilento Renato”. Just 
il timp di tirámi indaúr par svuincá un patafon. In- 
gropâts, si sin cjapâts a bracecuel a lunc! Par fá la 

pâs, la sere lu ai invidât a cene intal miôr ristorant di 
Padue. O vin mangját, bevút e ridût tant e mi à 
contât che par vê il congjêt al scugni bevi asêt par 
doi mês. Ce birbant! Il cont al è stât une vore salât, 
ma dopo vincjecuatri agns, o vevi tornât a cjatâ un 
vieli e cjâr ami e... un biel pâr di ocjai par lâ al mär 
marcâts “Safilo”! 


Credet 


Bianca Borsatti 
Furlan di Claut 


Signòr, 

te prec: 

faime anciamò credet 
de un lustre de luna 

de un rai de soreie 

de un sbrec de thel turchin 
dei udòrs 

dei savòrs 

dei sonòrs de la mò tera 
par che puossa giolde 
tai dis pi curth. 


el 

Fevrar 


S. Nocent Pape 

La Madone Cereole 

S. Blâs Vescul 

S. GJILBERT ABÂT 

S. Aghite Vergjine 

Ss. Martars Gjaponâs 

S. Ricart Re di Inghiltere 

S. Jaroni Emiliani Predi 

S. Polonie Vergjine 

S. Scolastiche Vergjine 

LA MADONE DI LOURDES 
S. Lalie Martare 

S. Anselm di Nonantole Abât 
S. Valantin Martar 

S. Faustin Vescul 

S. Juliane Vergjine 

Ss. Martars di Concuardie 
S. SIMEON VESCUL 

S. Conrât Rimit 

S. Dele Badesse 

La Cinise 

Catidre di S. Pieri 

S. Livi Martar 

S. Sergjo di Cesaree Martar 
1 DI CORESIME 

S. Sandri di Alessandrie Vescul 
S. Gabriél da la Dolorade 

S. Roman Abât 

Tomasine Da Ponte Tonon 
Carnica Arte Tessile 


Monica Tallone 


L. ogni tant a torzeon pe Cjargne al merte par di- 
viersis resons. La nature e je sflandorose, la cusi- 
ne alc e ce e l’artesanât un dai plui interessants de 
nestre Regjon. 

Tra lis tantis ativitâts che, púr cressint e domandant 
par conseguence l'inzornament tecnologjic dal câs, a 
an mantignút l'implant origjinari di “Buteghis artesa- 
nis” e je dal sigûr la Carnica Arte Tessile, lavoratori 
di tiessidure e confezion tignût in di di vuê par une 
des miôr aziendis intal setòr produtif de blancjarie fi- 
ne pe cjase. 

Se di Tumiec si cjape il stradon che al mene a Vile, 
un biel moment, prime di rivâ in pais, si intive a gam- 
pe la aziende in cuestion. Li tacade, po dopo, ve 
ancje la buteghe indulà rimirâ e comprá tiessúts e ar- 
ticui di lin, coton o ben altris fibris naturâls cognos- 
sûts e preseâts un fregul dapardut: fermade obleade, 
in sumis, par ducj chei che a an a cúr lis robis bielis. 
Logade intun stabiliment moderni e funzionál, la 
Carnica Arte Tessile e puarte indenant un mistir in 
realtât antigon. No par nuie, tabaiant di tiessidure in 
Cjargne, si pues zirucâ fin ai prins dal Sietcent. In 
ché volte, par ogni cjase, ancje tes valadis plui fòr di 
man, al jere almancul un telâr, condizion cheste — 
durade di lunc dut il Votcent — sticade dal snait im- 
prenditoriâl di Jacop Linussio di Paulâr, fondadòr a 

Tumiec, te prime metât dal secul XVIII, di une fabri- 
che di stofis buine di metint in vore trente mil di 
telârs e fâ cognossi i siei prodots fintremai in Asie e 
intes Americhis. 

Po ben, cence póre di falâ, si pues dí che la Carni- 
ca Arte Tessile, nassude dal 1964 graziis ae sensibi- 
litàt artistiche, ae preparazion tecniche e al grant im- 
pen de siore Tomasine Da Ponte Tonon, e je no do- 
me la aziende che e à cjapât su e fat so l'antic mistir 
dal tiessi, ma ancje chê che lu à salvât par un pêl 
prin che al las dal dut in dismentie. 

In chei agns, di fat, i cors inmaneâts de Comunitât 
Montane cul fin di pocâ la riprese de art de tiessidu- 
re in Cjargne no verin chel sucès che il President stes 
de Comunitát, il professôr Michel Gortani, si spieta- 
ve che a vessin. Nissune des arlevis e ve cúr di me- 
ti in pits une proprie ativitât su la olme de antighe 
tradizion cjargnele. Si che, par no dispierdi il lavór di 
tré agns di lezions, Gortani al domanda ae inse- 
gnante — juste a pont la siore Tonon — che e fos jé a 
cjapâ chel troi. 

Al fo cussi che a Divilin, te viere fusine di un ma- 
rangon, e scomenca la prime ativitât. Cun piçui telârs 
a man, si produsevin tiessûts par vistits di lane e se- 
de. Un sôl telâr jaquard al vignive doprát pe produ- 
zion di centrins e tavaiis di lin; ma plui il timp al pas- 
save, plui il lavór parie cu la dibisugne di altris spa- 
zis a cressevin. Si che, dal 1970, la ativitât e fo puar- 
tade propite tal capanon industriâl di Vile là che si 
cjate inmd vuê e, di chê strade, la produzion e fo 
slargjade, screant il setôr de blancjarie pe cjase. 

Di cualchi an incă, il tamon de aziende — che mo co- 
me cum e fas stât su 1.100 metris cuadris di super- 
ficie, dodis modernis telárs mecanics e uns cuindis 
dipendents — al è passât tes mans dal fi de siore To- 
masine, Josef Tonon. 

Il cicli di produzion si davuelc für par für intal stabi- 
liment di Vile, dai studis sui disens e sui modei fint 
al articul biel finit e prontát; i tiessûts a son imbastîts, 
daúr di criteris pardabon artesanâi, di mans vecjis dal 
mistîr. La sede, la lane, il lin di divignince europea- 
ne e il coton, che al ven invezit dal Egjit, doprâts in- 
te tiessidure a son sielzûts tra i miôr filâts naturâi par- 
ferits sul marcját: une strategjie vincent, duncje, tra- 
tantsi di continuá a sigurá la cualitát, la man e l'a- 
spiet che, diferenziant lis creazions de aziende, i àn 
permetút di vuadagnási une nomee di dut rispiet in 
Italie e tal forest. 


p. 31- La siore Tomasine che e mostre cun braure un dai 
siei tiessiits. 

Zoucs di tiara 


(Filastrocuta) 
Giacomo Vit 


Furlan di Bagnarola 


Ventu a zuiâ a scundisi, 

a scundisi tai bărs, 

tai scàrs fossăi, 

tai rivài inglassàts, 

tai pacis dai viars, 

ventu a sciampâghi al mont, 
al so malstâ taront, 

al so colâ a plomp, 

ventu a sgualâ tal siel dal fen, 
a inclostrâ tal ledan il ben, 
a inventâsi il seren, 

ventu cui pipins di tiara, 
ventu induà che il cour 

al dirà? 

Cuadrut _ 
fevrar 


Giuliana Miculan 


ant a spas fàr de puarte Cividât, si rive a curt in- 
te strade che e va dilunc des fortificazions napo- 
leonichis di Palme: lúc di dulà che, biadelore, il spe- 
tacul de nature scuasit invisibil tal cúr de citàt, colpe 
la s6 architeture e il ciment, al pant subit dute la bie- 
lece di fevrâr. 
La vierte no je ancjemò, ma bielzà e cor vôs di une 
vite che e torne a inviâsi e dut al è impromesse de- 
licade de gnove stagjon. 
Sot vei di arint e sede, chenti la vuarzine e romp i 
cjamps di steulis, là vie la grape e sfreole lis copis di 
tiere nere che cocâi famâts le puntinin di blanc. 
Ancje tes boschetis si lavore: il sec roncà al cidine il 
cibiscjă ligriòs sui ramacs e scjaps di passaris a saltin 
für sforeadis dai baracs e si dispierdin tal cil. 
Ca e là il stecum des cisis e des vîts al bruse in fu- 
meris celestis nulintis di bon odôr vieli. 
Al orizont núi blancs a sflorissin dal grim des mon- 
tagnis e a taponin il lôr profil di néf lusint. 
L’aiar al lusigne ancje sui fros di jerbe, sui ramacs 
núts e sui prins butui dal saút. 
Viers sere, un scjap di corvats al travierse, cun svol 
pegri, chest misclig di aiar e di lús e al si sbasse a 
polsá sui práts colór dal soreli a mont: ancje il lór 
cracâ al è un cjant ai dis de vierte si ben sierade 
ancjemò dentri l'unvier. 


FEVRÂR 36 


Il spetacul de nature al nicule i pinsirs e il cûr al gjolt 
un padin che al serene; lambics e pôris si cuietin in- 
tant che si devente part di chest mont contadin, de 
só perfete e gratificant circolaritât là che il fâ e lis 
zornadis si dan la volte cuntun ritmi che nol tradis. 
L'ultin calicant di fevrár di un zardin rimit al compa- 
gne cul so sprofum fintremai puarte Udin. 

A pene dentri Palme, il spetacul inmagát al finis: si 
sfante il profil di fúc des monts, al discomparis il zûc 
dai arbui sul font colorát dal cil che cumd dome co- 
ps a ‘ndi segnin il confin, la lis e devente mieze om- 
bre. 

Barcons vierts sui vas sflorîts des planis a “ndi bevin 
il vert e i colórs: ma no bastin a piturà lis cjasis, a dá 
ligrie al borc. E dut al e gris. 

E je dal sigúr interessante la citát di Palme pe só sto- 
rie e pe só architeture, nol e nuie ce dí, ma e pues 
deventă une preson par chei inemoráts dai lúcs 
vierts e dal respir libar de nature che, come me, a 
son a stá dentri lis muris de stele. 

Il vinars 
gras 


Rita Da Ronc 


a joibe grasse za di agnorums e je une zornade 
L. vore movimentade. 

Mi visi che, frutine, mi cjatai cuntun trop di canais e 
tal solâr di mè none o ciririn vistits vecjos, cjapiei e 
cualsisei strafanic par camufási. Cuntun toc di cjar- 
von, tirât fòr dal spolert, si piturarin la muse e sore 
sere o larin di cjase in cjase par dut il borc a fâsi vio- 
di e ognidun nus dave alc: crostui, fritulis, milucs o 
altris pomis. N6 o metevin dut intun zeut e po dopo 
o mangjarin in compagnie. Ancje il martars gras, ul- 
tin di di carnevál, ce plui ce mancul alc di fieste si 
fasevile, ma dal vinars gras no mi visi di vè mai sintût 
a di. Ma e je simpri une prime volte. 

Al sta di fat che di cuant che o ai tacât il cors di ma- 
rilenghe, che da nò si fasilu di vinars, rivâts dongje 
la fin di carnevâl nus disin di preparânus pal vinars 
gras. Chei che a vevin tacât prime di me mi an 
pandút cemút fâ e cussi e je deventade une tradizion 
ché dal nestri “ghiringhel” che nus cjate ducj con- 
tents e seneòs di fâ. Ognidun al à il so impegn; cui 
al parecje la taule cun dut ce che al covente, ce dai 
oms al puarte dongje il miôr di Baco e nò feminis o 
cirin di fâ dal nestri miôr par dâi sodisfazion al glu- 
tidòr. 

O rivin scuasit in prucission tant che Re magjos; in- 
tune man la sacocute cui libris e in ché altre il plat 

ben invulugât che chel lu poin sore de taule e daspò 
vê fate la lezion o disvulucin duc i pacuts e un grant 
nuli di bon si spant pal dulintor, ma cussi di bon che 
nus ven la aghe in bocje. 

Par pará vie il savór di ché aghe o bevin une gotute 
di vin e po dopo o tachin cun ché gracie di Diu. A 
pâr, ator ator de taule, al è dut un slungjá di bracs e 
puartá in bocje e no si sint altri che: “Uhm... ce bon 
chest!”, “Uhm... ástu provát chel!”, “Cercje!”. E intant 
si va in cercli come la canaie fintremai che il zir nol 
e fat par intir e dut al e passât sot il judizi di ducj e 
il bultric al e plui content. 

Ve che a tachin lis spiadis: “Cui aial fat chest?... Mi 
dâstu la ricete?... Cemút fasistu a fâle vigni cussi li- 
zerine?...” Al € dut un confessási e pandi chei picui 
trucs che a fasin di une puare robe une pitance di re. 
E intant si pare ju stant atents di tigni bagnát il gar- 
gat cuntune gote di Ramandul, di Fraulin o ce saio 
jo, ma dut vin bon, no mighe zonte o lavadure di ba- 
ston, che ancje i oms i tegnin a fâ un figuron. 
Intune tál fieste no pues mancjá la cjantadute, a ta- 
chin lis vilotis e póc al conte se cualchi note e sbris- 
se mál sestade, la ligrie nus ven dal cúr e la nestre 
cjantose e vál tant che un coro di capele. No isal for- 
sit biel puartă indenant cussi lis nestris usancis e ina- 
cuarzisi che ju preparatifs pe fieste, si ben che fats 
ognun a cjase só, no son impegns solitaris ma un 
lavór in compagnie? 

Intant che une e frît i pâr di viodi chés altris che a 
fasin paste o pastele, a sbatin üfs, a messedin mar- 
meladis e salacor ancje si scotin tocjant il for. E in- 
tant si visisi di cuant che ancje lis nestris maris a pa- 

recjavin pe fieste, parcè che ancje in timps di bon- 
dance di miserie, un plat di crostui e di fritulis a ci- 
rivin di no fâlu mai mancja. 

O varès tant a cûr che i nestris zovins a capissin ce- 
tant impuartant che al è di no lassâ muri lis usancis 
e che un doman a sedin lôr a puartâlis indenant. In- 
tant che par cumò nus tocje a nô di stă cu lis orelis 
spicadis e il pit in aiuç pronts a tigni dúr par no che 
nus vedin di puartă vie il nestri piçul e sclet carnevál 
par fant un fat di cumierc lassant a noaltris, cul ridi 
di puars biáts, nome ché di cjalà e di paiâ. 


LU a dite 
cjossul... 


Romano Bertola 


Che di vigni a cjatânus sot ore di gustă e je stade une 
biele idee. Però, ancje la nestre di no vierzius no je 
mal! 

I maridats 


Egle Taverna 


sin maridâts aromai di plui di trente agns e par 

fortune tancj come nô. 
Dispès mi sint a di: “Cemút vêso fat a dură cussì a lunc?". 
No esist bachete magjiche ma o cirarai di spiegà il 
gno pinsir al rivuart. 
Si det parti dal concet che nuie al ven par dibant, la 
vite e je une bataie continuade, par podé realizâ i 
nestris siums, i nestris valórs o dovin lotá simpri cen- 
ce fermâsi mai, par superâ delusions, ostacui e in- 
comprensions. Ma cuant che dós personis si incuin- 
trin al è l'amór che al fâs il meracul di rindi cheste 
lote di vite mancul pesante, parce che si è in doi a 
puartâle indenant. 
Alore o vin mancul pôre e o sopuartin plui facil insie- 
me lis dificoltáts, no dome chest, ma ancjemd plui o 
bramin il ben dal altri come e plui dal nestri stes ben. 
Al è chest che al fâs uni simpri plui l'amór dai ma- 
ridâts come il ciment. 
Vué purtrop o viodin tancj che si pierdin pe strade e 
si lassin a lis primis dificoltáts, no rivin a superá i mo- 
ments critics e a pensin di gambiá vite, pe libertát in- 
dividuâl a comprometin cussi l'amór che al e simpri 
stát e simpri al sara la semence de societát. Dai ma- 
ridáts e nas la famee, i fioi di cressi, di educá, une mis- 
sion fate di sacrificis, ma ancje di tantis sodisfazions. 
La famee la che al vif Pamór, la comprension, la soli- 

darietât e je une scuele di dissipline, che e devente 
plui impuartante cul passâ dai agns, parcè che cul 
timp, al moment des disgraciis, de bisugne, i amis si 
pierdin, i fradis o i fioi a ăn la lôr vite e alore ancjemd 
vuê chei che si judin fin in font a son chei che a ăn 
vút la fuarce dal amôr di vivi insieme dute la vite. 


Anin a cene 


Giannino Angeli 


‘Ne volte si diseve: anin a cene... 
cul det che “a taule no si inviele”. 
No si contave l'ordin de zumiele: 
si gramolave dut e siale e vene. 


Di cuant che i carnevái a son lâts su 
e il masanin al piert cualchi colput, 
si stente a gloti un tai cuntun pagnut, 
cun dut ce che si fâs par mandá jù. 


Si dis alore : — “Ne volte ad an si po... — 
Semel in anno licet insanire... 
a liră cengle o pensarin doman... 


Ma il pintiment ti torne su daspo 
tal contá i dis dal... insanire... 
ch'al si ripet par dut il timp dal an... 

La aviarie , argoment 
atualitât 


Giuliana Franco 


umo che si fevelone di “aviarie”, mi ven iniment 

la “pivide” e, dal lamp, un fat leât a chest mâl 
che al becave polecs e gjalinis e ju faseve crepá 
scjafoiâts. 
Zirucant di une vore di agns, mi cjati picule e ve che 
e torne dongje ancje mê mari. Biade femine! Cetant 
strussiâsi, cetantis vitis par tirâ indenant ta chei tim- 
ps di maluserie! In chê volte la miserie e algave di 
pés e mé mari si lambicave a tirá sú cualchi gjaline 
pa vé un úf e par fâ il brút a Nadál e a Pasche o 
cuant che un al veve póc ben. E ce tant scombati 
cun chés sfondradis di bestiis che a lavin a becotà 
ancje tai orts dongje e cussi mé mari si pitufave cun 
chés altris feminis e po si sbrocave cun me che no 
lis vevi tignudis di voli. 
Ogni tant in país si pandeve la “pivide” une malatie 
che intosseave lis gjalinis e chés puarinis a murivin 
sgreseant e bisugnave dome sapulilis! Se si rivave a 
tiráur il cuel prime, biadelore! Si podeve mangjális. 
Une di mé mari mi fás: “Ven culi svelte, che i fasin 
la fuee a cheste gjaline che, di îr in ca, e a il sgre- 
seot. Cuntune man tu ás di tigni lis alis e, cun ché al- 
tre, lis catis e viôt di tigni dür une vore, se no e va 
a finîle che ti scjampe!” 
La robe no mi sune ben, ma no olsant disubidí, o in- 
grampi chê puarine intant che mê mari cuntune man 

i ten tirât il cuel par jà e, cun chê altre, e ten pron- 
tis lis fuarpis par sbusâle daûr de orele, sot vie al è 
pront un plat par cjapà il sanc, che ancje chel al ven 
cuet e mangjât. Biel che mê mari e sta par plantă lis 
fuarpis, jo, che no vevi cûr di viodi chel martueri, o 
moli dut e... vie jê pal bearç, svoletant come une da- 
nade e berlant: coo.... coo... coo... 

E vie ancje jo come une saete par pôre di cjapális! 
“No ti cor daúr, tu vegnis ben ad oremus prime di 
gnot!” e tontonave mê mari indafaronade a ciri di 
cjapâ la gjaline, che e svoletave sfolmenade di ca e 
di là. Par scapolá cualchi sganasson o soi lade di cor- 
se in municipi, la che al lavorave gno pari, che al je- 
re, par me e pai miei fradis, il “rifugium pecatorum” 
cuant che o sintivi l'aiar a nuli di scufiots. Daspò mé 
mari, co e veve di tirâi il cuel a une gjaline, si in- 
drecave a Isuline, une femenute che e stave tacade 
di nó. Lór dós si fasevin la buinegracie une cun ché 
altre e, dal sigúr, no vevin fregul di póre di jessi cla- 
madis par maltrataments ai nemái, ancje parce che 
no jerin inmò nassúts i “Verts” di Fonso Pecoraro 
Scanio... 

Mai come chest an! 


Vigji Mestroni 


La fieste dai anzians, intun país 

che o sai jo cuâl (cussi al diseve Meni!). 
Mi visi il lic, ma no mi visi l'an: 
madúr ancje jo, pe Fieste dal Anzian. 


Messe cjantade, po un gustá di gale, 
podopo cuatri salts e jo a contále. 

Il Sindic a un dipont, tal miec de fieste, 
la plui anziane e il plui anzian al clame, 
che a non dal so Comun cumo al brame 
di rosis un biel mac di dáur parom. 
Alore e ven sul palc prime la siore, 

i siei “otantecuatri” a pandi cun braure; 
po al rive lui, furlan di scusse dure. 

Il Sindic i domande trops che a ‘nd a, 
ma a lui propit no i pice 

l’etàt di meti in place; 

no i ten — si viót — di fási cocolá. 

Al sta un moment, po al dís, cul mag in 
man: 

“Mai tancj come cbest an!” 

| musicanti 
Brema 


Nivea Samar 


speri che la mê ronade e tocji il cil. 

La mê sorte e podeve jessi a pressapôc come chê 
dal mus de storie / musicanti di Brema dai fradis 
Grimm. 

I cuatri animâi, destinâts a une brute fin, a jerin il 
mus, il cjan, il gjat e il gjal. 

Il paron dal mus al voleve menâlu al macel parcè 
che al jere masse vecjo par tirâ il cjar. Cussi il mus al 
à dovút scjampâ par salvâ la só piel. 

La mê sorte no jere di puartâmi al macel ma di al- 
berzâmi te cjase di polse. 

E no mir mi àn tratât in ospedâl. Mi an viodude 
vecje, cu la gjambe rote, stupide e inutil, tant che mi 
davin gotis di aghe al puest dai medisinâi cuintri il 
dolôr par colpe dal guvier che al à taiât lis spesis sa- 
nitariis. 

Ma in gracie di tancj che mi àn dât une man cumò o 
soi serene a cjase mê. 

Surisutis 


Renata Gollino 


ntun paisut de Cjargne e jere logade une caserme 

de finance. Di pont in blanc, al rivà l'ordin supe- 
riór di sierále, dal moment che inte valade a ‘nd je- 
re une altre plui grande e cussi bisugnave “Evitare 
la dispersione delle forze utili”. 
Par conseguence i militárs a forin trasferits e i locái 
sieráts in dute premure. I superiórs a diserin che cui 
di dové al sarès vignút a cjoli dut ce che a vevin las- 
sât sul puest. Ma an daspo an nissun si jere fat vif. 
Si svicinave la joibe grasse e ai coscrits ur tocjave di 
dá dongje il bal di carnevál. Al plui svelt de compa- 
gnie i vigni la idee gjeniâl: a saressin lâts a proviodi 
ce che ur coventave inte vecje caserme e si saressin 
presentâts al bal ducj in divise de epoche. A savevin 
che sul cjast al jere di dut. Pes misuris no jerin fasti- 
dis: parfin Perinut, che al jere piçul e sec, al varès 
cjatât alc che i sarès lát ben. Indi jerin stâts tancj fi- 
nançots di chei dal tac, che no jerin di sigûr tocs di 
fantats! 
Póc prin de fieste, par no fò viodi vistits forescj in 
cjase e fâ la sorprese, a sfuarçarin un barcon e a jen- 
trarin inte caserme cui ferâi, a sielzerin ducj alc di 
misure e vie di corse. Meni, il plui brauròs de scua- 
dre, al cjole să une biele manteline ben cuside, che 
di sigür e jere stade doprade di cualchi uficiâl. 
Al faseve propit la s6 biele figure. Dutis lis fantatis si 

ziravin a cjalálu e lui, di corse, al le a invidâ a balâ 
Anute, la fie dal uficiâl de pueste, la plui biele di du- 
tis. Dopo un pár di zirs di valzer, si sinti a tocjă la 
spale, ma nol jere nissun daúr di lui: “Mi sară parût”, 
al pensă e al le indenant cul bal. 

Bot e sclop, la mantele e scomençà a movisi e, da 
une busute su la spale, a scjamparin fâr une dozene 
di surisutis che a tacarin a cori pal breâr tra lis ziga- 
dis des fantatis e lis ridadis dai amis. Lis puaris be- 
steutis, usadis tal cidinôr, no capivin ce che al jere 
chel davoi e intun bati di voli si platarin inte prime 
buse che a cjatarin. 

Il carnevál di chel an al e restât inte storie. 


Fusetis 


Un alenadór di box al fevele dal so arlêf: “Al e fuart 
come un taur, al à la musculadure di un taur. Se do- 
me al ves l'inteligjence di un taur al podarès deventá 
un campion”. 

Parcè soio jo achi? 


Renza Pagani 


Parcă soio jo achi? 

no serf a nuie! 

il mont al va in ruvine, 
la vuere mai finis, 

la int si imbarbine, 

il pensă simpri fis. 

No je gjonde no je ligrie 
T è sôl un cori vie... 
Parcă soio jo achi? 

no serf a nuie: 

la int no ti fevele, 
nissun cjale, nissun viôt, 
la famee e je pierdude 

e il frut nol è volüt. 

Il parcè che tu sês achi 
al è sempliç di capi: 
vierç i voi, comence, cjale 
par fâ biele la zornade, 
a no servin tantis robis, 
un salüt, une ridade 

e une man par prin slungjade 
Jasin si di podé di: 

O ai plase di sei achi. 


Marc 

S. Albin Vescul 

S. Quint Taumaturc 

S. Cunegonde Imperadore 
II DI CORESIME 

S. Andrian Martar 

S. Rose Vergjine 

Ss. Perpetue e Felicite Martaris 
S. Zuan di Diu Predi 

S. Francescje Romane 

S. Simplici Pape 

III DI CORESIME 

B. Luis Orion Predi 

S. Patrizie Martare 

S. Mitilde Regjine di Gjermanie 
S. Luise di Marillac Vedue 
Ss. Ilari e Tazian Martars 
Patrons di Gurize 

S. Patrizi Vescul 

IV DI CORESIME 

S. Josef Spôs de Madone 
S. Sandre Vergjine 

S. Serapion Vescul 

S. Benvignüt Vescul 

S. Turibi Vescul 

S. Romul Martar 

V DI CORESIME 

S. Manuêl Martar 

S. Guste Vergjine 

S. Sist III Pape 

S. Secont Martar 

S. Zosim Vescul 

S. Beniamin Martar 

Ovidio Colüs 


L: Cimolai di Pordenon e scomence subit finide la 
BÁseconde vuere mondial, dal 1949, cu la produ- 
zion di portei e recinzion par cjasis di abitazion. Il 
paron al e un artesan dal fier saldât, Armant Cimo- 
lai, classe 1928, che al à la fortune di vé a flanc une 
femine d'aur: la “Colonele”, le clame cun tant afiet e 
ricognossince il so om. La siore Albine e ten il tamon 
aministratif, fin da la prime di, cun competence, pa- 
zience e comant, cence fâlu mai pesâ. La Cimolai e 
scomence cuasi daurman a lavorà su progjets par 
bielece e funzionalitât de opare (chi e merte ricuar- 

dade la costruzion 
in açâr dal Stadi 
Olimpic de Glace 
di  Curtine, dal 
1956 pes Olimpia- 
dis), dant il prin 
svilup a la buteghe 
artesanâl, fasint să 
il stabiliment di viâl 
Vignesie a Porde- 
non. Dal 1960, la di- 
te e compre lis ma- 
chinis plui moder- 
nis che si cjatin sul 
marcját. Cussi e je 
in stât di concori 

par apalts e costruzions di palacs in acár, puints (un 
dai prins e plui impuartants al è chel sul Po a Con- 
tarina), viadots (in Basilicate), capanons ae FIAT e di 
jentrâ inte REX. Cun referencis di un tâl spessôr la 
Cimolai e scomence a butâsi fâr de Italie cun co- 
struzions di puints e palacs simpri plui impuartants 
no dome in Europe, ma in dut il mont. Dal 1976, a 
pene indotorât in Inzegnerie civil, il fi Luís, al cjape 
il tamon dal setôr aministratif, deventant Amini- 
stradôr unic. La vecje fabriche di viâl Vignesie no je 
plui avonde. Cussi, daspo vê plantât dal 1973 un 
gnüf stabiliment a Polcenic, dal 1985 al nas chel di 
Roverêt e dal 1991 il Centri Servizis di San Quarin. 
Dut chest par vie che il marcjât mondiál al rispuint a 
la ufierte de Cimolai, sedi pe serietát e inovazion tec- 
nologjiche pardabon superiór, sedi pai presits con- 
corenziài. Dal 2005 si cjate a vé un cuadri invidiabil 
di setórs e stabiliments: Sedis di Pordenon, Polcenic, 
Roverét, San Quarin, Puart Noiár. La Cimolai trop aie 
dât une man par butá in sufite la valis cul spali? Tan- 
ton! Ocupant centenárs di dipendents, tant di plantá 
tal cúr dal fondadór, Armant, la juste gjonde di lassá 
un segnál, regalant al Comun di San Quarin la biele 
statue dal emigrant, opare in bronc, dal artist Mario 
Jerone di Rome (Foto di cuviertine). La Universitat di 
Triest e a volút premia Armant Cimolai nomenantlu 
Inzegnir HC, dal an 2005. 


p. 50-11] Millennium Stadium di Cardiff. 
p. 51 -7l Palac de Glace di Cortina. 
Doi grancj viadots, un pes macbinis, chel altri pai trenos. 

Diagnosis 


Vigji Mestroni 


Menut al va dal miedi a conseâsi 

*Un mâl di cjâf, dotôr, di no parâsi”. 
“Di cuant in ca?” — (il miedi, e i ven di ridi). 
“Al è une vite che mi sta daür; 

si sa che no si mûr, ma ce fastidi!” 
“Poben, viodin alore: tu fumistu?” 

“Jo no, no ai mai fumât di vite mê” 
“Trop bevistu fúr past?” 

“Al sa che o soi astemi: aghe e vonde” 
“E a feminis? Cemút, a la tô etat?” 

“O vif bessôl, no ai chê matetát” 
“Strapassistu di gnot?” 

“O voi tal jet ‘es vot e o duar cuiet” 

Lu cjale dret tai voi, il miedi, e al pense. 
E la sentence i ven, cussi, direte: 

“Cum o ai capit la cause dal to mâl: 
Paureole che tu ás, e je un póc strete!” 

La Mieze 
Cuaresime 


Mario Martinis 


L: cûr de Cuaresime, di precis inte joibe che e 
ven prime de sô cuarte domenie, ancje in Friûl fin 
ae metât dal Votcent si davualzeve une fieste viero- 
none di caratar carnavalesc: la Mieze Cuaresime. La 
Mieze Cuaresme e jere un rit di lidris precristiane 
che e segnave il concret passac di un an a di chel 
altri. Cundifat, no par câs ae Mieze Cuaresime e co- 
le, seont la date mobil de Pasche, tra i prins dis di 
març e i prins dis di avril, timp di gambiament che 
al segne il defintif passac dal vieri cicli a chel gnúf 
e partant al ven a costituî une sorte di confin dal ca- 
lendari tra “il timp dal scúr e chel de lús”, parce che 
intal so jenfri si madure l'ecuinozi de vierte. Seont 
lis crodincis magjichis popolârs, la fin dal timp dal 
scûr, oben dal semestri atom-invier, al Duarte vie 
cun se dutis lis presincis ctoniis (dal sot-tiere) e ne- 
gativis che lu veve popolát fin de sô nassite (val a 
di dal ecuinozi dal atom) e che si jerin in maniere 
spaventose dadis dongie intai critics moments de 
mieze sierade (fiestis dai Sants e dai Muarts), ingru- 
madis tun savoltament intal solstizi dal invier (dodis 
dis e dodis gnots magjichis) e in maniere malcuiete 
messedadis intal stes mieg invier-Carnavâl (cuant 
che i muarts a vignivin ancje clamâts e simiotâts des 
stessis mascaris dal infier che a celebravin lis alego- 
riis di vite e di muart). 

Soredut inte Ete di Mieç, la Glesie e veve fat riviel 
ancje a cheste fieste agrarie e dal calendari che, fra 
Paltri, e vignive a colá juste intal cúr de Cuaresime e 
des sós duris prescrizions di caratar spirituâl e cor- 
porál, ma no rivant a slidrisâle dal vif tieren de tra- 
dizion popolár, e tentă in diviersis manieris di rindi- 
le cristiane intune cláf di mieze pinitince. D'altre 
bande ancje la liturgjie catoliche, daspò trè dis e di 
precis inte cuarte domenie di Cuaresime, clamade 
“Dominica Laetare”, e lassave in bande i marums dai 
siei ingherdeâts simbulisims religjòs e e doprave par- 
fin un colòr plui smamit intai paraments, il rosòt al 
puest dal sopevin, par marcâ il moment dal di- 
smolasi de durece de pinitince e la gjonde pe rico- 
rince de benedizion papal de “rose d'aur” e de esal- 
tazion de relicuie de Sante Cròs, tignude di cont in- 
te basiliche romane che e puarte il stes non. 

In cheste maniere, intal biel miec de Cuaresime il 
popul al fermave par une zornade i dizuns e lis asti- 
nencis, il mangjà di magri e lis cetantis pinitincis e al 
faseve une grande fieste, une sorte di code al Car- 
naval. Inte fieste de Mieze Cuaresime la int si passe- 
ve anciemò cun cjar di purcit, gras, dolcs, vin gnûf, 
e balave in ligrie, e celebrave i ultins rits di elimina- 
zion de vecje vegjetazion e des presincis contrariis 
inte figure di un pipinat cu lis formis di une viele 
plene di grispis, che inte ocasion e vignive seade pal 
mieg o brusade. Se chest rit al vignive celebrât in dut 
il Friúl inte Ete di Miec, intal Rinassiment e ancje in- 
te etât moderne, rivant fin aes sueis dal XX secul (a 
Udin fin a miec dal Votcent si faseve une grande fie- 
ste, tant che la Miezecuaresime e jere une des fiestis 

citadinis plui impuartantis dal an), dal sigúr e fonda- 
ve lis sòs lidris in timps ben plui antics e cuasi di 
sigúr e partignive al grant e mistereós sotcengle de 
magjie agrarie primitive. 

Ma ai studiós a risultin inmd scognossúts i messaçs 
dai rituái di fúc de Mieze Cuaresime, tant che ore- 
presint a son une vore lis diferentis interpretazions. 
Il fat che la Glesie no sei rivade a slidrisâ dal dut une 
celebrazion popolár di gjonde inconeade intun dai 
siei timps plui sacris e di prescrizion, di sigúr e puar- 
te a pensá che i rimpins culturái de Mieze Cuaresi- 
me a sedin fonts, vieronons e plui articoláts. La ri- 
petizion dai rituái dal fúc e podeve duncje ripropo- 
ni soredut il leam di chestis celebrazions cul movi- 
ment dal soreli ormai vicin al ecuinozi, tant che la 
Mieze Cuaresime e podarès sei stade considerade il 
rît di fúc dal ecuinozi tant che la Pifanie e jere pai 
fúcs dal solstizi dal invier. 

Ancje se si è pierdude une cualsisei precise memo- 
rie dal significát origjinari de cerimonie di fúc jenfri 
de Cuaresime, cierts di lór a scrupulin che ae só ra- 
dris e polsi la volontát di liberazion e purificazion. Il 
prin caratar rituâl de azion al podares sei scuasi di 
sigür chel di figura la distruzion simboliche dal trist 
spirt dal invier o de vegjetazion insterpade dal vecjo 
cicli zaromai dal dut esaurît par predelà il resurî dal 
gnúf spirt de vegjetazion de muart dal invier, intant 
che i nomenáts rimpins dal calendari o rituái paians, 
chescj fugarilis no rapresentin di sigúr chei de Ete di 
miec, dulă che parsore a brusavin lis striis, ni tant- 
macul no simbulavin i antics sacrificis umans. L'u- 
sance di brusá la vecje, in Friül e inte Italie seten- 

trionâl si cjate metude intal sens gjeografic jenfri chei 
de Europe Centri-orientâl (Boemie, Moravie, Slesie, 
Polonie, Austrie e Gjarmanie), indulà che il pipinat 
al vignive butât inte aghe corint, e chei de Europe di 
soreli amont e di misdi (France e Spagne), dulà che 
la vecje e vignive seade pal mieç. Si trate par tant di 
un rituâl eliminatori e propiziatori-divinatori che al 
veve une largjure di sparniçament un grum vaste, 
ancje se cun scjadincis disfarentis e che in Friûl al 
gjoldeve di cualchi conotazion particolâr, propit pe 
dimension etnografiche cuistade tra i confins. 


Fusetis 


O vevi let suntune riviste che *La Chiesa onora i ma- 
riti”! Clâr che o vevi let mâl: al jere scrit martiri. A 
pensâi sore, però, ... al podeve lâ ben istès. 

Sisiluta colada dal nit 


Laurenzian 


Furlan di Jevăt 


Ami di zoventül, 
tu nus às lassáts 
prima da l'ora, 
sensa una peraula, 
sensa una rason. 


In cualchi més tu às dit vonda, 

no je plui la fuarza di là indenant. 
No pues savé ce cbe ti coreva 

tal ciàf, in chei moments 

che a separin il “soi” dal “o jeri”, 
la realtăt da la memoria. 


La tò vita e je stada massa curta, 
come una sisiluta colada dal nit 
anciamò prima di scomenzá a svuală, 
come una pizula ciana di palüt, 
crevada da un colp di buera 

prima di vé vonda fuarza 

par cressi bessola. 


Mandi zovin, polsa tal sun dal just. 
Dal cil staigi dongia ai tioi di ciasa, 
daigi la fuarza di là indevant istès. 
Mandi frut, mandi Lenart. 

Il camp 


Renza Marzona 


Furlan di Vergegnas 


Un grum di agns fa (forsit vincj o li ator), tornant a 
cjasa da scuela indulà che i eri a vora, straca madu- 
ra como un peruç, como tantas atas voltas a la fin di 
un consei scombatüt, mi sei cjatada a pensá sora che 
par sfantâ duta chê stracheça ch'i vevi intal cjâf mi 
coventava vei un lavôr manuâl che a mi impegnàs 
un pouc ogni di, ma che a nol fos la cjasa, la gugja, 
l'uncinet o alc dal gjenar parcè che no vulevi stâ sie- 
rada encja il rest da zornada. Ma ce savevio fâ jo di 
manuâl ch'i no ves bisugna di tacâ a imparâ di zero? 
No mi vigniva intal cjâf nuia di sest. Di colp un lu- 
sôr: meti las mans inta tiera e lassâ che a li a si scja- 
riassin dutas las tensions dal scombati cu la int e cu 
las cjartas (programazions, relazions, judizis, valuta- 
zions e compagnia biela). Si, chê ali a podeva jessi 
la soluzion che i cerivi! Rivada a cjasa, di svual i sei 
lada a cjacarâ cun mê mari, che a era a stâ tal plan 
di sot, e i ai domandát: — Mi permetistu di lavorâ 
chel cjamp che i vin dongja la canonica? - 

— Fòs tu, fas tu! — a mi à rispuindût jei. Det e fat. Fa- 
ta coltà e volt la tiera, il prin an i ai samenát domo 
sorc e savint che in famea a ducj a plasevin las pa- 
nolas di lat, i lu ai samenát in abondanca cenca stá 
tant a cincuantála, convinta che cussi i si saressin 
ejaváts la voia. La samenca a era buina e las plantas 
a son nassudas dutas. Cuant che al era il moment di 

srarilas no ai vût cûr di fâlu, par no fâlas muri: mi 
sarès sameât di sassinâlas. Insoma, i vin vút tantas di 
chés panolas chel an che i vevin cif e çaf a stâur daúr 
par mangjálas tal moment just. Pnt vin encja regala- 
das di ogni banda. Aramai sglonfs di panolas, i vin 
scuignút lassá che la natura a fasi il so cors e tiradas 
jú maduras, las vin puartadas a mosená tal mulin a 
piera di Enemonc. Passada una setemana i sin láts a 
ritirá il sac: a era dentri tanta di ché farina che par 
viodi il fonts i vin metút doi agns. Il secont an, do- 
po duta chesta esperienca, i ai pensát di cambiá il ti- 
po di coltura e di lassá domo una piçula part dal 
cjamp pas panolas; dut il rest lu vorès fat diventá un 
ort biologjic par podei mangjá cenca velens. Dopo la 
solita tiritera di fâ coltá e voltă la tiera, i ai scomencát 
a samená: cuatri cinc sortas di radic (di tai e di rim- 
plantă ), latugas, carotas, cesara, codumars, coçuts e 
no sai plui tropa ata rouba incjamo. A la fin di dut 
chest samená al era vanzát inmo tant di chel larc che 
i sei lada a Tresesin indula che si podevin compra 
las plantutas di rimplantă a un presi talmenti bas, mi 
vevin det, che a sameava che a ti las regalassin. Ri- 
vada jà cun intal cjáf dut il larc che i vevi di implenă, 
i ai tacât a domandá: 

— Dusinta poros! — 

— Cent pomodoros! — 

— Cincuanta melanzanas! — 

- Cincuanta capúts! — ...E via di chest pas... 

La parona a à tirât dongja dut ce che i ai domandât 
(intant che jo i spietavi di viodi dut chest ben di Diu 
che i vorès puartât să in Cjargna, braurosa dal lavôr 


che i vorès fat dopo), a à fat tancj scartoçuts cu la 

cjarta di gjornâl, a à scrit sora ce che a veva metüt 
dentri, a à fat il cont e a la fin a mi à domandât cun 
chel acent musicâl e melodious che nou cjargnei no 
vin un fregul par nuia: — Aie un ambient, siore? — 

- No - i ai rispuindút trancuila e sigura pensant che 
forsit chel al era un mdt so par fà nassi una amicizia 
tra nou dôs. No sodisfata a à continuât: - Ma, vadie 
a vendi sul marcjât, siore? — 

Jo: - Noo - un pouc mancul trancuila e sigura. A chi 
una pulç a à tacât a fâmi suspietâ che forsit i vevi 
comprât cualchi plantuta di massa e che i vevi di 
preparâmi a rispuindi a cualchi ata domanda. — Tro- 
ps sêso in famee? - a è rivada como una sclopetada... 
Svelta i vevi di pensâ a una rispuesta che a mi gjavàs 
dal intric cença lassâi la pussibilitât di fâmi cjapâ pal 
cúl. 

Jo: — Trei, ma i vin una vora di amís e a nus plás re- 
galá alc a di ducj! — 

Mi rindevi cont che a no era la rispuesta inteligjent 
che i speravi di dài, ma a no mi era vignút tal cjâf 
nuia di miór. No mi a fat atas domandas, ma al e stát 
avondona par fami capi che encja chesta volta i ve- 
vi un tininin esagjerát cui conts e cu las propor- 
Zions... 


MARC 

Muda di Pasca 


Anna Bombig 


Furlan di Guriza 


Cuaranta dis di miserere 
ogni sera in zenoglon 

su li’ planis di ziment. 
Timp di cuaresima 
lungja come 'I passio 
par smondeási l'anima 
e domandă perdon. 
Podopo scampanotă 

a bunora pal misteri 

da vita ch'a rinăs. 

Nô a jerin ducj in gloria 
cu la muda gnova 
tanche sisilutis 

a jemplá di uics 

dut al sagrât. 

A no son plui chei fruz 
cumo, par scrazolá 

al di dal vinars sant. 

E setant bramá ché fiesta 
par discreá T vistidut 
imbastít cun tant amór 
da nestris maris. 

Mans ruspiosis pal fret 
supât luncvia l'inviar. 
Ricuardi ben chel abitut 
di marinara a pletis blu 
e li’ scarpis di laca neris. 
Se paura di sporcjális, 

tant ch'a mi plasevin. 

Nô a no erin siórs 

come i fruz di vuê: 

al abit biel, sôl pa domenia 
ma, se gjoldi a discreâ 

par Pasca al vistit gnóf. 


Lu a dite 
cjossul... 


Johnny Carson 


I problemis dai oms a an trê causis: i bècs, lis femi- 
nis e chel e chel. 

Tal gno borc e je rivade 
primevere 


Chiara Bidin 


je rivade la primevere e intal gno borc al è dut 

un moviment e un vosarili: e je Letizie che e 
forcje tal ort par preparâsi a semenâ patatis, lidric e 
pomodoros e Corado, cun chel machinari rumorôs 
al see la prime jerbute dispierdint te arie chel pro- 
fum di jerbe a pene taiade. Di chê altre bande e je 
Margarite che e implante tai vâs i gnûfs gjeranis par 
fâ biei i siei barcons e invezit il so vicin di cjase Lu- 
ciano, che evidentementri al à di vê il poleâr vert, al 
è daúr a plantă centenárs e centenárs di spadis: un 
pôcs blancs, un pôcs ros, un pôcs zâi, di ogni colôr 
insome. 
Dute cheste frenesie e à cjapât ancje lis besteutis dal 
borc: chel simpaticon di Iago, un cjanut dal pêl ros 
e cu lis orelis grandis, che al fâs indemoniâ Letizie, 
lant a fâ busis intai plets a pene fats. Ogni tant al 
partis corint e baiant par lâ daür ai gjats dai vicins 
che ancjemò no àn capit che no puedin jentrâ tal 
zardin di Corado. Chel che al riscje di plui al è Ce- 
lestin, un biel gjat dai voi celescj che sul music al pâr 
che al vebi une mascarute, e al somee propit che al 
fasi a pueste a tirâ a ciment chel peverin di Iago. 
Cuant che Celestin nol va ali di Iago, lu cjatin tal zar- 
din di Marga a fâ il fil a Kiwi, che no je une gjate, 
ma un mascjon grant e grues che al passe la zorna- 
de durmint sot de cise. E podarès parê di strani che- 

ste amicizie, ma ricuardaitsi che o sin tal 2000 e ancje 
lis besteutis si compuartin come i umans: cemût che 
al è cambiât il mont! 

Par zonte a chescj trê esemplârs al è dut un va e ven 
di altris bestiis: al è il gjatut blanc cul campanel, che 
al va indenant e indaûr, il gjat neri di Nevilo che al 
baline sul tet e al fâs la pueste a ducj i ucieluts che 
i svoletin su pal cjâf; sot la curnîs dal tet dôs cisilis a 
stan lavorant come matis par preparâ la cjase pai lôr 
piculuts; al somee propit di jessi te arcje di Noè! In 
lontanance si sint la vôs des vacjis e dai vidieluts e 
si viôt cori ator doi cjavaluts. 

E se chest al sucêt di di, di gnot al è dut un cjantâ di 
gris e di cialis e di lusignis che cu la lôr lusute a di- 
segnin stelutis sore dal prât. 

Ma no je finide achi: ogni tant al fâs indenant e in- 
daúr dal prât daür di cjase al ort di Luciano un ric 
tant ninin che al cir baus, besteutis e primiziis par 
jemplâsi la panze. 

E je propit biele la primevere e e je propit biele la 
vite in chest borgut! 

Patrizia 
Marsilli 


Patrizia Marsilli 


spalanche chei voglons neris intune biele zorna- 

de di Primevere in chel di Milan, dulă che i siei 
gjenitôrs, Gnaus di gjenerazions, a jerin lâts a vore. 
Par cualchi an, dut trancuil, fin a chel famós prin di 
Març, cuant che dute la famee si sposte sà pe Fran- 
ce, a Parigji. 
La frute no capis parce che lis agnis a cjalin a parti 
il tren cun chê arie avilide e e cjale fâr de barcone- 
te strenzint su pal cûr il so mangjediscs colôr di na- 
rant. 
A passin i agns tra scuelis rigorosementri privadis 
“parce che al e miór par la pina” dulă che si fas l'in- 
chin a “Madame la Directrice”, la amade surute e il 
prin cjanut Fufi, i fin setemane, (che si clamin cumò 
“week end”) a son modons, ciment, polente e umit, 
cun miec Vergegnas a tirá sà la cjase. 
A passin inmo agns e la frute, dopo vé studiát, e cja- 
pe valis e siums e e torne in Patrie, come une vere 
pionire dal “far west”; e ă vincj agns e dopo cualchi 
vicende e cognòs ED, un Gnau implantát a Milan, a 
ejaf di une impuartante aziende che, planc planc, al 
insegne ae frute cemút che si lavore; “tu seis cjar- 
gnela e tu ás di fâ viodi a ducj cemút che a si lavora 
ben”: disin che chel periodi al sară “lis fondamentis 
professionáls” de frute. 
Dís agns dopo, un trafilut sul “Messaggero Veneto” al 

fòs vierzi di gnúf la cjase di Dintissans, sierade di 
agns, di cuant che e jere mancjade tragjichementri la 
none. 

Dopo cualchi an ancjemò, a tornin i parigjins, al ri- 
ve un marit di Dartigne e un gnúf cjanut, Set. 

Vuê o sin ducj a Vergegnas e o pensin cun nostalgjie 
a chel Parigji, dulà che no si stave po cussi mâl ma 
dulà che nus mancjave cualchi alc. 

Il mangjediscs colôr di narant nol è plui ma e sta 
nassint une aziende di robis tecnologjichementri 
complicadis. O dis graziis a la mê famee par vêmi 
permetüt di fâ e di disfà cence interferî, a ED par vê- 
mi insegnát la umiltât e a tigni dûr, e soredut a chel 
Bon Diu là sà che mi à simpri tignude la spale, ancje 
se ogni tant, che al mi permeti, cence ofese, al varà 
ridût sot lis mostacjis, insieme cun None, Nono, 
Agne Marie, Claudio e Manuela, cjalant jà chê fruta- 
te un pôc disordenade, gnervosute e pastrocjone ma 
che, tirant lis somis, e je une buine frute. 

La mé sisila 


Furlan di Vergegnas 


Ogni an a torna 

a poidsi su ché cornis 

e a mi clama cenca sosta 
fin che jo bundi no i dis. 


Mil evoluzions mi fas 

par rinová il so segno di pás, 
contenta, cussi como ch'a è, 
viodi a va il nît cemút ch al è. 


Svualetant a fil di tet 

mi ricuarda un so vecjo det: 
“Al è simpri un plasei tornâ 
in chest puest a nidiâ”. 


Cjantant mo chi mo la, 
a vil tant fási sinti 

e a lunc a va indenant 
fintramai al imbruni. 


Po dopo a no i resta 
Che ta cova là a durmi. 


Avril 


26 

DOMENIE ULIVE 

S. Francesc di Paule Rimit 
S. Ricart Vescul 

(Costit. dal Stát Patriarcjal) 

S. Doro di Sivilie Vescul 

S. Vincens Ferrer Missionari 
S. Celestin | Pape 

S. Zuan Batiste de la Salle 
PASCHE DI ULÎF 

Lunis di Pasche 

S. Terenzi Martar 

S. Stanislau Vescul 

S. Juli | Pape 

B. Pauli Diacun 

S. Valerian Martar 
DOMENIE IN ALBIS 

S. Bernardete M. Soubirous 
S. Nicêt Pape 

S. Galdin Vescul 

S. Eme di Gurk Vedue 

S. Sare di Antiochie Martare 
S. Anselm di Aoste Vescul 
S. TEODÂR VESCUL 

B. Eline Valentinis 

S. Ermini Vescul 

S. MARC VANZELIST 
Patron di Pordenon (Fieste de Liberazion) 
S. Marcelin Pape 

S. Zite Vergjine 

S. Valerie Martare 

S. CATARINE DI SIENE 
Patrone de Italie 

S. Piu V Pape 

I Danieli 


Ovidio Colüs 


Danieli, Mario e Tino, a derin 

vite, a Bressie, dal 1914, a la 
“Acciaierie Angelin", operant in 
zone industrializade e destinade 
al pericul par vie des novitáts e 
des sperimentazions. Dal 1929, 
in plene crisi, a pensin di trasferi 
in Friül, a Buri, part de ativitât. A 
fondin la *Officine Meccaniche 
ing. Danieli”, pe produzion di 
imprescj pes fondariis e machinis 
ausiliariis par laminadórs. Un fi 
di Mario, Luís, nassüt a Ballario 
dal 1915, rivât a Buri cu la famee, 
al respire a plens polmons il fum 
de oficine e i discors de indu- 
strie. Cun chel DNA ce podevial 
fà? Inzegnerie Mecaniche a Pa- 
due indulà che al si lauree dal 
1943. Ancjemò denant di laureá- 
si, dal 1938, Mario al jentre ta la 
*O.M." di Milan, di indulà che al 
ven für cu la cualifiche di di- 
rigjent, setór tecnic. Cun ché cua- 
lifiche al jentre ae SAFAU di 
Udin, di indulà che al jes dal 

1955, om ben madir e plen di ideis gnovis, brincant 
lis redinis de “Officina Ing. Mario Danieli”, che biel 
aromai e contave une cincuantine di dipendents. 
Cjalant ben il setòr de siderurgjie in Italie e tal fore- 
st, al si rint cont che a mancjin produtòrs di machi- 
nis e implants pes piculis industriis siderurgjichis, 
che ta chei agns in plen svilup a lis cirivin e ur co- 
ventavin, soredut di pòc presit e flessibilis. In plui de 
laminazion, de colade, ancje i procès de fusion e la- 
minazion a domandavin gnovis tecnologjiis, progjets 
gnüfs, mai sperimentáts, che a compuartavin un 
grant impegn di studi, sperimentazion e un grant pe- 
ricul, che al faseve di al zovin Danieli, tai agns Ses- 
sante, che dut al jere scomencát nome cu lis sòs fuar- 
cis e cence cognossi nissun precedent. Al jere con- 
vint, il zovin e coragjòs inzegnir, che se al fos rivât, 
cui risultâts positifs, lis sòs invenzions a saressin sta- 
dis un straordenari progrès. Il setòr des piculis ati- 
vitâts siderurgjichis, lis varessin acetadis tant che i 
cjamps la ploie dal mès di lui. 

Dal 1964, al ven fòr dal “Nestri”, in colaborazion cul 
Riva (par vie dal contat cu la aghe di rafredament), 
un progjet rivoluzionari mai sperimentât in Italie (al 
esisteve in vie sperimentâl in Gjermanie), par la co- 
lade “a model plet”, che al compuartave un grant pe- 
ricul di esplosion, par vie dal contat cu la aghe di ra- 
fredament. No si fale a pensâ che Danieli nol vedi 
durmit par cualchi biele (o brute) gnot, fintremai al 
2 di Jugn dal 1964, cuant che a Caronno si è screát 
l'implant gnüf: lade drete! La gnove a puartá une ri- 
voluzion tal setôr siderurgjic e la prime a vê un be- 
nefici a fo la Danieli. Butantsi ta lis soluzions gnovis, 


73 AVRIL 


come fors eletrics, lavorazions a frèt, machinis ausi- 
liariis come pressis pai rotams di fier e altris speri- 
mentazions, come degassificazion tai procès di cola- 
de. Danieli al scomencâ a vendi a lis piculis acaiariis 
la formule “Clâfs in man”. Tignint di voli simpri la 
flessibilitàt, puntualitât tes consegnis, simpri i prins 
tes soluzions tecnologjichis e finanziaris, la Danieli e 
salte tai prins puescj te classifiche mondiâl. Ma pa- 
ron Danieli nol pense nome a machinaris, ma ancje 
a cui che al pues judâlu ta la direzion. Cussi dal 
1977, ve Cecilie Danieli — nassude dal 1943, fie di 
Luís, laureade a Triest — biel che jentrade in aziende, 
fintremai che dal 1969, e cjape la direzion aministra- 
tive, dal 1980 la Direzion gjenerâl e dal 1991 la Pre- 
sidence. Cu la “Parone”, al ven a dâ prove e a aplică 
la preparazion imagazinade al Malignani di Udin fin 
al 1961, (an de assunzion), Giampietro Benedetti, 
scomençant di disegnadôr. Cressint vie vie cul grant 
svilup de Danieli, dal 1977 al cjape la Direzion tec- 
niche, puartantle a jessi une des pocjis fabrichis a di- 
mension mondiâl, cun pui di 4.000 dipendents. 

Dal 1975 l'Inzegnir Luís Danieli al ven nomenát Ca- 
valir dal Lavór. Tal 1993 al ven a mancjá. 

Magari cussi no ancje la fie Cecilie e múr dal 1999, 
lassant perd, par fortune dal Friûl, in buinis mans al 
inzegnir HC Benedetti (Universitat di Triest dal 2000 
e Universitât di Udin dal 2005 ) la plui impuartante 
fabriche mondiál dal setór. 


p. 70-Danieli fondadór, la fie continuadore e chel che al 
mande indenant cumo. 
p. 71-Dentri la Danieli. 

La scuele di furlan 
pes votazions 


Renzo Turus 


O;;” a pene cjapât gust a là a scuele di furlan, 
che prime dal timp chest an nus fasin cori vie, 
parcè che il comun al def preparâsi pes elezions po- 
litichis. 

Alore cumò ducj noaltris o provin a lassâsi traspuartă 
de fantasie e o fasarin fente che la nestre classe e se- 
di deventade il sec eletorâl... 

Jo za mi viót a jentrá dentri, e daúr lis taulis metudis 
insieme su la diestre, ve la mestre Anna, che e fás di 
president, cu la só biele code grise e la maie verde 
cui botons, simpri atente e plene di conseis par ducj, 
dal alt de só grande esperience. 

Plui in bande ve la Giuliana, che di brave segretarie 
e je daúr a passá i elencs di ducj chei che a dovaran 
votá, par cjatà fúr il gno non. 

E dopo no podevin mancjà i doi coparis Mario e Gi- 
gi, che cumo a fasin a gare a cui che mi da par prin 
il lapis e che al dovarès dîmi: “Gabiot numar un!” 
Mario mi cimie riduçant, come par dîmi: — Tant, tu 
tu sás za par cui meti la crosute... —. Jo di fat i ri- 
spuint al mot fasintji capi di no preocupási. 

Gigi invezit mi fás di scuindon il segn cu la man di 
spesseá, parce che tal cjantonut sot il barcon e je za 
che nus spiete la butiliute di blanc, di chel de só vi- 
gne... 

Cu la code dal voli o rivi a viodi il cúl di un salam, 


75 AVRIL 


leât cul spali e invulucòt te cjarte vueleade, e cussi 
mi pâr za di cjapâ in man une fetute a pene taiade, 
che e mande für chel odòr di ai e di cjar masanade 
di purcit che no si pues propit refuda... 

Alore o jentri a la svelte tal gabiot, o disvuluci la 
schede e o fás subit la crós, a man sigure. O torni a 
pleá dut in ordin e o ven fúr a consegná il biliet a la 
Giuliana, che e met la schede dentri te buse. 

- E il lapis? = Mi munis cun autoritát la mestre Anna. 
— Che mi scusi! E o torni tal gabiot a recupera il la- 
pis. O rît di bessól e mi doi ancje dal mone. 

Mario e Gigi intant si cjalin tai voi e a dan subit une 
cucade di fúr, se par câs al sedi ancjemd cualchidun 
che al spiete di votá... 

Tant ben che nol e nissun... 

O lassin in sfese la puarte, e alore intun lamp a spa- 
rissin elencs, lapis, penis, regjistris, urne eletorál, e 
finalmentri al somee di jessi tornáts inte nestre clas- 
se di furlan, dulă che si fevele dome in marilenghe... 
Si taie a la svelte il salam e si vierç la butilie. 

— Ahhh...! Cumò si che si resone! — 

— Bon, chest blanc, Gigi, isal tocai? — 

— No si clame plui cussì, visaitsi! — Nus coréc subit la 
mestre Anna — Di cumo indenant o dovarin clamálu: 
“furlan” ! 

— Va ben, va ben, siore mestre — al fâs Mario — tocai 
o furlan, baste che al sedi bon come chel ca! — 
Dopo doi minúts dut al e tornát a puest. Mario al 
vierç la puarte dal sec, si da un contegn e al dis cun 
vós fuarte: — Avanti il prossimo! — 

E si cjate denant dal nás propit il sindic... 

Al reste un póc imbambinít, ma subit dopo al cjape 

corac e lu salude: — Oh, bon di, siôr sindic ! Che si 
comodi... 
Il nestri prin citadin perd si à acuart subit che là den- 
tri, cualchi minût prime, no si fasevin propit *opera- 
zions eletorâls”, ancje parce che a Mario i spuçave 
un pôc il flát... E alore, stant che ancje lui stes no si 
vergogne di parâ jù, cuntune riducade e un mot di 
acuardi a Mario e Gigi, al dis: — Beh, allora, prima il 
dovere e dopo il piacere ! — E si ritire par vota. 
Cum però la puarte si siere dal dut e la segretarie 
Giuliana si met di für par comunică cun solenitât a la 
int che e spiete: — Solo un attimo di pazienza: sono 
in corso...accertamenti elettorali con il sindaco... — 
Dopo un póc al salte für il sindic, netantsi la bocje 
cu la man, e rivolt al president al dis: — Bene, tutto 
a posto ... Comunque ... ci vediamo piü tardi per una 
. “necessaria verifica"... — E al salude cuntune altre 
cimiade di ringraziament a dut il sec. 
Giuliana e la mestre Anna a dan cumò une contro- 
lade a trops che a mancjin ancjemo di votà. Mario e 
Gigi a son invezit preocupâts parce che il vin e il sa- 
lam a son za finits... 
— Al mancjares ancje cualchi toc di pan e un ninin di 
formadi, ce disistu, Gigi? — 
— Eh, si, tu às propit reson... 
— Alore, tu pense pal vin e jo o voi a cjoli il rest... 
— Signor presidente, noi dobbiamo assentarci per ne- 
cessità fisiologiche... — Lu disin ducj e doi in coro 
cuntune muse che al ven dome di ridi... 
La mestre Anna no rive a stá serie e, spacant un póc 
il cjâf, no pues di di no a chel grant bisugn cor- 
porál... — Dacuardi, ma... mi racomandi, che... al se- 

di... almancul di chel bon blanc “furlan” di prime! 

E jù a ridi cun Giuliana! E a la fin de zornade, prime 
di fò il scrutini, contents di jessi stâts cussi ben ducj 
insieme: 

— Siore mestre, saie ce che o sperin duc noaltris 
components dal seç? Che al vegni daurman ancje il 
balotac, cussi o impararin a cognossi e a preseá pro- 
pit ben... il... nestri... vèr “furlan” citadin! 


Adiu Tocai 


Bepi Mariuz 
Furlan di Sant Vit dal Tiliment 


Chistu disbatiáti, Tocai, 
alèpropit un'apostasia 
alè, tal imperi bastart 
da la passuda Europa, 
denei a la planta 

e password a l'Ungiaria, 
a € la fanatica clapa 
dai cunsums ta la reit 
ch'a ti giavin il non 
par governáti la seit. 

Gode 


Bianca Borsatti 


Furlan di Claut 


No cognòs pi 

strade large 

gurtii cargos de canais 
de mateth 

de cridalese. 

E camin, 

par truois pi strenth 

e tbapigei 

stradura, minuis e stecs. 
E parl cu le umbrie 

e got 

de chel fiă de soreie 
ch'a me vegn dai forams. 

patente 


Aldo Tomè 


Furlan di Maniă 


l si tigneva tant inbon, Piu Grispi, a vei dut par 

se un imprest da podei guidâ. Lui, ogni lunis di 
mercjât, al si presentava in placa a Maniă cun chel 
sio arneis da traspuart. Po, al si voltolava tor di chês 
barachis che a vendevin fruts e virduris, in speta che 
al rivas cualchi client a cuistá un póc in grant. Alora, 
lui, al si zibiva, cun chel sio imprest, par il traspuart. 
Chel lavour a i concedeva da proiodisi il tabac par 
duta la setemana. Un lunis, a e rivada inta una di 
chés barachis, la siora di Fael e, a ă comprát tré cas- 
selis plenis, di ché mercanzia. Piu, primurous, al si è 
fat dongja a proponisi par puartaighilis a cjasa. Jê, 
contenta, a i à dat l'indirissu po, a è zuda par i fatu- 
siós. Miesora pi tarc, Piu, al e rivát a la vila di Fael, 
indula che a era la parona che a lu steva spetant. 
Piu, par fá il servissi par interi, a i ă puartát lis cas- 
selis fin dentri in cjasa e la siora a i ă regalát una 
penza bunaman. Po, a i ă domandát: “Il tolaressi 
encja un got di vin?” “No, no, parona — al à ri- 
spundût, lui — parvia che i ai belzà bivucát un sclip 
ca e un sclip là. E, i no vores che a mi tolessin la pa- 
tente!”. “Cun ce mesu l'esi rivât ca? — a i à tornát a 
domandá —. E, lui, cun ambission, al à replicát: Eh... 
cu la cariola po...”. 

Mirinde di pasche 
mont di Migjee 


Gianfranco Lorenzut 


Migjee, fin a pôcs agns fa, e jere usance di lâ a 

à mirinde su la nestre Mont il di di Pasche e no 
tal doman, tal lunis, come in duc chei altris país. 
Cuant che o jeri frut, par nô zovinuts, la mirinde di 
Pasche e jere un moment spietât dut lan. 
Par me la zornade e scomencave cuant che o vier- 
zevi i voi a buinore e o corevi a spalancâ il barcon 
de cjamare par viodi ce timp che al jere; se al jere 
soreli o jeri content, se al jere un pôc innulât o jeri 
un tic in pinsir, se al ploveve, ma nol capitave cuasi 
mai, e jere une piçule tragjedie. 
Se il timp al jere bon, za di buinore la mame e il ta- 
te a preparavin la robe di puartá su la mont. La ma- 
me e meteve inte sporte di tele il pan, dós fuiacis, 
doi salams, un póc di formadi, i úfs dûrs, un flasc di 
aghe e lis posadis: cualchi piron e un curtis. Il tate al 
preparave un flasc di vin blanc. 
Intant jo, gno fradi e mé súr za no viodevin la ore di 
parti, a pit, par ché cjaminade che nus varès puartát 
sul prát de mirinde. 
Lis fuiacis lis preparave la none ducj i agns par Pa- 
sche e a duravin di sigúr par un més; i salams a je- 
rin fats in cjase, dal moment che cuasi dutis lis fa- 
meis a tiravin sú almancul un purcit, e in ché di si 
cercjave il prin salam de anade; i úfs a jerin des ne- 
stris gjalinis, si cueievin e si pituravin cu lis scussis 

des cevolis, cu lis fueis des urtiis tignudis tacadis tor 
dal Gf cuntun peçotut blanc strenzût cun doi zirs di 
spali sutil; ancje il vin al jere dal nestri. 

Tor núf e mieze, dis, finalmentri si partive ancje cun 
altris parincj: 

Il tate e la mame cu lis sportis sot braç e une cuvierte 
di pogni sul prat. 

Par nô fruts al jere come lá a fâ il plui biel viac de 
vite; chel moment no lu varessin cambiât cun nuie al 
mont. 

O partivin e dopo un DOC si cjatavin denant la lungje 
scjalinade da la glesie di Sant Antoni, che e je tal 
miec di une pinade insom de mont. 

Li dós corts che a jerin li che e partive la scjalinade 
a scomengavin a jemplâsi di bicicletis di chei che a 
rivavin di für; li si cjatavin simpri dôs baracutis dulă 
che a vendevin cjampanutis di tiere cuete e colacs, 
une sorte di cicimbele di pan brustulit che n6 fruts 
si picjavin intor dal cuel. 

Dal moment che no je vere che in chei agns e fos 
masse bondance, dome cualchi an nus compravin 
une cjampanute o un colac. 

Planc planc o lavin să pe scjalinade che e ă cuasi tre- 
sinte e cincuante scjalins; a nô fruts nus someave di 
cjaminà par jà tante e jere la felicitát. 

Rivâts a Sant Antoni, intal biel mieç de pinade, o la- 
vin bande i prâts a ciri un biel puest par displeâ la 
cuvierte e intun par di minúts o jerin sistemáts plui 
che ben: altri che intal ristorant! Cualchi famee e je- 
re bielză rivade, altris a rivavin a pòc a pòc e cussi 
tor misdi a jerin ducj a puest. 

Nô fruts si sintivin in Paradis... 

Biel... masse biel... o corevin sà e jà pai prâts, intant 
che i grancj a tabaiavin tra di lór: Intal miec di chê 
biele nature si sintivin dome lis nestris vosadis. Ogni 
tant o mangjavin alc. 

I gjenitôrs nus tignivin di voli ancje se a savevin che 
no jerin pericui e dal sigúr a jerin contents ancje lôr 
di viodinus cussi. 

Lis oris a passavin sveltis e cuant che tor lis cinc o 
viodevin che il tate e la mame a tacavin a meti vie 
dut, o capivin che la zornade e jere finide. 

Pecjât... la zornade e jere finide ma nô no jerin mas- 
se displasúts... cuissă parce... dome parce che o sa- 
vevin che o saressin tornáts lan cu ven. 

Si contentavin di póc... forsi nus bastave chel pinsir 
par fânus restá contents. 

ee e 
Gjiviano 
Giovanni Maria Basso 


Furlan di Gjiviano 


Tra ju milanto 

paisjuts de Cjargno, 

un al po sjtriácj 

par duto la vito. 

Su la codo de mont 
nassjudo a miesjdi di sariali, 
Gjiviano a cj cjapo a bracacuel 
e a no cj molo mai ati. 

La sjcleteco de só int, 

chel so lengaç 

meraveousj cu la “o” 

sjoron di suns 

e di peravolos savouridosj 

di gjoldilos cui côr. 

Chel lengaç al è un cjant 
uno maniero di jessji dal popul 
di presjeâlu di sosjtanço 

che al regalo a ducj 
incjantant lu furesjt. 
Gjiviano 

e je uno mindusjio 

di aerin, di ago, di lüsj 

dal biel e bon sjtă, 

a no sji falo disjint 

che Gjiviano e je un tesjaur! 

Dami la man ` 
predis il futür 


Renza Pagani 


a cjase li che o soi nassude e jere une vore gran- 
de, cuntun curtil che al someave une braide, lis 
stalis dai cjavai e des vacjis, la arie, i cjôts e Port. 
O jerin a stà in cinc fameis, si che duncje tancj fruts. Mi 
impensi che o zuiavin simpri; cualsisei zûc al leve ben. 
Une di intant che o jerin intents a zuiá plui dal solit, 
un gno cusin un póc corint un póc vosant nus dise: 
“Vie, vie e rive la zingare!” Ogni frut al veve un so 
cjanton preferit par platási e podé viodi ce che al su- 
cedeve. Ancje jo, cjatât il gno puestut e plene di pó- 
re, O spietavi che la zingare e les vie, ma jé, viodút 
un om tal miec dal curtil i le dongje e i dise: 
“Bonomo, dame la man che te diso il futuro!” 
Chest bocon di om, alt cirche doi metris, par nuie 
scomponút de só presince i tirà vie un pataf che par 
póc no le fase colá. La zingare si inrabia e dopo vé 
dite une schirie di peraulatis e fini cul díi 
“Come se permete de meteme le mani adosso!” E lui 
i rispuint: 
“E jé cemút fasie a dí di leimi il futúr se no sa nancje 
ce che i po sucedi a jé cumo?” 
La zingare alcant i tacs e tornant a dí peraulatis e 
spari de nestre viste. Nô fruts o vignirin für cidins, ci- 
dins cu la bocje vierte e rivâts dongje di chel om 
cuntun fil di vós i domandarin: 
“Ma no véso vude póre?” 

L'om nus cjală, al spietă un moment prime di ri- 
spuindinus, po dopo vé pensòt nus disè: 

“Fruts no, no ai vude pòre, parcè che jo no ai pòre 
da la pòre.” 

Sintút chest grant consei un a la volte o sin lâts vie a cir, 
a cjatà, a viodi cemút fâ par no vé pòre da la póre. 


LU a dite 
cjossul... 


Gabriella Ruisi 


Crodéso che i “Verdi” a vadin in biciclete par tigni 
nete la citât? Nancje par ideis: a van in bici part tigni 
nete l'auto 

La place 
che volte 


Ivaldi Calligaris 


Co che o vuei torná indaúr cul timp, o sieri i voi 
e O viót il gno país come che lu ai lassát tancj 
agns fa, fintremai o viót la int di ché volte che si móf 
pe strade o che e je indafarade tai siei lavórs. 

O viót gno pari Ciso, ultin cjaradór de Tor, braghes- 
sis di “ragadin” cui blecs di rinfuarç tal cül e sul de- 
vant par no consumális masse svelt e basc sul cjâf 
ancje a feravost, che al ven dilunc il stradon di Viar- 
se cul secont cjar di savalon di ché di, tirát di une 
biele cubie di cjavai che o vevin in chei agns, il fuart 
e cuiet Marco colór de tiere e l'elegant e grintós Bu- 
bi, blanc tant che il lat. 

Devant di cjase al fas sejocá la scorie, par fà vigni für 
de puarte mé mari par visâle che tant che al discja- 
rie il cjar tal cantir des scuelis e al rive a cene. 

Jo, cun ché clape di mularie de place, o stoi zuiant 
di scjinchis te cunete devant dal palac Gjandüs, bra- 
ghessis curtis za dopo carnevâl e sandui tai pits, mi 
pâr di viodi pür Lucio che al tire i déts de man par 
viodi di fà *tic e cuarte" cu la só biele scjinche di ve- 
ri dai mil colórs. Tant che al smicje cun chés “zighis”, 
Adelio si rimpine sà pal arbul di varuscli par tirá jà 
lis scuris pomulis par dopo sbará cu la cjane tes 
gjambis des frutis che a passin. 

Tal miec di ché grande place plene di soreli, si cjate 
il distributór di benzine di barbe Checo Martelos che 

alèli che al jemple il serbatori de “vespe” di Oreste 
e sot il mâr dal predi, te ombrene, Antenore alè 
daúr a lustrá la só machine di place. 

Barbe Agnul al sta passant in biciclete e devant de 
glesie, cuntune man, al alce il cjapiel in segn di ri- 
spiet. Di ché altre bande de strade o vin za smicjât 
la sacume dal mestri Pino che al ven für de Racoia- 
ne cu la s6 bici nere, lustre, e lui dret e tirât sul ma- 
nuvri, la violute frescje tal ocjel de gjachete e ghetis 
blancjis parsore des scarpis. Al è ancjemò lontan e za 
nô lu saludin “buongiorno Signor Maestro” cun miec 
inchin... e lui al sbasse si e no il cjâf. 

Sot gnot al rive un furgon grîs che si ferme devant 
de cjase dal capelan cul music bande Frate. Viertis lis 
puartis daúr, un siór cul cjamesot neri al scomence a 
traficâ su di un grant machinari. Viôt! Al € rivât il ci- 
ne! 

Noaltris o corin svelts a cjase e, daspò di une sla- 
vacade di corse e distrigade la cene, mangjant dut! ... 
dopo, ognidun cu la só cjadreute, si cjatin in place 
par ché novitát. 

Cuant che al scomence a jessi scúr, une vore di int e 
ven fúr des andronis, feminis cun fruts piçui intun 
brac e la cjadree in ché altre man, vecjos che sdrin- 
dulant a strissinin la só sente, e... dute la place in 
póc timp si anime. 

Dopo che chel siór cul cjamesot neri al finis il zîr cja- 
pant sà cualchi franc tra dut chel grum di int, si im- 
pie il machinari dal furgon, che al tache a fá lús sul 
mûr blanc de cjase dal muini. Al scomence il cine! 
Cidins ducj! 

Sisilute 


Claudia Fior 


Ti ai spietade, ma no tu sês ancjemò vignude 

Ogni an la t6 presince e da ligrie e spensieratece... 
Cun te e rive la Primevere, i prâts florits, i colôrs, 

la vote di vivi, di cambiá. 

Chest an pero tu tardis a rivá, l'Invier al e lunc 

plui di chei altris agns... 

e forsi tu tu ses za dulă che al è plui cjalt. 

Mi mancje il to continui lá e vigni viers la mé cjase, 
il clamă dai tiei picui. 

Mi mancje viodi i fii de lús che a son plens di te e dai 
tiei compagns di viac, 

cuant che si preparais par parti... 

al è propit un biel viodi chescj fii ducj neris, 

che si tachin di une cjase a chê altre, come par volé 
visânus che o ses prossimis a là. 

Sisilute dula che tu ses? Anin a puartá la Primevere, 
puartinus une gnove arie, che nus jempli di vite, di gnove 
sperance! 

Anin sisilute! ... “Sisilute, ti vuei ben”. 


Mai 


31 


S. Josef Artesan 
(Fieste dal Lavòr) 

S. Anastasi Vescul 

Ss. Filip e Jacum Apuestui 
S. Florian Martar 

S. Gotart Vescul 

S. DOMENI SAVIO FANTAT 
S. Flavie Martare 

S. Vitôr Martar 

B. Erman di Colonie 

S. Antonin Vescul 

S. Ignazi di Laconi Frari 
Ss. Nereu e Achileu Martars 
LA MADONE DI FATIME 
S. Matie Apuestul 

S. Doro Contadin 

S. Ubalt Vescul 

S. Pascâl Baylon Frari 

S. Zuan | Pape 

S. Ivo Avocat 

LA SENSE 

S. Gjisele Regjine 

S. Rite di Cassie Taum. 
S. Desideri Vescul 

La Madone dal Jutori 

S. Bede Predi 

La Madone di Monsante 
LIS PENTECOSTIS 

S. Milio Martar 

S. Massim Vescul 

Ss. Canzians di Aquilee 
La Visitazion de Madone 

Fantoni 


Ovidio Colüs 

a Fantoni di vué e plante lis lidris dal 1882, cun 
Bd Achil Fantoni, nassût a Glemone dal 1857 e 
mancjât dal 1925, preseát ebanist, om di grandis vio- 
dudis, pront a privilegjà ordinazions che lu svicinin 
a nons prestigjós tal setór dal aredament. Il fi Zuan, 
nassút a Glemone dal 1885 e muart dal 1949, tornát 
dal front cul grát di sergjent al fás i conts cul pro- 
bleme di “gjambis e braçs pustiçs” (lis protesis). Un 
so model inovatif al vinç il premi inmaneát de Riz- 
zoli. Zuan al organize a Rome une oficine di “xilo- 
protesi”. Perd al ten simpri di voli il setór dai mobii, 
tindint a servi i nons famós sedi par sigurece di paia- 
ment che come progjetazion: dute la nobiltât furlane 
di chei agns e lis bancjis e lis scuelis; po dopo al sco- 
mence cu lis nâfs. 

Zuan Fantoni se sgarfe fúr, cun fabriche e piel, ancje 

de pestade brutâl de Grande vuere. Dal 1949 al ven 
a mancjà, lassant un grant vueit, pari al grant esem- 
pli di om imprenditór e creatif, tacât al lavór. Lis re- 
dinis a passin ai fis Marc e Pieri, che a scuegnin molă 
la scuele di Architeture a Vignesie. Ae fin dai agns 
Cuarante il grant lavór di mobii par uficis, palacs, 
scuelis, al poche la “Fantoni spa” a trasformá la fi- 
sionomie de produzion e dal stabiliment, produsint 
“in serie”. La braure dal Marc e je stade chê di lâ sul 
troi dal pari tignint tal crivel nons solvibii, no dome; 
ma che a fasin cognossi al Friül il “desing”. Artiscj ta- 
lians e forescj a proponin soluzions di avanguardie, 
tant par tecnichis di produzion modernis che par 
materiâi gnúfs. Che no si cjatin sul marcját. La Fan- 
toni e cree la fabriche par produsi chest materiál: la 
Plaxil. Dai agns Sessante no stá plui dentri dai capa- 
nons di Glemone. Il Marc, insiemit cun altris indu- 
striâi, al cree la zone industriál di Osôf, sielzint l'ar- 
chitet Gino Valle, par progjetá il propri capanon. Val- 
le al € biel aromai di agns che al studie i mobii dal 
Marc e al à par lui une tòl stime di fâi scrivi: “I sta- 
biliments Fantoni a án creát un puest bielon, ancje 
par vie che Marc Fantoni, che al ă seguide dute la 
cjase, al è un architet concját... Jo o dis: cuant po 
mai cjataraio un industrial, un marangon inluminât 
tant che Fantoni, che al mi lassarà fà uficis cussi?...". 
In plui des normâls dificoltâts, ancje a la Fantoni al 
plombe il taramot dal 1976. Tai capanons sdrumáts 
no son coladis lagrimis, ma, fin de matine dal 7, no- 
me gotis di sudór di parons e dipendents. Resuride 
dal pestel, la Fantoni si slargje a Vile, in Cjargne, 
Avelin, Atimis, in Slovenie. In plui e fâs centráls ele- 

trichis. Tal 2005 i dipendents a son să par jà 1.150. 
Dal 1976, il Marc al tire dentri il fi Zuan, classe 1956, 
nomenantlu responsabil de part tecniche aministrati- 
ve. 

Dal 1980, ancje chel altri fi, Pauli, classe 1958, al cja- 
pe il setór comerciál. 

Tant mertát il titul di Cavalir dal Lavór, conferit al 
Marc, dal an 1984. 

La Universitát di Udin, dal 2002, lu nomene Inzegnir 
gjestionâl HC. 


p. 90- Giovanni Fantoni tal ritrat di J.N. Pellis. 
p. 91 - Progjiets di A. Carnelutti, dai agns "20. 

Sense 


Mario Martinis 


Ç => dis daspò de Pasche, la Glesie e ricuarde 
in mût maestôs la Sense di Jesà Crist in cil, ven a 
stâi il so definitif distac dai apuestui e de tiere par 
tornâ ae diestre dal Pari. La solenitât, che e cole in- 
tal cúr de Vierte, e propit jenfri il 1° di Mai e il 4 di 
Jugn di ogni an, jessint leade ae date mobile de Pa- 
sche, e je la seconde grande celebrazion dal cicli pa- 
scâl. Ancjemò vuê la Sense di Jesă Crist e ven cele- 
brade intal cuarantesim di seguitíf ae Pasche e intai 
país dulà che la fieste no je di precet (come purtrop 
al è di cualchi deceni in Italie) e je puartade inte do- 
menie che e seguis, che e je la setime dal cicli pa- 
scâl. L'event-misteri de Sense, celebrât de liturgjie 
cristiane intal cûr de Vierte, al è il completament e la 
consecuence de Resurezion cu la inaugurazion de 
regalitât cosmiche e universâl dal Redentôr. Jessint la 
conclusion de esperience di Jesù Crist vivude su la 
Tiere, la Sense e je la conclusion de Pasche e il ri- 
stabiliment de gnove aleance cun Diu gracie ae tor- 
nade dal Fi ae beatitudin dal Pari e ae sede dal cil de 
Trinitât. 

Cussi la simbologjie de liturgjie ancjemò une volte e 
risulte diretementri coincidint, e in mût armoniôs co- 
rispuindint, cul ritmi de nature che in cheste fase dal 
so cicli e viót slargjâsi, saltá für cun prepotence e lâ 
su dutis lis fuarcis gjerminativis. In ocasion de Sen- 

se, intes regjons agrariis la passion di chei che a col- 
tivavin la tiere pe rinassite e il svilup vegjetâl des 
plantis si moltiplicave, cjatant un rapuart sacri inte 
grande fieste e duncje un sosten ulterior, spirituâl e 
funzionâl a lis sôs voris. Cui che al viveve dai pro- 
dots de nature, in Crist che al lave să ad alt al vio- 
deve simbolizade e rapuartade ogni energjie terene, 
tant che in chel di solen ancje la tradizion popolár 
furlane e ordenave la massime astension de racolte 
di rosis, pomis, ortaiis e frascjis par no scossá lis 
fuarcis gjerminativis in massime jevade. In chest mût, 
la religjositát popolâr e pandeve ae fieste de Sense 
cuasi la stesse straordenarie sacralitát risiervade al 
Nadal e ae Pasche, parce che ancje ché e marcave 
un colegament diret jenfri il cil e la tiere, un rapuart 
verticál, spirituál e cosmic, plui di simpri evident in- 
te jevade dal Crist al cil e inte visibil prepotence des 
fuarcis inte lór fase di emergjence e di plenece. 

Il di de Sense, che al jere anticipât dai ríts di purifi- 
cazion de “Rogazion minór”, al jere ancje segnadór 
di premonizion atmosferiche; cussi se al ploveve in 
chel di, al varès plot par cuarante dis, daúr di ce che 
al dis un proverbi une vore cognossút e ancjemò do- 
prât (“Se al pliif di di de Sense, par cuarante dis no 
si sta cence”). Intal mont agrari furlan la crodince 
une vore slargjade e jere che in chel di, plen di 
straordenarie sacralitat e dulă che la vite animâl e 
vegjetál e jere come fermade, dut al traes a lá sù, 
ancje lis magnis a lavin să sui morárs. In ché zorna- 
de solene, daspo, bisugnave rispietá la prepotence 
des fuarcis vegjetativis che si cjatavin inte lór massi- 
me espansion ancje cun azions simbolichis, come il 

no lá tal ort par cjapà sù ortaiis e no puartá dai cjam- 
ps jerbis e blavis. Jessint zornade di fieste, inte Sen- 
se lis bestiis de stale a polsavin e ur davin une do- 
ple cuantitât di mangjadure, cjapade să a pueste il di 
prin. Cun di plui, daûr de tradizion popolâr, ae Sen- 
se si podeve vuari dai mâi cronics e la aghe dolce 
che si meteve für intal aiar viert di chê sacre gnot e 
cjapave virtúts miraculosis, no diferentis di chés cja- 
padis să inte magjiche gnot di Sant Zuan. Se la Pa- 
sche, rignovament e rifondazion de vite spirituâl, in- 
tal calendari e corispuint ae jentrade de Vierte e 
duncje al moment di une rinassite de nature che e 
inevree, la Sense, cuarante dis plui tart, si cjate in 
strete relazion analogjiche cu la fase di salide decisi- 
ve, di cressite esuberante e di espansion vivarose dal 
mont vegjetál, ancjemd une volte sacralizade dal 
passac de rogazion. Dut chest, naturalmentri, al va 
adun tal cjamp astronomic e simbolic al mot aparent 
dal soreli; se a Pasche lastri, lassât l'emisferi meri- 
dionâl, al jentre in chel setentrionâl vie pal ecuinozi 
de Vierte, ae Sense il Soreli al continue a lâ să cun 
vigôr dilunc de eclitiche celeste par rivâ al zenith, 
pont plui alt de parabule intal aromai vicin solstizi 
dal Istât. Cussi Crist, nassût come il Soreli intal sol- 
stizi dal Invier, lús sflandorose inte massime espan- 
sion de scuretát, crucifizút come il Soreli su la linie 
dal ecuinozi de Vierte e tornát sà dal emisferi meri- 
dionál (o infar), cu la Sense al va sù intal cil ancjemò 
une volte come il Soreli, che ogni di di plui al con- 
tinue la só inzirlose incressite par rivá al so pont plui 
alt dal solstizi intal firmament boreál. 

Ancjemo une volte la liturgjie, inte inmagante ripro- 

posizion des tapis dal misteri de salvece di Crist vie 
pes sacris scansions dal propri calendari, si unis cun 
dolcór ae onde mudante dal cicli de nature, che, a 
sô volte, e seguis cun costance lis fasis dal astri intai 
ritmis basculants dal so cicli siderâl. Come simpri, e 
soredut in cheste risolutive contingjence stagjonál 
dal cicli, che al coincît cu la decisive valence final 
dal sacri misteri di Crist, la simbologjie liturgjiche e 
catalize in mût magjistrál la consonance dai mo- 
ments plui significatifs de religjon e dai ritmis naturâi 
inte magjiche dinamiche dal calendari. 


Lu a dite 
cjossul... 


(cartel in cjamare tun albierc francès 


“Atenzion: se tu fumis tal jet, la cinise che e cole tu 
podaressis jessi tu! 

Sfueant une margaritute 


Sonia Cimador 


Tra la jerbe verduline 
dai prâts 

a son fluridis 

tantis margaritis blancjis: 
al è un meracul 

che si rinove 

ogni an, 

ma nó, va e no va, 
nancje si inacuarzin 
cjapáts come cbe o sin 
dai nestris fastidis. 

E pür, cui di nó, 

di zovin, 

cuant che i voi 

a jerin ancjemò 

plens di maravee 

e di inocence, 

no aial sfueát, cun ansie, 
par cirí di cognossi 

il destin di un gnúf amôr? 


Si tirave vie 

une fueute par volte 
fidant ae ultime 

la rispueste... 

e se cheste no nus plaseve, 

si tornave a sfueá, 
dibot, une altre 
sperant cbe e fos 

ché juste. 

Vué, ancje se i práts 
a son cjaridts di rosis, 
cui aial plui voie 

di cjapá să une margaritute 
par interogále? 

Par domandái ce 

se lis rispuestis 

cbe nus plasin o no, 
a son ore mai 

za dutis cognossudis? 

coc 


Aldo Tome 


A x=" volenteir a talpinâ, di tant in tant, sà par la 
ont dal Sant Lurinç, Lino Quarina. Una fiesta al 
era züt su par fà cuatri pas e, a miesa strada, rivant 
four da li cjasis di Gravena di sora, al à lupât un çoc 
di tistignâr caçât ui da banda intun cjanton dal curtíf, 
che a i sarès zút una cana intal siò batafier da basa- 
ment par l'incugn pi grant che al veva. Alora al à dât 
una vosada par clamâ il paron. Pront, al si è pre- 
sentât su la puarta di cjasa, Seleste Gravenâr. Lino 
Quarina, subit a i à domandât cetant che al varès 
pratindút par chel coc. Seleste Gravenár a i à dit chi 
s'a i coventava, al podeva puartâlu via encja subit 
chi, casomai, par metisi dacordu sul cost, al sarès 
passât lui cun comut. Lino Quarina, cença stâ a 
slungjâ cjacaris, al si è fat judâ a cjamâlu su la sche- 
na e, cussì cargát, al à cjapât la riba jù, vardant di no 
incjarpedâsi o sbrissà. Co 'lèrivat abàs di chés ribis, 
al era strafont di sudour, la schena macolada e la 
musa stralunada ch'a no pareva chê di un cristian. 
Co | è stât sul curtif dal sio batafier al à sgnacât chel 
çoc, four dai intrigus, in speta da podeilu doprâ. Do- 
po un pâr di setemanis, al si è fat víf Seleste Gra- 
venâr ma, Lino Quarina a nol era in cjasa. Cussi, a i 
à lassât dit, a Gjenia, la femina di Lino, cetant che al 
varès pratindút par chel coc: un pressu da fâ indreçâ 
i cjaviei. Lino Quarina, cuant che al è rivât a conos- 
si chel cost, cença stă a tontonâ nencja un minût, al 

à cargât il coc inta la schena e, a gjamba svelta, al è 
tornât a puartâlu sà indulă che a lu veva cjatât. Ape- 
na rivât, al à rebaltât jà cun viamensa chi, cul bot, al 
ă clamât four di cjasa il paron. E, Lino, sflacjant par 
la fadia, aiă dit: 

“Eco, Seleste. I soi tornât a puartâti il coc. Jo, i pensa- 
vi che al fos stât di len, comi che al mi coventave a me 
ma, co ai sintût ce che al costa, i ai capit che, al à da 
essi di oru. Alora, i ai pensât da no privâti di un cussi 
grant capitál!”. E, al e scjampât saltonant jà par li ribis. 

Fuarce Friul 


Mario Milanese 


Voi grispáts, fuscâts 

plens di ricuarts lontans 
trente agns a son passâts 

da lis distruzions e muants... 


Duc] dongje il mâr 

tes spiagjis, stramudáls... 
La mont lontane e compár 
a son al sigúr ma disperâts. 


La lór tiere, lis lór cjasis, 

i lôr país di mont a son frucàts, 
no ju an cul cür bandonáls, 
trop, no puedin stà lontans... 


Come il cocál nol pues vivi su lis monts, 
dongje il már nol vif nancje il furlan... 

Al è tornát, al à rifat sù la cjase, e coltát i fonts 
e l'ORCOLAT ... dome un ricuart lontan. 


Fuarce Friül/ 

Trente agns a son passáls 

da lis ruvinis, la miserie e il dolór 

une vore biei i país a son tornáls... 

A son ducj rosis e flórs... al e tornát l'amór! 

Il taramot 


“1976 


Edo Calligaris 


A. passâts za trente agns aromai di chê brute se- 
re cuant che il grant mostri, che di solit al duar 
cidin in profonditàt sot i nestris pits, tristat e cence 
un freghenin di dûl, si e sveât a colp e rabiòs, come 
pocjis altris voltis, si è fat sinti cence nissun control, 
ferint a fonts la nestre biele tiere e copant, cence nis- 
sune remission, tancj nestris puars conteranis. 

In chel timp, cu la mé famee, o vivevi intun cuartir 
ad ôr di une strade statàl avonde traficade, e intal 
moment precis de tragjiche scjassade, no vint mai 
sintòt nuie di simil in vite mé prime di alore, par fâ- 
mi une reson di chel insolit rumór, o, par jessi plui 
precis, chel sort sbrundulament che al fasè trimâ la 
cjase, o ai pensât che di für al passăs cualchi grues 
camion o cualchi cjararmât, come che dispès al ca- 
pitave, bon di provocâ dut chel sconcuàs. 

Ma a pene che o ai vierte la puarte e viodút che nis- 
sun miec al lave dilunc la strade, o ai capit di colp e 
cence ombre di dubi, che si tratave dal teribil taramot. 
“Il taramot! Il taramot” i ai sberlát a dute vós a mé fe- 
mine, che intant, spauride come me, si cjalave dute 
intor par capi ce dal diaul che al stave sucedint. 

In chel teribil moment il nestri prin pinsir al e subit 
corút ae nestre frutine di nancje tré agns, che 
ancjemò prime da lis núf e jere za che e durmive 
cuiete inte sò cjamarute al plan disore. 

Cence pensâi un sôl moment, come dôs fusetis, o sin 
partits să par lis scjalis di len, che intant a cricavin 
fuart dant la impression che di li a póc si saressin di- 
sdrumadis sot i nestris pits. 

“Tirile sà a la svelte dal jet e puartile di corse a bas” i 
ai dit a mé femine cun tante agjitazion, riváts in cja- 
mare de frutine, convint che di li a póc al sarès vignút 
ju il sofit o ribaltade sore di nó cualchi pesante parét. 
Un particolár: a voltis l'amór materni al supere ogni 
reson e ogni logjiche di compuartament se si pense 
che in chel moment tragjic mé femine e lave a ciri 
une cuvierte par invulucá la frute che no cjapăs 
cualchi malan cul tirále fúr dal jet cussi di colp. Un 
sintiment durât dome un atim, prime di capi che nol 
jere propit timp di pierdi e che bisugnave scjampâ 
fúr a gjambis. 

La nestre frutine, intant, no si jere inacuarte propit di 
nuie e e durmive ancjemd beade cuant che nó doi 
con jê intal braç si sin cjatâts intal miec de strade, in 
salf, noaltris trè, par fortune. Ché fortune che però 
tancj altris furlans, purtrop, no an vit, restant cence 
vite sot i rudinacs des lór cjasis. 

Beaz mai podé svuala 


Anna Bombig 


Furlan di Guriza 


Nûf di sera. 

Sul tor, di colp 

fermis li? speris 

e in pet al câr. 

Trema la tiara, 

si spaca, inglutis. 

A tasin li' cjampanis 
biel che il Resia 
scaturít, al scjampa 
puartanisi daúr 

un mont di afiez, 
ricuarz e penis. 

In dut chel montafin, 
l'amôr e la pietát 

a nassin par incjant. 
Beáz mai podé svualá 
par scjampá dai orcui 
sveâz dopo secui, 

a savoltá tun lamp 

al biel Friùl. 

Tiliment dai _puars 
Tiliment d 
ducj 


Gjani Sandri 


N° ducj o vevin ce mangjà, nissun al veve di ce 
stracà. Par podé rincurâ la cene cence lâ a robâ 
si scugnive là nome tal Tiliment. 

Il flum al veve aghe dut il timp dal an; al jere il branc 
grant, che pal solit al coreve tal miec cun tancj bran- 
cuts che cun percors diviers a jessivin e a tornavin a 
jentrâ te aghe grande lassant jenfri tantis beorcjis plui 
o mancul grandis, tancj splacs di grave nete e claps. 
Cheste part dal flum e vignive clamade il laviu. 

I cjaradôrs cui cjavai a fasevin il traspuart dai claps 
grues par fá cjalcine e múrs, de rudine par fâ beton 
e dal savalon par fá lis maltis. 

La robe plui impuartante e je simpri stade la aghe 
che e da vite ai oms, ai pes e a dutis lis bestiis. E je- 
re limpide, tai rigolons e scoreve jenfri i claps, lusin- 
te, ridint e cjantant. La che e jere basse trasparint tant 
che il veri, e faseve mostre tal font di claps di ogni 
sorte e colór. 

Strade fasint, viers il már e pareve che e voles 
puartási daúr ogni robe; roseant ator dai claps ju fa- 
seve rodolá, i radrisats tacáts tal font invezit no vo- 
levin molá, ma e jere nome une cuistion di timp, 
ancje lór a scugnivin rindisi e molá. 

Ondis, mulignei, revocs a pandevin la vore continue 
e cence polse de aghe. 

Des voltis mi pierdevi vie a cjalâ i mulignei che a 

gambiavin simpri forme e posizion. Cuant che un toc 
di len sore vie al jentrave tal zúc dai revocs, al lave 
indenant e indaúr par oris fintremai che al cambiave 
e, tornat te curint grande, al lave al so destin. Chest 
al jere il flum natural. 

Pal solit, di vierte e di sierade, cuant che al ploveve 
un grum e si disfave la néf, a vignivin lis montanis, 
il flum si ingruessive fint a D póre, ma si saveve che 
a varessin durát cualchi zornade. A jerin moments di 
spetacul e di interes gjenerál: “La aghe a Baselie e ri- 
ve sot lis rivis”, “A ăn scugnút vierzi il puartelon sot 
de Ancone”, “Al e vignút un branc sot dai cjamps”, 
“A Tisane si preparin a scjampá", “Il mâr nol ricéf”, 
“In mont al continue a plovi”. Dut un lá e vigni dal 
puint di Dignan par tigni di voli il nivel de aghe. La 
gnot no si podeve plui viodi, si podeve dome scoltá; 
cuant che la aghe e taseve cidine nol jere bon segn, 
e stave cressint, il businá plui fuart al pandeve il pe- 
ricul scjampât, il flum al tornave tal so jet. Ben e mâl 
si dividevin. Puars chei sot di Spilimberc che a vevin 
vút un metri di aghe in cjase e che dopo di vé netát 
il pantan, a tornavin a puartá a bas la mobilie, che a 
dí la veretát no jere une grande vorone torná a me- 
ti a puest une taule, cuatri cjadreis e un alc che si po- 
deve clamálu ancje vitrine. Chei che no vevin vude 
la aghe in cjase a vevin altri ce fâ. Al ôr dal flum si 
cjatave di dut e la proprietât dal rincurát e jere dal 
prin rivát. Lens, tráfs, cocjis, troncs, bream che a re- 
stavin sparnicâts in ca e in la a vignivin clamadis 
“boris”. 

Lis tetoiis e barachis dai puars in grande part a vi- 
gnivin fatis cun tráfs e bream rincurát cussi. 

I vecjos a disevin che “La aghe là che e je stade e 
torne”. Cheste e je stade une regole che l'om nol à 
volit tigni a ments e par chest motif al à fat sà cja- 
sis e oparis indula che nol doveve. Cumo o volin fâ 
ripârs, presis, cassis di espansion e oparis faraonichis 
che dome di progjets, riunions di tecnics e soredut 
di politics (che chei a prometin di plui e di dut) a ăn 
costât plui di chel che a varessin spindút par disfà il 
mâl fat lassant il Tiliment come che al fâs il mani a 
lis cjariesis. 


Strisse Strusse 


Renza Pagani 


Strisse strusse 

masse tossi 

trusse russe 

lasse passe 

masse sbasse 

scusse scosse 

casse scjasse 

vessio fossio 

passe simpri displasé. 

| favris 
Mania 


Furlan di Manià 


Jestru e la bravura dai favris da gros e dai favris 
da fin a Maniă, a son stâts chei ch'a ăn dat il slais 

a la migrassion da la s6 zent. Chei misteirs in paeis 
a ăn scumincát da lontan, in gracia chi, il Cont Ni- 
colo Maniago, al à vût la buna idea (incjamo intal se- 
cul 1500) da fâ fâ un fossâl lunc chilometros par po- 
dei manda ju par la taviela l'aga robada al torent Col- 
vera e podei vei cun ce bagnâ i cjamps co 1 rivava 
il sec. Chel fossâl, pal dislivel dal teritori, al cugneva 
faighi fâ dai salts di tant in tant a l'aga di chê roia. E, 
dilă cualchi an, a redos di ogniun di chei salts, a son 
nassûts: mulins, segariis e batafiers ch'a cjapavin il 
muviment propit da la fuarça ch'a i deva chê aga cul 
colá fugada. Inta chei batafiers a vignevin prudusúts 
ducju i imprescj ch'a i coventavin ai contadins e ai 
boscjadours. E li ordenassions a rivavin encja dai 
paeis parintor. In chê volta, a son nassûts i favris da 
gros. In pôç agns a si son fats conossi encja four da 
la Provincia, tant ch'a i rivavin cumissions encja da 
la Serenissima di Venessia ch'a faseva fâ armis da 
asta pai sios soldâts. Po, rivâts al secul 1700, cualchi 
favri cun pi inzegn al à pensât da metisi a D impre- 
scj di misura pi minuda da podei puartâju encja in 
sacheta: ronceis, britulis, temperins... Il muviment ai 
machenaris ch'a dopravin a i vigneva dât a pedâl (ti- 

po gorleta). L'acár par dâ dongja chei modei al vi- 
gneva scjaldât intuna fusina imboreçada cul cjarvon 
di len e sacumât intal incugn cul martel, a man. Che 
idea, a à ingulusit altris favris mesterants e, in pi di- 
lour, a an pensât da plantă Puficinuta intuna stansia 
di cjasa só. E ché volta a son nassúts i favris da fin. 
A creavin modei ch'a plasevin, tant chi i mercjadants 
a rivavin encja da lontan par caparassiju. Po, cul 
timp, cualchidun pi coragjous, al a fat il riscju da tirá 
su la fabricuta par cjapá sà operaios e podei con- 
tentá il cressi da li domandis. Alora, li fameis conta- 
dinis a mandavin i fioi uvi dentri a impará il misteir. 
E intai agns, dopo Pultima guera granda, tancjus stâi 
a son státs disgoitáts da li vacjis, par fâju deventă ufi- 
cinis cun doi tre socius. In chel timp, a ‘nd e nassu- 
dis cualchi centenár. Ducj veva ce fá a sbregabalon. 
A nassevin modei di ogni fata, cun finiduris sempri 
pi perfessionadis. A rivavin ordenassions da ogni 
Continent. La categoria a deva da lavorá a cualchi 
miár di lour. Cussi, belbelu, belbelu, il paeis di Ma- 
nia, cu la buna volontát da la só zent, cu la passion 
dal sio lavour, cul fá cun sgrimia, ogni di, pi oris dal 
orloi... in timp di cualchi secul al è passât da paeis 
contadin a paeis industriál, rivant a tigni adun la pi 
part da la só zent, cença ch'a vei cugnút sparnicási 
pal mont in cercja di furtuna. Nissun al e deventát 
sior, ma, nissun al à nencja patit miseria. A àn ubidit 
a un proverbiu dai nostris vecjus, ch'al dis: “Chel pan 
godagnát sot il sio tet al è un pan benedet!”. 


p. 111 — Esemplis di articui dai maniaghés. 

Il clap di Cornolèt 


Giovanni Urban 


Furlan di Trasagas 


Mama, vorès torná inmò un viag sora chel 
clap 

par joditi a seâ come in chei dis 

ti visistu? mi rimpinavi a nits 

e no imparavi mai a ucà il falcet 


Mama, vorès svualáti incuintra tanche pluma 
e disgropà il marum ch'a mi s'ingruma 

e díti, che grant sei diventát 

e di scrivi e di pitura 

sei simpri inamorál. 


Mama, vué il prát di Cornolét nissun lu úl 
lu cjali sà la sera e a mi fás dúl 

cuant che il soreli al clap i fâs ombrena 

e si pon datir cuiet e al va a durmi 

e mi pár che la tò vôs lassù a mi clama 
alora il cür mi bat dut ingropát 

la bocja a tas e a mi mancja il flat. 


Mama, vorès vigni sù a judáti pardabon 
par jodi i tiei scarpets di viliit neri 
talpină ju besvelts pal troi di cjasa. 

Sot chel gran fas di fen 

sòl lòr a restin für, 

tu devant, e jo, cul gno fassut daúr. 

Viac : 
Vignesie 


Graziella Petri 


D dai agns Cincuante dal secul passát, doi zo- 
vins furlans si jerin trasferîts a Padue par frecuentà 
la universitàt par deventà miedis. Un biel di i doi 
amis a deciderin di fà un viazut; di là fint a Vignesie 
par visită la citât e viodi une mostre che ur interes- 
save. Cjapât il treno, in póc timp a rivarin a destina- 
zion. A stavin cjaminant intune cale dongje di place 
Sant Marc cuant che a vioderin un siór di mieze etât 
che al lave indenant planc planchin, impedit e stru- 
piât cuasi che al fasès fadie a movisi. Alore i doto- 
rins, scrupulantlu ben, a faserin subit la diagnosi; un 
al sostignive che chel puar om al veve cence dubi 
une brute siatiche. Chel altri, invezit, al jere sigür 
(par vie de ande di raze che al veve) che si tratàs di 
osteoporosi dai flancs. No rivant a metisi dacuardi a 
faserin une scomesse; cui che al pierdeve al varès 
paiade la cene in tratorie. Cussi si presentarin al 
malât par savé cui che di lór al veve reson. Daspo di 
vé sintudis lis dós diagnosi il cuet, fasintsi une biele 
ridade sot lis mostacjis ur disè: “Mi displâs, cjârs fan- 
tacins, ma no le vés induvinade nissun dai doi che 
anzit mi tocje dius che o vin falât in tré. Capimi ben, 
stant che o ai gustât cuntun bon mignestron di fasui 
e vuardi, cussi bon e cussi fis che la sedon e steve 
in pins, mi sintivi il bultric sglonfă tant che un balon 
e alore o ai pensât che, biel cjaminant nissun si sarès 

inacuart se molavi un ves, jo crodevi di fâ nome une 
ariete e invezit me soi fate intormi tai bregons”. 
Passât il prin moment di conturbie, i doi students no 
poderin D di mancul di ridi dal vecjut e ancje di ri- 
disi intor. La scomesse e fo impatade e ognidun si 
paiă la s6 cene in ostarie. 


Jugn 2006 


Vigji Mestroni 


Ce sino: il doi di jugn? Ma al è passât! 
O il vincjecinc di Avril, o il prin di Mai? 
Passâts e strapassáls. 

Ce fieste — alore — puedie jessi mai, 

che o viôt imbandierăt ogni barcon? 
Une fiestone, amis, fieste mondiál: 

la sagre dal balon. 

Il sintiment di Patrie dal talian! 

Cuant tornaraial für? Di ca a doi agns, 
cul prossim campionál european. 

LA in mont 


(minüt par minüt) 
Elda Lorenzini 


Furlan di Pert inta la val dal Arzin 


L mont si lava ai prins di jugn, e jere una zornada 
cetant impuartant, e tacava prest tor cuatri di bi- 
nora, si jeva, si viestisi, si lavisi tal cjadin, po dopo si 
va ta stala, si dai un brac di fen as vaciis, si li' cura 
dal sporc e po a si molzin. 

Si torna ta la cjasa e si impia il fouc tal fogolâr, si fas 
il cafè tal cjalderin, si lu slungja cul lat apena molt, 
si met cuatri bocons di pan o polenta e si fai di cu- 
lizion. Si prepara 2, 3 panets cul formadi, doi trè 
miei, una butilia di aga e chei fortunâts che a an il 
termos a metin via un pòc di cafè, si met dut tal per- 
sac insiemi a un golf pesant e un pâr di scarpets di 
mudá (guai che al plovi). 

Il persac al è pront, si finis di governá D vacjis, si dai la 
concja, cu la semola, sâl e vitasol par dâur un pòc di co- 
ragju, la strada e je lungja, si li mena a bevi e si partis, 
a son ce plui ce mancul li' cinc di binora. Si riva tal 
bearcut viers li' vot, si cjatisi cun altris amis che po do- 
po si sta insiemi, si mangja alc, si cjala che li vacjis a be- 
vin, si da il sòl e si torna a parti simpri cjalant che li’ 
vacjis no fasin barufa o che scjampin tal bosc, e intant 
si sint li contis dai viei e si fòs cualchi ridada. 

Si riva ta la seconda fontana, si fermisi sôl il timp di 
beverà li’ vacjis. 

Si riva po in val di Preon a misdi, misdi e miec e si 
polsa par una oruta. 

Li vacjis a mangjin la jerba e bevin la aga Dresch dal 
Arzin, si mangja un alc e po dopo si va su par la 
mont di Picat, in fin viers li’ tré o cuatri si riva ta la 
casera, si consegna li' vacjis ai malgárs, si fás cuatri 
cjacaris, intant il malgár al fâs una granda polenta sul 
fogolár. 

Si mangja polenta e lat. Intant al e fat scúr, si va a 
polsá su una piçula sufita cul fen par tiera, si sentisi 
e si ringrazia Diu che 1 e lát dut ben, po cui durmis, 
cui fevela. 

Viers li' cuatri o cinc si jeva su, si fai cuatri pas, po 
dopo ni dan un póc di lat cjalt di bevi, si ringrazia i 
malgárs, si da un ultin cuc a li' vacjis e si torna a cja- 
sa, a mieza strada si mangja l'ultin panet e si riva a 
cjasa viers li' undis. 

Si conta come che e je lada e si ringrazia Diu, si 
mangja alc e si va a fâ un pisul fintal indoman che 
di binora si jeva e si fasin li' voris di ogni di. 


Lu a dite 
cjossul... 


Fabio Fazio 


Dutis lis robis bielis a finissin in curt: il nestri amôr 
nol finis mai. 

Le biciclete 


Loredana D'Ambrosio 


Furlan di Cjasteon di Strade 


Sporcje rusine disfate 

a Zemeve sol un grun 

une man e le pazience 

le àn tornade a meti adun 


fra tant rusin cualchi lûs 

a mandave ca e là 

come lamps di un timp passăt 
ch'a si sfuarcin di tornă. 


“Ai partát su le mé siele 
dut el pes da le só vite: 

tormentade o gaiarine, 
pés di plomp o di favite. 


Pedalant, di sot el cotul 
i burivin i zenoi 

come tâfs di risultive... 
Marculinis tai sie voi.” 


Jo cidine a convivevi 

ché cjadene di ricuarts 
tant che prime di doprâle 
mi soi fate mil riguarts. 


Cuant ch'a mi soi decidude 
par no vê dai paragons 

ai platâts i mie zenoi 

sot le tele dai bregons. 

La aveniure 
CJariesis 


Romano Binutti 


C» denant o jeri daür cjase e o devi un voli al 
cjariesarut che o ai plantât uns cuatri agns indaúr. 
Ogni an si è jemplât di rosutis blancjis ma, di durie- 
sis ni ce ni co ... a dile dute, se no mi visi mâl, la 
stagjon passade a 'ndi veve uns tré: une mangjade 
des besteutis, une macolade de tampieste e une che 
o vin dividüt a miezis jo e mé mari. Cheste volte, Diu 
volint, al semee vé buinis intenzions. Mi é semeât 
scuasit di sinti il bon savór in bocje e il pinsir al à 
cjapade une strade dute só. 

Mi soi viodút canai a Foran in Borc dal Puint. O jeri 
cuntune schirie di amis fruts e frutis: jo, Mario, Fran- 
CO, Adriana... no mi visi plui lis musis e cussi nancje 
i nons di chei altris. O cirivin il müt di passâ lis oris. 
Un al ve la grande idee. 

- Anin a mangja cjariesis! 

— Dai! Ma... indulà? Renata — ve un altri non — E chés 
altris no puedin mighe rimpinâsi su pai arbui? 

— Si podares là te Braide dai Rubis. Si monte su la 
muraie e lis ramacis a son a puartade di man! 

— Cheste si che je une buine idee. O soi passât pe 
strade li sot vué a buinore, a son rossis maduris che 
al é un gust a viodilis! 

— Ma chei cjariesárs a son di Toni di Minins. Se chel 
nus ves di viodi e po di grampâ, nus ‘ndi molară di 
lungjis e di curtis! 

Toni al jere un vecjut ingobit che al leve simpri cul 
cjapiel, cu lis plumutis par in bande, sul cjáf, la ba- 
guline inte drete e la riduçade sui lavris. E jere pro- 
verbiâl la gjelosie che al provave pes pomis dai soi 
arbui, scuasit tant che ché di Coleto che al jere rivât 
a taiă il piruçâr pûr di gjavá ai zovins la sodisfazion 
di cergd i soi pirucs. Ce di miór par vé un sburt in 
plui par lá a golosá propit chés cjariesis. 

— Se al ves di rivâ lu viodarin di lontan: nol pues tra- 
viersâ la aghe de Maline, al à di passá il puint, il borc 
e po al e dut chel toc di strade drete. Lu lampin e le 
tovin! 

Come passaris che a ăn lampát la blave intal gjalinâr, 
o svolarin vie. Bot e sclop o jerin là, i mascjos in pits 
su la murace a tirá ju, a gloti di cúr e a crevá i ra- 
macs plui biei par passáju aes donzelis che a stevin 
sul sot e a reclamavin la lór part. O stevin lavorant a 
cotimo e in grande ligrie, cuant che un zigo nus 
metè in chivali. 

— Al rive! Nus ă viodút... tovinle!" 

— Par dulà? 

Nus veve becâts in cove e di sorprese, ducj i plans 
di ritirade a jerin lâts in sbrui. Ma si sa i vuerirs si ju 
cognòs tal moment dal pericul plui grant. 

- Vô frutis cirit di stá scuindudis sot de muraie, po 
lait inte Braide parsore e di li a cjase. NÓ si fasin co- 
ri daúr e lu puartin di ché altre bande. Dai! Par di ca, 
passin la Maline. Dai, vie, salün di clap in clap, 
montin să pal bosc di Clap! 

Un salt e o jerin abăs, vie pe strade come fusetis e 
Toni daúr. Po viers il jet de flumere, svolá parsore de 
aghe e Toni daúr. Po su pe cleve dal troi de crete, 

intal bosc di Clap e chel simpri daúr. Almancul cus- 
si nus pareve, no vevin la sigurece: cui vevial il timp 
di zirâsi a cuca? Nus pareve di sinti il so flòt daúr de 
cope. O corerin di uce. Cor e cor, si scluderin di flât. 
— Ferminsi. Al scugne vé molát di corinus daúr. Al e 
vecjo, cu la baguline, nol po cori plui di nó... 

Cussi o faserin spiçant lis orelis par sinti i rumórs e 
soflant tant che vapórs. Nus veve pierdúts, o jerin a 
salvament. 

— Cumo ce fasino? 

— Cuissă se nus à cognossúts?! 

— O vin di fâ in mât che nol savedi che o jerin pro- 
pit nó! Dut cás o vin di dineâ... 

- O podaressin continuâ a montá su fin a rivâ ae 
beorcje dal troi dal Cret dal Misch e vigni jà intal Cer- 
man. 

— E je lungjone, ma sigure. Po si podarà là cjase di 
scuindon. 

— Al sares miór, une volte a cjase, di cambiási di mu- 
de. Cussi nol podară ricognossinus dai vistits che o 
vin adues! 

Il plan di vuere al fo aprovát. Si meterin in file in- 
diane e o tirarin dilunc. Po di un póc, dut al deventà 
un zúc: o jerin esploradórs in cjace. O jerin intune 
jungle, nimis a dret e a stuart, besteatis, pericui a 
martelet. Să e sù, simpri plui ad alt. 

— Vêso mai viodude la sente? 

— Ce sente? 

— Ché dai gjigants! E varès di jessi chi ator, par in 
bande dal troi, forsit daúr di chel sterp ali ... vele! 
Dós pieris a lastre impiradis inte tiere a tignivin su 
une tierce poiade in plan. Il ricuart al e smamít ma, 

mi pâr, che si veve di tirâsi sù par sintâsi parsore. Cu 
lis cognossincis che vuê o ai, o disarès che e veve 
Paspiet di un dolmen preistoric. Cuissă se e je 
ancjemo in pits, se il bosc le à imboscade e se o 
sarès bon di torná a cjatâle? 

Dopo di vêi zirât ator, o ripiarin il troi. Tal cjamină 
nus faseve compagnie il cjant di cualchi uciel, prin 
di scjampà spaventât dal nestri talpassâ. O rivarin al 
Cret dal Misdi pal troi che, biadelore, si jere fat in 
plan. 

— Il von mi à contât che inte piere a son inclaudâts 
anei di fier! 

— Anei di fier? A ce servivino? 

— Al diseve che, za timp, il Friül al jere sot aghe e 
che culi al jere il mâr. Chei anei a leavin lis nâfs, an- 
zit propit chei anei a saressin la testemoneance e la 
prove che culi al jere il mar! 

— Sarà ma... 

— I viei a san tantis robis misteriosis che mai! 
Aromai cuntun pocje di sèt, che il cjaminâ al suie il 
gargat e al fâs gole di bevi, e un pocje di fam, che 
lis cjariesis lis vevin biel za digjeridis, si distrigarin a 
lâ di ribe jà. Riváts aes primis cjasis dal Cerman, si 
dividerin e ognun si direzè viers cjase sò par cam- 
biâsi di abit e nasá ce aiar che al tirave. 

Dut al fini in glorie parcè che Toni no nus veve 
vualmâts ni des musis ni des mudis, o cussi al fasè 

Gurize: e jere une volte une rèt 


Egle Taverna 


Segnalazion Premi Poesie in lenghe furlane. 
Concors leterari “Celso Macor” 2005. Gurize 


E jere une rét 

che e separave 

stradis, orts e zardins 

e la stazion, il cimitieri 
e tante int restade 

di lò di ché rét. 

Jo di frute 

o domandavi: — parce?... 
— mi rispuindevin: 

- e je stade la vuere... 
Ma Lusing al continuave 
a cori simpri 

libar a disgropâsi 

tra i crets di Salcan 

par rivá vivarós, 

viers la planure fin al már, 
cence fermási mai. 
Ancje i nili a passavin 
tal cil, 

puartáts dal vint 

al di là di ché rét 

e dut ator une maravee, 
une sinfonie universál, 
de planure, des culinis, 
des monts fin al orizont 
e i uciei che a cjantavin 
un cjant cence confins. 

Un scherc nocent 
cuasi 


Erica Gallina 


L; storie che us vuei contă e je un fat di vite cuo- 
tidiane che mi è capitât za vot agns. 

In chel periodi o lavoravi dongje cjase e ogni dì, sù par 
jù a misdì, o tornavi a cjase par gustâ. Bisugne dî che 
o soi simpri stade legre e un pôc dispetose e cussì o 
vevi cjapát il vizi di fâ lis scjalis biel a planc par no fâ- 
mi sintî, o vierzevi il puarton cence fâ rumôr, o jentra- 
vi in cusine, là che e jere mê mari impegnade cun pi- 
gnatis e padielins; jê e faseve plui rumôr di me e no mi 
sintive cuasi mai. Al jere il moment just: mi svicinavi 
par daûr e... “buuh!” i berlavi tes orelis. Jê e faseve un 
salt e un berli di sintile fin in place e mi vosave: “Sêstu 
mate? Tu mi fasarâs vigni un infart une dì o chê altre!” 
Ma no par chel o ai smetût e dai une e dai dôs fin 
che une dì, simpri viers misdì, o rivi a cjase cun chê 
idee di fâ un biel scherçut a mê mari. O vierç il puar- 
ton e o viôt mê mari distirade par tiere, cui pîts fûr 
da la puarte de cusine e i voi sierâts: “Oh Signorut, i 
è vignût mâl”, o ai pensât e in chel o ai tacât a 
clamâle “Mame, mame”. Jê no à plui resistût e e à 
tacât a ridi, tant che no rivave plui a tirâsi sù! E mi à 
dit: “Cumò salacor tu finirâs di fâmi chei scherçuts 
cuant che tu tornis dongje!” Ce jerial sucedût? Mi ve- 
ve viodude rivâ dal barcon de cusine e e veve pen- 
sât ben di fâme paiâ par dutis chês altris voltis che o 
jeri stade jo a fâi cjapâ spavent. 


125 JUGN 


A la fin le vin butade in ridi, ma crodétmi che chê 
volte o ai cjapât propit póre... tant al e vèr che no 
ai plui fat monadis dal gjenar. 


Sere d'istat 


Michi 


Ven a cjatámi sore sere, 

co rais di soreli cjamálts di sium 
si intardin tra i ramags 

de melarie in flôr. 


Vuei contâti di me 

e di une rose di mai 

che e mene butui d'aur 

e fueis tenaris come spongje. 


Sentâts dongjelaltris, 
flâts di aiar gaiarin 
nus tornaran indatir 
lis nestris peraulis. 

I sintiments 


Luisa Graffiti 


usele (le clamavin cussi) si jere fate la cove tal ort 

di Franco, ma nissun lu saveve. 
Vie pal di no si faseve mai viodi, ma viers sere e sco- 
mencave a lá a spas, par cirisi d mangjà. 
Tes seris di lune plene, cuant che il lusòr al sblancje 
la gnot, tu le viodevis ogni tant rivâ viers cjase, a ciri 
pan e lat te scudiele dai gjats. E rivave di presse cu 
lis sòs gjambutis curtis, il so musticut lunc e dòs ore- 
lutis atentis a sinti ancje il plui pigul rumór. 
Se par câs tu ti incrosavis cun jè, si invulugave come 
une bale plene di lungjis spinis. Ancje se no tu le 
viodevis, la matine tu ti acuarzevis subit che jere sta- 
de parcè che e veve lassât sul marcjepit la sò olme. 
Une matine di avost, cuant che il soreli al jere za alt 
tal cil, Franco al è lát tal ort cun sô nevót a tirâ să un 
telon di plastiche neri, metút sot un grum di tiere. Al 
è restât di clap. 
Sot dal telon, intune buse ben fate al ă cjatât Gusele 
te sò cove cun tré picinis biei passûts come fainis. 
Franco nus a clamâts a viodi chel spetacul! 
A jerin duc ator di jè come pipinots a cjalà chel me- 
racul de nature. Par di la veretât o vin fate une gran- 
de confusion. O jerin cussi contents e maraveâts che 
no vin pensât a Gusele. Il telon neri al è stât tirât să 
e ju plui di une volte, par fâ viodi a ducj l'event. 
A Gusele no i à plasüt par nuie chel nestri curiosá te 

sô fameute; nus à cjalâts scaturide e po e à cirût di 
scjampâ cui siei frutins. 

Franco le à tornade a taponá come prin e dut al so- 
meave comedât, ma tal doman, cuant che al è lât a 
viodi se dut al jere a puest, Gusele no jere plui. Sot 
il telon neri a jerin restàts nome i trê picui, aromai 
cence vite. 

Nus à vignût un grop sul stomi, parcè che pe nestre 
stupiditât chés trê balutis di guselis a vevin finit, prin 
di scomencá, il lór stà su cheste tiere. Si sin sintüts 
picui picui e plui puars; ancje la tiere e vaive cun nó. 

Nuvissa 


Silvio Ornella 


Furlan di Sopula 


Ti plovevis 

coma 1 flou dal sanbuc 
meil tarsa 

e savalon sut 

caressät da l'aria. 

Ti eris nuvissa tal sun 
blancia 

cialsina in font l'aga. 

E la zent a ti segnava 

a segnava il to profil 

di gota ta l'erba 

i to vui di sizila ch'a siga 
tal svual. 

Nossis di curtif 

di ciars cun ramassis 

di polver parsora la croma 
tal bal. 

Nossis di vous rossis. 
Doma nu no si parlavin 
doma un serciassi tai vui 
un savei 

ch'al è par sempri. 

Doma spetâ il ruvit 

il fresc dai nissòi 
d'indurmidissi vissins 
cun gust di furmint 

ta la bocia. 

Ss. Ermacure e Fortunât Martars 
Patrons di Udin, de Arcidiocesis di Gurize e 
di Udin e dal Friûl Vignesie Julie 
Dedicazion de Basiliche di Aquilee 
S. Camil di Lellis Predi 

S. BUINEVENTURE VESCUL 

La Madone dal Carmél 

S. Lessio Rimit 

S. Fidri Vescul 

S. Rine Muinie 

S. Elie Profete 

S. Lauring di Brindisi Frari 

S. MARIE MADALENE DISSEPULE 
S. Brigjide di Svezie Muinie 

Patrone de Europe 

S. Cristine di Bolsene M. 

S. Jacum Apuestul 

Ss. Ane e Joachin 

S. Aureli Vescul 

Ss. Cels e Nazár Martars 

S. MARTE DI BETANIE DISSEPULE 
S. Pieri di Ravene Vescul 

S. Ignazi di Lojole Predi 

La storie de cjadree intal 
di Manzan 


Walter Peruzz 


i pòc timp e jere finide la tierce vuere di indipen- 

dence; il Friül e il Venit a jerin státs units ae Italie, 
ma tantis robis a jerin mudadis: il confin cumo al pas- 
save sul Judri e par podé puartà marcjanzie in ca, il 
guvier al veve metüt un grant dazi e cussi par no paiă 
la mude i fradis Toni e Zaneto Fornasarig di Marian 
tal Friúl ancjemò sot la Austrie, cu lis lór fameis, intal 
1878, a son vignúts a stâ a Vuelis di Manzan dulă che 
a son stâts clamáts propit cul stracognon di “Guri- 
zans". I doi industriós fradis si meterin a fà cjadreis e 
daspò a pensarin che al sarès stát miór implanta il la- 
boratori sul Gr dal canâl de Roie par fà zirà la ruede 
dal mulin cu la aghe par meti in vore la see, il trotul, 
il torni e il cilindri, che prime a funzionavin a man e 
cussi a stramudarin il laboratori a Manzan. 
In chel timp chenti, cu la costruzion de ferade e dal 
puint sul Nadison, alc al comencave a movisi, parce 
che fin cum in chest teritori la miserie e jere vere- 
mentri nere, come che Catarine Percude e dis inte sô 
conte Un episodio dell'anno della fame; cuasi ducj a 
jerin colonis a miezis cui parons o sotans suntune 
tiere che e butave póc. 
Tal stes timp la ativitàt dai “Gurizans” e comencave 
a cjapà simpri plui pit e altris a meterin su gnovis im- 
presis ancje a San Zuan di Manzan (cumo San Zuan 
dal Nadison) e Cuar di Rosacis, formant cussi il 

Triangolo della Sedia. Intal 1890 a Manzan la plui 
grande e jere che di Marussigh che dave di vore a 
plui di cent operaris e za intal imprin dal 1900 culi a 
indi jerin plui di vincj fabrichis dulă che tancj colo- 
nis, viodint chest, a mandarin i fis a fâ i garzons che, 
a pene rivâts, a vignivin doprâts par inzalà lis cja- 
dreis cul pais e che daspò par fissâ il colôr a vigni- 
vin passadis, intune vascje, cu la aghe di cole. 

Lis feminis invezit, a cjase, lis tiessevin intal bearç sot 
de ombrene di cualchi morâr vie pa Listât, cjatantsi in 
plui di lôr par contâsi lis gnovis o fâ une cjantade, in- 
te cusine o inte stale cuant che al faseve frêt. Par ties- 
si la cjadree, fate cul faiâr che al rivave soredut dal bo- 
sc di Ternova (cumo Slovenie), si strenzevile jenfri doi 
tres su la machine di tiessi cun doi gjalets e si dopra- 
ve la palude e i fros che a vignivin piturâts, verts o ros, 
cu la aniline e sclapâts cul vues di cuargnâl, un len tant 
dûr che nol faseve sclesis e cussi lis mans des tiessi- 
doris a jerin simpri salvis. La palude e i fros a vignivin 
intorteâts par formâ il cordon fasintlu passâ plui voltis 
a traviers i tres fintramai che il sintăs nol jere sierât. Fi- 
nide di tiessi, la cjadree e veve bisugne di jessi imbu- 
tide cu la steche fate di fiâr e il mani di len, e tal le- 
drós dal sintăs a vignivin parâts dentri i rescj de palu- 
de e dai fros e tosáts par ben cu lis fuarpis. Cussi a chel 
timp intai bearçs si podevin viodi grancj cjalderons 
dula che e bulive la aghe par intenzi i fros. E pe stra- 
de tantis feminis cu la cariole che a levin intes fabri- 
chis a cjoli lis cjadreis di tiessi o tornális indaúr tiessu- 
dis; li a vignivin cjapadis par jessi rifinidis a man cu la 
cjarte scualine e dade une passade di lustri (vernîs) cu 
la sponze dal operari clamât lustrin, lassantlis suid ben 

ben, e dopo, impachetadis cu la cjarte e intassadis. 
Cuant che al jere il moment a vignivin cjariadis sui 
cjars par jessi puartadis in stazion e spedidis cul treno. 
Plui tart a vignaran fatis parti cui camions. 

Par fâ i imprescj pai cjadreârs a nasserin a Manzan 
ancje des piçulis fariis. 

In chel timp a vignivin fatis cjadreis cul sintăs tiessût 
o di taulete, ven a stâi cul sintăs di bree. Cul là dal 
timp il sintăs e il schenál a forin pleâts e modeláts in- 
tal for a vapôr, dulă che intune scanaladure al vignive 
metüt dentri il rimès za taiât a misure. I elements ben 
ben rifinits cu lis machinis a vignivin daspò metúts 
dongje incolantju cu la cole fate di piel di cunin e 
vues di ogni sorte di bestie, cjapâts su dai pecotárs. 
A secont dal model lis cjadreis a jerin clamadis: Ma- 
rochis, Marsiglia, Thonet, Viene, Milan, Cormons. 

Il marcjât al comencave a tirâ ben e dut al lave in 
miór tant che lis cjadreis a vignivin vendudis in du- 
te Italie e mandadis ancje a Malte, in Egjit, in Pale- 
stine, in Tunisie e a Costantinopoli. 

Magari cussi no il sclop de Prime vuere mondial al à 
puartát, in chest teritori che al stave dongje dal front, 
une grande frenade ae ativitát. Di fat culi si cjatavin 
dutis lis trupis talianis e une vore di ospedai par curà 
i ferits intai combatiments. 

A vuere finide la grande brame di tornâ a lavorâ e ă 
fat in mát che la culumie e vedi podût rialcâsi a la svel- 
te e a son nassudis gnovis fabrichis; ma cul dissest dal 
1929 al è tornât a calâ il lavôr e plui di cualchidun al 
à scugnút lá vie a ciri di vore in altris bandis, parce che 
tancj a jerin stâts i patatracs e i faliments di ditis. 

La gnove strade statàl Udin-Gurize, vierte intal 1935, 

e à fat là in miôr lis robis; altris fabrichis e gnûfs gje- 
nars di cjadreis a son nassûts cu la voie di fâ e il snait 
di ducj i imprenditôrs. 

Altris dificoltâts a son rivadis cu la Seconde vuere 
mondiâl. Finide ancje cheste, planc a planc, lis ati- 
vitâts a son tornadis a nassi e tancj operaris che a ve- 
vin imparát il mistir cun vueli di comedon e viodint 
lontan a ăn riscjât a metisi par lôr cont intes stalis, 
sot une lobie, inte arie o a pâr di altris fabrichis za 
grandis e tantis altris impresis si son metudis dongje 
come chês di fâ vernís, cole, vits e vie indenant. In- 
tai agns Sessante Setante intai comuns di Manzan, 
San Zuan e Cuar si faseve l'otante par cent des cja- 
dreis talianis, il cincuante par cent de Europe e il 
trente par cent dal mont intír, cun cuasi dodis mil 
operaris e mil dusinte aziendis. In ché trate di terito- 
ri si podevin viodi camions forescj: de Gjermanie, de 
Austrie, de France, che a puartavin lis cjadreis intai 
lór país, o chei de Jugoslavie, de Cecoslovachie e al- 
tris nazionalitáts cjamáts di troncs di faiâr, pól, ról, 
cjastinàr, noglár, frassin. I legnams plui preseáts a ri- 
vavin de Americhe, de Asie e de Afriche intal puart 
di Triest; ducj a vignivin traspuartâts intes segariis de 
zone, dulà che al funzionave il *gatar" che ju seave e 
trasformave in elements. Cussi tal imprin a deventa- 
vin breons, daspò cu la see a nastri, manovrade dal 
segantin, a vignivin trasformâts in gjambis, tres e füs, 
po, dopo jessi passáts traviers i laboratoris, a vignivin 
ducj metüts dongje e la cjadree e jere biele e fate. 
Tal jenfri a jerin stadis progjetadis gnovis machinis e 
a San Zuan, par inscuelà i zovins su chest mistir, al 
jere nassût l'Istitüt Professionál. 

Si gjoldeve di un moment di bondance, il lavôr al cres- 
seve e indi jere ancje par tancj no dome par chei di 
chenti, ma ancje pai forescj e par chei paîs de za Jugo- 
slavie (Slovenie, Cravuazie, Serbie) e daspò pai africans. 
Cul lâ dal timp dut al è mudât: i parons par stă al pas 
cui timps si son rivolzúts a disegnadórs innomenáts par 
presentă gnovis soluzions e gnûfs modei di cjadreis. 
Aromai lis machinis a son deventadis tant che orde- 
nadôrs: l'operari al à dome di fracâ un boton e dut 
al va indenant di bessôl. 

Ancje il mût di tiessi al è cambiât e par podê fâ lis pro- 
vis tecnichis su ducj i materiâi che a vegnin doprâts 
pes cjadreis a San Zuan al è stât impastanât il CATAS. 
Intai agns Setante dal secul passât, par podê vendi cun 
plui vuadagn al è stát metút adun il Consorzi GESSEF, 





135 LUI 


ma chest nol lave ben ai piçui artesans, cussi al è vi- 
gnût il CONSEG. Ducj i doi no an vût vite lungje, ancje 
parce che i grancj a continuavin a lâ di bessói tai sa- 
lons dai mobii di Milan, Colonie, Paris e New York. 
Plui di dîs agns indaûr, tant che in plui bandis dal mont, 
ancje chest teritori al à comencát a cjatâsi mâl cul lavór 
e chest mâl al continue ore presint e come se nol ba- 
stăs, tancj parons, cuant che i confins si son vierzúts, 
par sparagná, a an metudis su fabrichis intai país dal Est 
european, cun di plui daspo a son vignúts chenti ancje 
i cinés che a produsin cjadreis a plui bon presit. 

La Cjamare di Cumierc di Udin e à cirút di comedà 
cheste situazion metint su il Consorzi Promosedia che 
ancjemo al inmanee, a Udin, il Salone della Sedia e 
che al partecipe ai salons dai mobii internazionâi. 
Dut chest al a valút póc. Ultimementri, simpri Pro- 
mosedia al à inventát il Marchio della Sedia e par tirà 
la atenzion di ducj chei che a passin, al a fat f la plui 
grande cjadree dal mont, alte ben vincj metris, che si 
po viodile dongje de strade statâl Udin-Gurize. 
Ancje la Regjon Friúl Vignesie Julie e a cirút, in cual- 
chi mût, di vigni incuintri ai problemis formant il Di- 
stretto della Sedia che al cjape dongje undis Comuns 
dal dulintor. 

Chest dran dran par altri al continue ancjemo, ma la 
storie de cjadree e je lungje di plui di cent agns, fa- 
te di sudór, di grinte e di sgrimie e daspo chest mo- 
ment di polse, e savara di sigúr cjatá une gnove stra- 
de par tornâ, come simpri, a lâ indenant. 


p. 134 — La cjadree par ... il “Colòs di Rodi”. 

Canicule 


Mario Martinis 


1 cardinál e critic moment dal solstizi che al ve- 

ve spalancât lis puartis dal istât, al veve tacât a 
imprimi il sbilancement dal provisori colm tocjât 
des “fuarcis dal dì’ in front di chês ‘de gnot'. Daúr 
de concezion metereologjiche furlane, propit il 
mudament di ande e il savoltament de belançade 
fuarce jenfri la maree clare e chê scure al podeve 
causioná disordins metereologjics che a lavin des 
bissebovis vuastadoriis che a puartin vints fuarto- 
nons e la tampieste che e faseve pre, al plui spa- 
ventevul sut; malefins che intun moment a pode- 
vin mudà cjamps vivarôs in tieris pustotis. 
Se la cognossince astronomiche e astrologjiche e je- 
re póc pandude jenfri lis popolazions de campagne, 
la cognossince metereologjiche e jere al contrari un 
bagai cuistát dilunc i secui pes dibisugnis obietivis 
leadis al cicli de agriculture. Ma cualchi element dal 
save dal cil, astronomic e astrologjic, al jere dut cas 
jentrát dentri tes cognossincis dal contadin furlan, 
che al saveve cognossi lis diferentis posizions tes 
stagjons dal Cjar Mat, la Stradalbe, un pâr di costela- 
zions, lis fasis e i podés de Lune e dal Soreli, la jen- 
trade dal Soreli intal segn zodiacâl dal Leon. 
Se il grant sut al podeve rivà jenfri lis dós Madonis, 
e duncje jenfri il 16 di Lui (Madone dal Carmelo) e 
il 15 di Avost (Madone Assunte), la jentrade dal So- 

reli intal segn zodiacâl dal Leon, la vincjesime tierce 
di di Lui, oltri a palesà la plui alte intensitát de 
energjie solâr, e tacave a puartă il câl de fuarce e dal 
pandiment de aghe. Il passac al cuint segn zodiacál 
dal Leon, cúr dal istát, al jere calcolât un moment 
une vore critic di bande des antighis culturis, chel 
che al puartave sut pe tiere e pontadis malignis aes 
aghis, e cheste crodince si slargjă te tradizion po- 
polár europeane e in particolár in ché furlane. 

Il timp dal ‘soreli-leon’ al è chel dulà che la costela- 
zion dal Cjan Maiór (Canis major, costelazion dal cil 
austrál che al cjape dentri uns setante stelis) cun Si- 
rio (la plui lusint e sflandorose jenfri lis stelis che si 
viodilis a voli crút) al jeve e al va a mont adun cul 
Soreli jenfri il 25 di Lui e il 26 di Avost. 

I Egjizians i davin non Sothis, e al jere piturát come 
un bersai cjapât di smicje da part di un arcir; par lór 
Sirio al jere une vore impuartant stant che ju visave 
dai periodics diluvions dal Nilo che, puartant bon- 
dante e feconde lacje aes tieris invadudis des aghis, 
al rindeve pussibil gjenerosis ricoltis. I romans, par 
cuintri, le clamavin Canicula, ven a stái cjanut. Che- 
st moment cuant che Sirio al jeve e al va a mont in- 
tun cul Soreli (par cirche la durade dal segn dal 
Leon), dal savé metereologjic contadin al ven clamát 
ancjemo in di di vué ‘Canicule’ e al e sinonim di timp 
cjaldonon, di massim fogac e di sut sprolungját. 
Daúr de tradizion popolár, vie pe Canicule si savol- 
tave l'ecuilibri di ducj i elements e duncje di dutis lis 
robis viventis e no viventis., causionant une slargja- 
de instabilitât. 

In particolâr lis aghis a produsevin cun facilitât dise- 

cuilibris e malans, par chel in cheste fase dal Istât, si 
veve di vuardási di cjapâ la ploie e di lassâse suiâ in- 
tor, si veve di stâ atents tal fâ bagns e soredut bevi 
aghe mancul che si podeve. Se si semenave vie pe 
Canicule la semence no sarès nassude, il vin al buli- 
ve e si sarès vuastât facilmentri, i cjans a varessin 
tindút a deventá rabiós. Seont crodincis inmo vivis 
jenfri la int furlane, la Canicule e varès ancje un di- 
rete influence su la atmosfere de stagjon, ma la con- 
tradizion jenfri i doi proverbis che i si riferissin, im- 
pen di dimostrá la só precise funzion di regolazion 
de clime, a ribatin la malsigurece dal cil metereo- 
logjic e ché dai seguints pronostics metereologjics. I 
doi proverbis, difat, a disin juste il contrari: “La Ca- 
nicule se cjate bagnát e lasse bagnál, se cjate sut e 
lasse sut” e “La Canicule se cjate vueits i agárs ju 
jemple, se ju cjate plens ju svuede”. No par cas in che- 
st timp cjalt e sut i romans a celebravin une dople 
fieste par vé ploiis rinfrescjants e buinis par l'om e la 
tiere. A Rome il moment dal sut al vignive scongjurát 
ai 23 di Lui cu la celebrazion dai Neptunalia, che a 
vignivin a jessi zúcs in aghe e particolârs invocazions 
a Netun, diu dal mär, par che al puartàs lis ploiis e 
dai Furrinalia ai 25 di Lui, rîts a Furine, dee des ri- 
sultivis, par che lis tignis bondantis. 

Tal imagjinari des campagnis dal Friúl la Canicule e 
sameave cuasi cjapà lis formis di une presince an- 
tropomorfe, feminine e triste, svoletant parsore pla- 
nis sutis e aghis cuasi dissecjadis, dulă che e vuasta- 
ve i elements e insidiave personis, nemâi e cjossis. 
Tantis e insistents a jerin lis racomandazions dai gje- 
nitórs ai fruts che no tocjassin e no bevessin aghe di- 

lunc vie la strade e i lôr zûcs tal viert, parcè che par- 
dut e sfladave pericui e muart cheste specie di no 
definit spirt sutil dal cjalt, cheste invisibile forme vi- 
vent e scjafoiant dal fogac che si cjatave in particolár 
tai nestris turints, tes roiis, tai cjanái, tai riui, tes ri- 
sultivis e parfin tes fontanis. 

Propit in Lui e Avost, timp dal massim cjalt, cuant 
che lis stradis dai país a jerin disvuedadis par vie dai 
fuart rais dal soreli, lis aghis cetant bramadis si fase- 
vin periculosis pal intervent signestri di cheste in- 
cuietant presince che, corompint il preziós element 
licuit e scjassant ancje chei altris elements, e vuasta- 
ve pomis, semencis, floris baterichis, ferments, enzi- 
mis e fuarcis vitáls de nature, e puartave dentri il mál 
e lu pandeve par dut l'ambient dulă che al restave, 
insiliós e srarít, fintremai ae jentrade tal purificant se- 
gn de Vergjine. 

A scuele 


Loredana D'Ambrosio 


Lezion: 


“Lavórs masculins e lavôrs feminins.” 

... E invezit: sopressà, netâ di polvar, lavà i plats, ti- 
gnit a ments frutins a son lavôrs, di sigur, feminins... 
“Eh no, mestre!” mi precise un scuelâr: "Case mê, i 
plats ju lave gno pari!” 

I doi seont: “Se la mari e je malade, si capis che e va 
judade!” 

E lui di buride: “No no, no je malade! Gno pari sul 
seglâr a lavâ e jê pacifiche a lei sul sofà”. 

Culi ret o ai pensât: “Miôr no lâi daúr parce che se 
no cuissà ce che al salte für!" 


“Cjapá sit un mistir” 

Ur domandi: “Ce us plasaressie fò di grancj?” 
Ognun al dis la sô: 

“Jo o ai di fâ il veterinari!” 

“Jo il miedi, come che mi consee gno pari!” 
“Jo invezit il zuiadór di balon, parce che chei 
a vuadagnin tanton!” 

“E jo il presentadór!” 

“E jo come Naomi, la top model di colór!” 
“E tu?" I fâs a un che nol a tabaidt ancjemò. 
E lui seriot: “O fasarai il pensionál, come gno 
nono che ogni més, cence lavorá, al va in 
pueste e al tire i bécs!” 

Une "savonade" 
Cjasade Real 


Luzio Perès 


TZ. cuarante agns indaûr, lant ator pal Friül cul in- 
nomenát etnografist prof. Gaetan Perusini par 
documentâsi sul üs e la nomenclature dai imprescj 
agricui a mutif dal grant lavòr di ricercje par l'ASLEF 
— l'Atlant Storic Linguistic Etnografic Furlan — si jerin 
intivâts cun Bepo a Baracét par fevelă, tra l'altri, de 
botace di crep furnide di cuardute, confasint a 
puartà la aghe di bevi ai lavorents tai cjamps. Po 
ben, a un ciert moment o restai inmatunit pes jessu- 
dis dal nestri informadór che, viodint il disen dal im- 
prest, al sclopà a dî: “Ah, voaltris o intindés fevelă 
dal maerli! Mi visi che une di — subit daspo finide la 
vuere mondiàl — o vevi lassât su la cjavece (no culi 
o disin “stricidure”) un biel maerli par rinfrescjami il 
gasalâr suiât pal scjafoiaç dal seâ la seconde tose. E 
passe propit li ret une patulie di soldâts a cjaval — a 
brene vierte — in esercitazion, vuacant “Avanti avan- 
ti, Savoia". E i lôr cjavai no mi ano fiscát, mandât in 
sfrimbiis il maerli! Ce “Savoia Savoia": lór mi ăn *sa- 
vonade" la botace, ve! * 

O restai apont smaraveât di chel vif ricuart — a di- 
stance di agnorums — par un imprest ritignút tant im- 
puartant te vite di ogni di e smaraveât de gjenuinitât 
des peraulis (zovins lessicografics, cjapait noteD, de 
sauride consonance e dal significât figurât di *sa- 
vonâ” par di par talian *conciare per le feste". 

L'episodi mi e vignút tal cjàf in chescj dis di jugn 
leint un articul di F. Camon “Quando si moriva gri- 
dando Savoia”, in riferiment a lis venturis judiziariis 
dal princip Vitorio Emanuele. Alore mi soi dit: 
“Sperin che di resint nissun — in non de Cjasade Sa- 
voia — al vedi savonade ancje la virtút di cualchi fru- 
tate!”. 

| purcitut Pieri 
il tavaiuc magjic 


Miriam Bisiani 


l jere une volte un purcitut che al viveve intune 
piçule cjasute tal miec dal bosc; si clamave Pieri 
e ducj i animâi dal bosc i volevin ben. 
Une di, Pieri al decît di lâ a spas tal bosc. E cjamine 
che ti cjamine, dut intun al sint un rumôr che al ven 
di daûr i sterps. 
Pieri, dut curiôs, al cjale daûr i sterps e al viôt une 
cunine che e vai disperade. 
“Parcè tu vaistu? i domande il purcitut. La cunine, 
dute avilide, i rispuint: “Une pierone e je colade de- 
nant la puarte de mé tane e dentri a son i miei picui 
che no rivin plui a vigni für”. Pieri al decât di judâ la 
puare mari e al scomence a sburtá cun dute la sô 
fuarce la pierone... e sburte che ti sburte fintremai 
che al rive a parâle in bande. 
A colp, sís piçui cuninuts a saltin für di galop da la 
tane e a corin viers da la mari che ju braçole e ju 
busse dute contente. 
“Gracie Pieri, tu sês stát une vore gjenerós cun noal- 
tris e jo o vuei fáti un regál” i dis la cunine e e tire 
für dal so grumál un tavaiuç “Chest nol è un semplic 
tavaiuc, al è un tavaiuc magjic! Cuant che tu varás 
fam, vierzilu e tu viodarâs... Buine fortune, Pieri e 
gracie, gracie di cür!” 
Pieri al met il tavaiuç te sachete e, saludâts i cunins, 
al tache di gnûf il so zir tal bosc. E cjamine che ti cja- 

mine, al cjate un vecjo farc tal miec da la strade che 
si lamente: “Ob, ce puar che o soi... o ai piardút i 
miei ocjái e no rivi plui a cjatá la strade par torná a 
cjase...” 

“No sta preocupáti, siór farc... a cjase ti puarti jo!”. E 
cussi, cjapát sot brac il vecjo farc, lu compagne fin 
denant la só cjase. A chest pont, il farc i dis: “Pieri, 
tu sês un purcitut bon e gjenerós e jo o vuei regaláti 
il gno baston, ma atent... chest nol e un semplic ba- 
ston par cjaminá, chest al è un baston magjic! Se 
cualchidun ti văl fà mål, tu dis Baston, bastone» e il 
baston al tacara a bastoná cui che al e trist cun te”. 
Il purcitut i rispuint: “Gracie, siór farc, ancje se o spe- 
ri che no dovarai doprâlu mai!” 

Saludát il farc, Pieri al tache ancjemd par une altre 
volte il so zir tal bosc. E cjamine che ti cjamine, al ri- 
ve intun biel prát plen di rosis. “Chest al e un biel 
puest par fermási e polsá... o soi un póc strac di dute 
cheste cjaminade” al pense e si sinte te jarbe. La 
lungje cjaminade i à metût apetit al purcitut che si ri- 
cuarde dal regál che i ă fat la cunine. Al tire fúr il ta- 
vaiuc de sachete e lu viarc; e di bot parsore dal ta- 
vaiuç a comparissin dutis lis robis di mangjá plui bui- 
nis: polec e patatis rustidis, formadi, torte di milucs 
e une tace di bon vin. Pieri al mangje e al béf pro- 
pit di gust e po dopo si indurmidis. 

Ma un lóf, scuindút daúr un arbul, al a viodút dute 
la sene e cumò al pense: “Mmb... ce biel purcitut 
gruessut e gustós e ce ben di Diu ta chel tavaiug... no 
pues fami scjampá cheste ocasion!”. E cussì, a planc 
a planc, al va dongje dal purcitut par mangjásal; par 
fortune, in chel moment, Pieri si dismóf e di bot al 

sberle: “Baston, bastone!” e il baston al cjape vite e 
al scomence a bastoná il 16f su la schene. Il lóf al cir 
di scjampà ma il baston i cor daúr. 

“Vonde... vonde, ti prei... perdonimi purcit!” al sber- 
le il lòf dut malmenát. A Pieri i fâs dúl e i dis: “Ba- 
ston, fermiti!” e il baston subit al cole par tiere cen- 
ce vite. 

Daspo cuietát, il lòf i dis: “Gracie, gracie purcitut... 
scusimi, jo no soi trist ma jo o ai tante fam parcè che 
no cjati mai nuie di mangjá tal bosc...”. 

“Se al è dome chest il probleme” i rispuint Pieri “no 
sta preocupáti; tal gno tavaiuç al è vonde mangjá 
par ducj e doi... ma prometimi che no tu cirarás mai 
plui di mangjámi”. “Va ben” al dis il lof “tal promet”. 
E di in chel di il purcitut e il lòf a deventin amis. 

none Live 


Livia Gentilini 


jere nassude ai vincjevot di lui dal mil votcent e 

novantesiet, a Glemone, tal lúc dal “Tei”. 
Di frute o domandavi simpri che mi contas chés sto- 
riis di une volte e jê, cun tante pazience mi contave 
de miserie patide, des dôs vueris mondiâls, de fiere 
spagnole, dal Re, de Regjine e des tantis disgraciis de 
sô vite, robis che a someavin inventadis, ma al jere 
dut vêr: magari cussi no! 
O ai tancj biei ricuarts di mê none, mi à cressude, e 
à vivút in cjase cun nô, simpri; e jere jê che e tigni- 
ve la puarte vierte, i miei a lavin a vore cussi jê, fin 
che e à podút e faseve i lavoruts, e meteve sore di 
gustá e mi tignive cont. 
O ai tal cúr Pafiet, il calór che mi a dát, la só man 
cjalde che e strenzeve la mé manute di frute, la só 
presince intai moments impuartants de mé vite; sedi 
par curámi, se jo o jeri malade, cu la fiere, sedi par 
parámi di mé mari cuant che o combinavi ale di 
grues. 
Mi pâr ancjemo di sintí il profum dal pan indorát che 
mi faseve di merinde, o di ché buine mignestre di fa- 
sui. Cuant che mi viodeve a messedá la polente mi 
parave vie disint: “No tu ás moto, nol è mistír par te!” 
Mi a insegnát tantis robis bielis mé none, e veve une 
vore di pazience, no mi ă mai molát un pataf; ancje 
se e jere vecje i plasevin i zovins, la musiche che o 

balavin, parfin chei vistits modernis, un póc mats 
che cun lôr si cuincavin. 

E à vút cun me ché bontât, ché comprension, che 
tantis voltis gno pari e mé mari no vevin. 

Cu la vecjaie e a pierdút la memorie e un póc a la 
volte si è taiade für, po dopo si € malade e distuda- 
de come une cjandele ai vot di avril dal mil nüfcent 
e novantedoi. 

E je muarte preant, cuntune grande Fede tal Signór, 
che e à cirüt di passánus a ducj in famee. 

Mandi none, o auguri a ducj di podé vé une none 
come te, di là sü cjalinus, pree par nó e danus la 
fuarce di someâti e di tirâ indenant cun Fede, spe- 
rance e buine volontât. 

Grazie di cür nonute benedete e che il Signór ti ve- 
di in Glorie. 

Un macet 
la Madone 


Adele Petri 


L. paisut da la val Tramontine, une vecjute e la- 
ve ogni di cul cos su la schene e il ristiel in man e 
a chei che le incuintravin ur diseve: “I voi in mont a 
fâ fen”. Di sere e tornave cul cos tant plen che al pa- 
reve un meracul che chés sôs gjambutis a podessin 
puartă cussi tant pès. Par rivâ tal so prât e passave 
denant di une crosere e propit ali e jere une capeli- 
ne cuntune Madonute dute scussade cuissă di trops 
agns. La vecjute i puartave simpri, ae sò stagjon, un 
macet di ciclamins, margaritutis, rosis di cjamp e cun 
ché si fermave a strambolotâ une Ave Marie par la- 
tin. Une biele di al vigni un pitôr par f il restauri de 
Madonute. Biel tornant in ju cu la sô cjame la vecju- 
te e viodè il pitòr sentât che, fumant la pipe, al cja- 
lave la s6 opare di restauri cun grande sodisfazion. 
La buine femine si fermă par un pòc a cjală cidine e 
infin e disè: 

“Biele si, ben biele le vès fate chê Madonute, sòl che 
mi par un tic masse seriose” 

V'artist si sustă un tichinin pe osservazion e al cjată 
subit la rispueste di dâi: 

“Po, rideviso vò cuant che i vevis di parturi?” 

Malignani 


Arturo Campanella 


al 2007 a colin i setante agns de fondazion dal 

Istitût Tecnic Industriál “Arturo Malignani” di Udin. 
Par solit o doprin lis datis, lis ricorencis, i aniversaris, 
par visâsi di alc che al à segnât une cumierie fonde e 
nete te nestre storie, une cumierie dulà che e je stade 
samenade une semence une vore buine, che e à dât 
tant ae nestre storie e ae nestre tiere furlane. 
E cussi al capite che chest an si visin di cheste scue- 
le, che tal 1937 e devente “Istitút Tecnic Industriál 
par mecanics di aeronautiche”, burit fâr de vecje 
scuele “Arti e Mestieri” titulade a Giovanni da Udine. 
Ta chel an i students iscrits a son apene cent e cua- 
rante siet. Un cambiament impuartant, che al conse- 
gnave la scuele di Udin ai timps modernis, a chê ci- 
dine cjaminade che e veve di puartă la nestre tiere 
viers une industrializazion lente ma sigure, che e 
varès segnât scuasi par destin un cambiament sociâl 
e culturâl che al cjapave duc e che al varès disle- 
drosât tradizions, abitudinis, usancis. 
Ma bielzà tal 1937 l'avigni, in cualchi maniere, al je- 
re scomenzât. La scuele e fo titulade a Antonio Lo- 
catelli, un aviatòr che pal so valòr e coragjo al veve 
cjapadis tré medais d'aur te prime vuere mondial. Al 
stes valòr e al stes coragjo che, in timp di pas e für 
dai mazalicis de vuere, al veve di segná il caratar e 
la voie di fâ dai nestris prins imprenditòrs. Za tal 

1925 e po dopo tal 1933 la scuele professionál furla- 
ne e burive fúr un biel trop di marangons e mecanics, 
ma i tecnics specializâts in aeronautiche a forin il ver 
cambiament pe scolarizazion tal Friûl, tune regjon che 
propit te aeronautiche e viodeve il so prin pandisi tal 
mont industriâl, prime grande roture cul mont conta- 
din. L'inzegnir Gastone Conti, preside dal Istitút tal an 
1938 (fintremai tal 1975) al fo il prin a capi di leà la 
scuele al mont industrial, e di domandà ae industrie 
ce tipo di tecnics che a coventavin pal so svilup. 

Il passac de culture contadine a ché industrial (e 
operaie) al fo lent e ancje une vore fadiós, ma il “Ma- 
lignani” al jere li a prontá e a batîfàr i tecnics che a 

varessin vòt di svelti e rindi mancul ruspiôs il cam- 
biament. La novitât dal Malignani si € viodude fin- 
tremai dai prins agns, ma ae fin dai agns Sessante, 
cuant che a Udin no si insumiavis nancje di une uni- 
versitât, ail Malignani al metè sù la “Scuele Speciâl di 
tecnologjie”, pai doi setôrs de mecaniche e de edili- 
zie. La Scuele e voleve fini e specializă i perits che si 
jerin diplomâts, par meti dongje une figure di tecnic 
une vore specialist, destinât ae direzion te organiza- 
zion tecniche e economiche de produzion: par in 
ché volte a jerin i prins “laureáts” (cu la lauree “bre- 
ve”, come che si dís vue) che la nestre scuele e tira- 
ve für par dài un sburt ae industrie che si espande- 
ve in Friül simpri di plui. E no dome in Friûl. La 
Scuele di Tecnologjie e durave doi agns, e i students 
a lavin a fà "stage" tes aziendis, ativitàt di ricercje, se- 
minaris di studi su li gnovis tecnologjiis che a vigni- 
vin indenant. Si tabaie di chest in timps che a vio- 
devin la scuele taliane une vore lontane di chestis ro- 
bis, segn di une atenzion tecnologjiche e sientifiche 
che e je lade simpri in cressi, fintremai in di di vué. 

Il Malignani al veve cjamade sü une scomesse une 
vore grande cul avigni, un avigni di tecnics speciali- 
scj, che a vevin di no pierdi la misure umane e cul- 
turâl che di simpri e je la lidris de nestre tiere. Ogni 
pas in chescj agns, che a son une storie cun ducj i 
onórs de “grande storie", al e stât fat in cheste dire- 
zion. In di di vué i timps a son cambiáts e P'Istitút al 
e simpri in prime linie cui timps. Intant tal setór de 
“Istruzion e Formazion Tecniche Superiór" al è *Po- 
lo formatif pe automazion industrial” pe mecaniche, 
aeronautiche e robotiche: chest troi di insegnament 

al vòl forma tecnics specializâts in müt di rivà adore 
a spesseâ e a rindi pui svelt l'inseriment dai zovins 
tal mont dal lavôr cualificât, un troi che al € a nivel 
universitari, tant che la universitát e ricognos ai stu- 
dents che a fasin il percors come “credit” cuant che 
si iscrivaran li di lór. 

Al Malignani al e atíf za di un biel póc di timp il 
“CLIL”, un progjet che al dopre l’inglès, ma ancje il 
furlan, tal insegnament di une vore di materiis (co- 
me la matematiche, la storie, la eletrotecniche e tan- 
tis altris), cun professórs che a studin e si tegnin sim- 
pri inzornáts sul doprá chestis lenghis tal lór lavór di 
ogni di. L'Istitòt al è presint ancje tal progjet “ENIS” 
(European Network of Innovative schools) che al văl 
di "grop european des scuelis de inovazion”, un trop 
di scuelis selezionadis di diviers státs europeans tra 
lis pui inovativis tal doprà lis tecnologjiis de infor- 
mazion e de comunicazion tal insegnament. E al e 
prisint, come cjáf file, tal grant progjet “EXPERO” a 
nivel european, un progjet che al studie il setór de 
valutazion te istruzion tecniche de Europe. 

Al Malignani no dome si studie, si sta atents a lis no- 
vitáts, ma si fòs ancje ricercje, e a son bielzà un grum 
di voltis che i siei students a vincin premis nazionái 
e ancje internazionái pe aplicazion tecniche e sienti- 
fiche di ideis e intuizions che ju viót un biel póc plui 
indenant di tantis universitáts de Europe. 


p. 151 - 7I Malignani cjalát dal pitór Antonio Fontanini 
di Codroip. 

Il svearin 
magjic 


Bruno Bensa 


l jere une volte un piçul svearin di chei che si cja- 

tave come “regaluts di sorprese” in diviars pro- 
dots. Il svearin al jere stât fabricât intun país di sore- 
li jevât e dopo vé fat miec zîr dal mont al rivà in cja- 
se di une famee dal Guriçan dentri di un scjatolon di 
polvar pe machine di lavâ. Il paron al veve comprát 
propit chel polvar parce che i coventave un gnûf 
svearin. La sorprese e jere dome di ce colôr che al 
sarès stât. Cuant che al viodè che il svearin al jere 
dut neri e cui numar blancs, il paron al capi che chel 
orloiut al veve alc di speciâl. 
Di in chê di indenant il svearin al à tacât a servi al 
so paron sunant ogni matine di buinore par là a vo- 
re. Di solit al sunave simpri ae stesse ore par che il 
paron nol rivăs tart in fabriche. Cuant che al veve in 
program cualchi viac, il paron, prime di là a durmi, 
al justave la spere de sunete su la ore juste, se no al 
controlave dome che il botonut de sunete al fos ben 
alcát. E chest al jere pal orloiut come une cjareçade 
ogni sere, ancje se tal indoman al varès becât une 
pache dal paron co al tentave di fermâ la sunete. 
Al paron i plaseve une vore chel svearin che lu puar- 
tave cun se ancje tai viac di lavór e parfin tal forest 
o vie pes feriis al mâr. 
Ma dopo tantis justadis la spere de sunete no stave 
plui ferme tal so puest e no si saveve cuant che e 

varès sunât. Il svearin al à pensât che prest al sarès 
finît tes scovacis, dât che nol veve il certificât svuizar 
par presentâsi là dal orloiâr. Perd il so paron, par di- 
vertiment, al tentave simpri di comedâ dut chel che 
nol lave ben in cjase, se no altri par viodi cemût che 
a jerin fatis par dentri chés machinutis. Cussi al disfă 
chel orloiut e cun chei pôcs imprescj che al veve al 
rivă a fissá la spere e ancje a meti dongje duc i tocs 
che al veve smontât. 

L'orloiut al tornà a funzionâ ben, dome la sunete no. 
Cuant che e rivave la ore di sunâ, il svearin si ferma- 
ve. Alore il svearin che nol voleve fini tes scovacis, co- 
me par telepatie al comunică al so paron che lu varès 
dismot ogni matine ancje cence sunâ. Al sarès bastât 
che ogni sere i ves dit a ce ore che al voleve jevâsi tal 
indoman. Par fâi save la ore juste coventave dome 
cjală il svearin e pensá cemút che a varessin vút di stă 
lis speris cuant che al voleve jessi dismot. 

Par rindii plui facil il lavór a chel brâf svearin, il pa- 
ron al jevave ogni di aes sis di buinore. Lis dôs spe- 
ris, da lis oris e dai minúts, in chel moment a parevin 
une bachete magjiche pronte par dâi une pacute su la 
spale al so paron. Cuant che la pacute no bastave par 
dismovilu, il svearin al jentrave come par magjie intai 
siums dal so paron clamantlu o fasint in mút che cual- 
chidun presint tai siums i des une buine sacodade. 
Sul prin il paron al crode che a dái la pache su la 
spale o a clamálu e fos stade só femine, ma ché e 
continuave a durmi pacifiche tal jet dongje, ancje co 
lui al jevave. Plui che al passave il timp, plui si rin- 
deve cont che chel svearin cu la só magjie i mostra- 
ve la só gratitudin par vélu salvát di une miserabil fin 

in cualchi cassele cui strafanics o dret intes scovacis. 
E se cualchi matine il so paron al jere masse strac par 
jevâ e no lu dismovevin nancje lis canonadis che il 
svearin i procurave tai siums, mai no i varès dât la 
colpe al svearin di no vêlu clamât parcè che aromai 
chel, par lui, al jere magjic. 


Lu a dite 
cjossul... 


Tiziano Sclavi 


La tò fantate ti a lassât? E lassile ancje tu! 
eSEIERO 


Unphrey Bogart 


Mai contradî une femine: baste spietà e lu fasarà di 
bessole. 

Pauli Cerno 


AVOST 


La Mare 


A son agnorums za che cuatri amis 
si cjatin ogni sabide in Cjavris 

(cul tai), par sigurâsi di sei vifs. 

Un dal trop une di nol e rivât 

e ducj a àn savút cb'al è malát: 

une coliche tal jet lu à fracát. 

Il miedi di cjase — rivát sotsere — 

lu palpe, lu pruvine, i viôt la ciere; 

e po al sentenzie, cence remission: 
“Nie póre, la situazion je clare. 

Un claput al si e movût li, te mare. 

E covente dome une operazion.” 
L'om al à coragjo (mai stát figot), 

e rassegnál, cussi, ancje cheste al glot. 
Istès lis pense dutis: 

dispes si viodin tantis robis brutis... 
scrupule fin di saltá fiir par sot! 

Ma, des tantis ch'al veve strolegadis, 
di di e ancje di gnot, 

mai nol varès pensât — subit dismot — 
che a operálu svelt, precis, avuál, 

e in plui cence fâi nancje un pic di mâl, 
al fos stât un tramai clamât “Robot”! 

sturiuta africana 


Aldo Tome 


Furlan di Mania 


l era stát spidit dal governo a fá guera in Africa, 

da militâr, barba Bortul. Ulaiü a ‘nd aveva passa- 
dis di cotis e di crudis. E i cás pi stramps ch'a i erin 
capitâts inta chel louc a ju contava ai sios nevouts 
encja dopo deventât vecju. Chei canais, co lu scolta- 
vin, a stevin cui voi spalancâts e la bocja vierta par 
gloti ogni s6 peraula. Lui, chês sturiutis, a li tirava 
four co ‘l veva bisugna da tignîju adun par essi judât 
in cualchi picula vora. Al era brau da contâlis e al si- 
gurava ch'a erin dutis verts tanchi il Vanzeli. Ma in- 
vessi, co ‘| veva dibisugna da tigniju a lunc, al ficja- 
va dentri encja alc di inventât, rivant a fâ passâ par 
sacrosantis encja chês. Una sera, ch'al veva un cjar 
di panolis da dispilicâ, al era rivât a tignî a rint, par 
dà una man, parfin i canais dal borc. In ché volta, 
conta e conta, al si era disgoitât di dutis chés bunis, 
e alora, al si è mitât, cun serietât a contà cussi: 
“Una di, mi eri dislontanât, bessoul, dal campament, 
curious da dà una ocjada a un picul vilagju fat dut di 
abitassions di paia. Co soi par rivà dongja, un cjan, 
grant comi un vigjel, al mi à lupât e, al mi è vignût 
incontri fugát, baiant comi un spasemát. Sul rivà, al 
à spalancât li gramulis mostrant duta l'intension da 
parâ via la fam intor di me. Ma jo, cenca lassàmi in- 
timurí, ghi ai ficjât dentri inta la bocjona il gno braç 
intrei e, cun viamensa, ghi ai trapassát il gosarot, il 

stomi e la pansa duta, fin chi soi rivât a zí four ulaiù 
infont dal sio cuarp. E po, cu la man, ghi ai cjapât 
strenta la coda e, cun un fuart tiron i lu ai ledrosât 
comi un cjalcet”. 

In chê sera, barba Bortul, a nol e stât crudút nencja 
dal pi stornel da la compania. 


Sagre d'amór 


Ilva Simonit 


Cuant che o voi a cjatá la mé amie 

o jentri cun gracie in cjase sô; 

co la saludi domandanti “Cemiit vadie Rite?” 
si slargje su la sô muse une gjonde 

e i siei voi si impantanin intai miei. 

Le bussi e o cîr di stâi dongje 

par podé sinti ce che mi dis 

cjalant i lavris in moviment. 

Chescj moments par Rite a son une sagre. 
O cròt sagre di amicizie e di amôr 

e chestis oris che o stoi cun jé 

mi dan fuarce 

e dal sigúr mi dis 

che la plui fuarte e je jé 

che za di passe doi agns 

il so mont e je la cjamare 

e il so plui grant ami il jet 

cun dut ce che alètor a tor. 

La timidece 


picul 


Leone Borin 


66 he tu cressis” al jere scrit in seconde pagjine te 
riviste de Filologjiche “Sot la nape”. 

A voltis mi telefone cualchi mestre di scuele ele- 

mentâr e si presente clamantmi par non e disintmi: 

— Che al mi scusi, isal cambiât alc sul mût di visită il 

vuestri museu? 

— No! — i dîs jo — Stesse procedure. 

— A ben! O soi contente — e dís la mestre - Ma co o 

vignin al € simpri lui che al nus fâs di guide? 

— Beh! — o dis jo — Se savês cetant plase che a àn 

ancje i altris de scuadre di guidá i fruts. 

— O ai gust — mi rispuint — Ma indi varés ancjemò di 

plui se al fos presint ancje lui! 

Ur pues di dome grazie a chestis sioris benedetis, ma 

mi nas simpri un probleme cuant che si presente 

cheste sdrume di fruts, parcè che mi cjati simpri cun- 

tun nininut, cuntune vosute lizere, e jo che aromai o 

sint póc, no capis e no pues dâi la rispueste e se o 

domandi di fòme ripeti, o viót che lui, il fantacut, al 

devente dut ros e al mostre une cierte timidece, ma 

par fortune e interven la mestre e lis robis si metin 

subit a puest. 

Mi ven iniment co o jeri jo in prime elementár, cuant 

che la mestre Magnini mi interogave e jo o deventa- 

vi dut un boreç e no pues di di jessi stát nancje tai 

mezans come bravure. 

Cuant che o soi stât cui coscrits a fâi visite, in onór 
dai nestris cincuante agns, cheste viele mestre, ri- 
cuardantsi di me mi ă dit che un sís gno al valeve co- 
me un vót di altris che in famee a vignivin judáts. 
Al sară just ce che e ă dit, parce che cuant co o jeri 
in Prime Aviament al lavór, o vevin il prof. Baldo, 
cussi lu clamavin nó, che nus insegnave fisiche e tec- 
nologjie e jo intun implant eletric o soi rivât secont 
fasint muri di invidie un ami che al si crodeve 
miór... ma la timidece e restave. 

Une volte simpri in Aviament, il predi Don Luigi, in- 
tune domande di religjon, al deve dis a cui che al ri- 
spuindeve just. 

Jo le savevi e o jeri ancje Punic, ma no vevi il coragjo 
di dile, cussi le ai sugjeride al gno compagn di banc, 
il predi si è inacuart e lu à sfuarcát a dile. 

— Ben - al dis Don Luigi, ma viodút che jo no vevi ri- 
spuindút diretementri, mi ă dât un pont in mancul... 
un núf. 

Al sarés un mont di robis ancjemo di contá, pero jo 
o pensi che cuant che si ă famee, la timidece planc 
planc e discomparis. 

Grazie Rosseit 


Salvino Lovisa 


Furlan di Rosseit 


Tantis voltis di gnot, 

cuant che il sun al mi lassa, 

il gno cour al torna a ti, Rosseil; 

ai loucs dulă che da pissul 

i ai zuiât coi gnei amigos, 

ai cjamps dulă ch'i zevi a judá a fâ fen 
o a jodi a meti jù li’ vits, 

o a li’ vignis dulà ch'i zevin 

a pichigná lua ch'a era inciampo verda 
e a robá piersui col pél e dürs 

da sgramolà coi dincj. 


Cuant vinu zuiát al forbal 

in chel prât di Noda devour da la 
glisiuta: 

chei dal borc contra chei da la vila, 
la domenica dopo i espui 

fin che il soreli al zeva jà devour dal 
ropâr. 

Si zuiava discols par jessi duci 
compagns, 

in puarta Gino al svualava da un pál a 
chel altri, 

indenant Nicola al era svelt e lizér 
come un uciel e al svincava duci 
incia li' sopis di chel prát benedet. 

A la fin i tornavin a ciasa muarts di 
Jadia; 

ma prima, in riva di un fossál 

si netavin li’ gjambis e i piè segnáls e 
scrodedits 

e i bevevin contents l'aranciada 

fata cu li’ polverinis e l'aga da la roia. 


Ma la passion pi granda a era chê 

di jodi li’ partidis dai grancj 

tal campo, là jà dal mulin. 

La domenia a espui i spetavin cul cour 
in gola 

che il predi al ni des la benedizion 
par essi in timp par la partida. 

I corevin senza tirà flit pai trois e i 
fossài, 

sciavassant i ciamps 

dopo la viussa e la ciasa di Stopa. 

I sintivin da lontan il sivilà dal arbitro 
e i colps dal forbal ch'al rimbalzava sul 
teren dúr. 


I ai inciampò in mens i gnei campions: 
D'Agnolo, Pipa, Landa, Bertito, Virgilio, 
il Pugnit, Caton e Mario di Denta 

ch'al coreva come il treno 

e nu i corevin con lui 

col cour e con la vous: Mario, Mario, 
Mario... 

fin ch'al rivava in puarta di bessoul 
parsè nessun lu fermava e al dava il 
fum a duci. 

Li’ maiis a erin blancis 

come ché dai mestris dal forbal ingleis, 
e sul pet al era 'l stema ricamál: 

un rap di ua e parsora VCR (Vivai 
Cooperativi Rauscedo). 

Incia nu, canais, i vevin la nostra maia: 

a era una canotiera Simpri Massa 
granda 

ch'a vigneva four par sot da li 
barghessutis; 

e par balon i vevin il mulet 

ch'i pessedavin discols tal curtif da la 
lataria 

cul mestri prima di z1 a scuela. 


E uli in chel curtíf i vuei fermámi 

e torná dome un moment cun sintiment 
a jodi chei ch'a mi àn dât dut, 

incia il penseir di diti a ti, 

gno biel paeis: grazie, Rosseit! 

Cur furlan 


Laura Bonutti 


Torzeonant 

par ciri un alc 

che mi cjarinăs il cür, 

un alc che mi incolmäs une miserie, 
une lidrie che mi des reson 

di une gjenie... 

o cjatai un troi. 


La, il sunór da lis peraulis 
al gorgbizave un alc 

al burive für une lidrie, 
ven a stâi 

il revoc e l'afiet 

par un Furlan dret e sclet, 
inemorát cun dut il cür 
dal so Friûl. 

Pecjâts 
di gola 


Claudia Novella Fior 


Furlan di Vergegnas 


cos: volta a ti vegnin di chés golas di dolç che 
tu scuens meti alc in bocja. Cussi, ché altra sera, 
i ai cirît par chei scansei se al era alc di bon ... un 
scartoc di cjocolatins. A si sa che cui cjocolatins alè 
un dafá, un al tira chel altri, dutas chés cjartas colo- 
radas a ti incuriosissin e tu las disvolucas cenca 
nancja rinditi cont. 

Sintada sul sofa, il cjocolatin al si disfava in bocja bel 
planc, ce bon che al e, ma di ce saial, jo chest savór 
i lu cognos e il gno pinsir di colp al cor indaür tal 
timp e mi viót fruta. Bel svelta i torni a cjoli su la 
cjarta, la distiri ben ben e i lei “Gianduia”. 

A saran státs i prins di Avost cuant che a si lava a seá 
a stali. Ché zornada a era cussi biela che i la spieta- 
vin tant e prin di parti al era dut un dai dai. Mé ma- 
ri a faseva la spesa ta butega e dopo a si partiva a 
pit tirant la cjaroçula cjamada. 

Nou fruts i mateavin tal taulât fin tant che las feminas 
a no vevin seát un biel bot parce che dopo spandi las 
soles al era il nestri lavór. Al faseva cjalt e la buinora 
a no passava mai. Cuissă tropas voltas che i doman- 
davin “ce ora ch'a e” ma miesdi al era simpri lontan. 
Cuant che dut il prát al era seát las feminas a si in- 
viavin viers il stali e nou fruts i erin za a li pronts a 
spietà il mangjá. 

Distirât il mantil su la jerba a si tirava fúr il pan fre- 
sc, il formadi, alc di bevi e dongja inta ché cjarta ve- 
lina fata su par ben, una biela feta di “gianduia” che 
in chê volta a si comprava siolta a etos. Chesta cjo- 
colata al lat cun dentri tocuts piçui di nolas che a era 
cussi morbida e pastosa che, tal taiâla, fin a si taca- 
va ta lama dal curtis, a era cul pan, il nestri gustá. A 
ti la misuravin ma chê cjocolata li a era propit buina, 
a veva un odór e un savór speciâl che incjamo vuei 
se mi impensi a mi ven, como che a si dis, la aga in 
bocja. 


Vivi 


Simonetta Di Tillio 


Sberlá, cjantá e ridi 

par dismenteá i problemis 

e i ribaltons de vite; 

lavorá scombati e vai; 

par visási di sedi vifs; 

balá e fă baldorie 

par savé se tu ses ancjimò zovin; 
no son legs, no son regulis: 

a son lis cumbinazions par vivi e vivi miór! 
No stă a cirilis lontan 

a son bielză dentri di te. 

Tu, cour di Turin 


Eddy Bortolussi 
(a Camillo Brero) 


Furlan di San Vit dal Tiliment 


Tu, 

cour di Turin, 
anima viva, 
inamorada, 
inciantada, 
anima 

da la 10 zent, 
da la tò sität, 
dal to Turin... 


Tu, 

cour di Turin, 

ti mi às insegnàt 

a viarzi 

ogni matina 

il barcon da la vita! 


Un rai di lüs, 
ti disevis, 

un moment 
di lusour, 

al riva sempri 
tal cour... 


Tu, 
cour di Turin. 

Il spade sou 
purcitis 


Silvia Pian 


Ur volte il spade purcitis al jere un om che al ve- 
ve imparát il mistir par pratiche, no come vué 
che lu fâs il veterinari. 

I spade purcitis a passavin pal paîs domandant ca e 
là pes cjasis e a cjatavin simpri lavôr. 

Une di, e contave mê none, al capite un venezian che 
al faseve chest mistir e a une femine che e jere cjase 
bessole i domandă par dialet: “Gave purcite da spadar?” 
“Si che a ‘nd è une” e rispuint la femine “ma e je un 
diaul, cui vuelial che le tegni!” 

“Lassè far a mi... femela veder...” 

Al jentre tal cjôt sigúr dal so fat. 

La scrove e scomence a cori di ca e di là rugnant di 
belve; forsi e veve nasât ce che i tocjave. 

Il spade purcitis i cor daür e al cir di cjapâle par me- 
tii il lac tal music, ma jê, plui svelte, e scomence a 
muardilu. 

Lui si met a sberlá plen di paure: “Verza!! parona... 
la verzall..." 

La femine che e tignive la puarte par difúr e siere cul 
clostri e vie di corse dal ort a cjoli la verze: un biel 
toc cul cûr dûr come une bale di footbal. 

Cuant che e je tornade ali dal cjôt il spade purcitis al 
jere distirât tun lâc di sanc e la scrove, in bande, lu 
cjalave ancjemo di brut. 

A Cosean 


Tamara Bertoli 


Al è in chel di Cosean 

che si € tignût il cors di furlan 

il mestri une vore brâf e competent 
i è tocjât sei une vore pazient. 

O sin un grop tant compagnon 
ancje se cun cualchi element 

un pôc masse tabaion 

ven a stâi che la joibe di sere 

e jere deventade une tradizion 

e cumò al è un pecjât 

che no sedi plui la lezion 

putrop il cors al è finit bielză 

e sperin che un altri prest si podedi 
torná a fa. 

Setembar 


S. Egjidi Abât 

S. ELPIDI ABÂT 

S. Grivôr il Grant 

S. Rosalie Vergjine 

B. Taresie di Calcute Muinie 

S. Zacarie Profete 

La Madone di Barbane 

Nativitât de Madone 

S. PIERI CLAVER PREDI 

S. Nicolau di Tolentin Predi 

S. Teodore Martare 

Ss. Non di Marie 

S. Zuan Crisostomo V. 

La Sante Crôs 

La Madone Dolorade 

Ss. CORNELI E CIPRIAN MARTARS 
S. Robert Belarmin Gardenâl 

S. Josef di Cupertin 

S. Genâr di Napuli Martar 

S. Faustine Martare 

S. Mateu Vangjelist 

S. Maurizi Martar 

S. PIU DI PIETRELCINE FRARI 
S. Pacjific Frari 

S. Aurelie Piligrine 

Ss. Cosme e Damian Martars 

S. Vincens de' Paoli Predi 

S. Venceslau Martar 

Ss. Gabriél, Michél e Rafaél Arcagnui 
S. JARONI PREDI 

Pieri Pittaro 


Pieri Pitar 


Furlan di San Martin dal Tiliment 


D: storie di Pieri Pittaro, lassin che le conti lui 
cemût che e je lade. Scoltinlu. 

I eri encia jo, tal lontan 1952, soi nassüt dal 1934, 
cuant che la Ciamara di Cumierç di Udin, a i à dât la 
medaia di oru a pôr mid pari, pai 5 secui da la fa- 
meia Pittaro come contadins sui stes terens, a San 
Martin dal Tiliment. 

Di sis fradis mio pari al mi à sielt me par studid Eno- 
logia a Conean, cun tancius sacrifissis, massima di mè 
mari Linda. La “vigna”, in chè volta, a era fata doma 
di cuatri plantis torator dal ciamp, dongia dai fossăi. 
Nome dopo “la vignuta” a è rivada tal “ciamp dai cla- 
ps”, scavant li fossalinis a man, cun fadiis di no crodi. 
No, no volevi 
fâ il contadin: 
massa fadia. 
Alora, finida la 
scuela, i ai fata 
la naia, cul grăt 
di sot tenent 
dai alpins. Po 
dopo i soi butăt 
tal “blanc e ne- 
ri”, come dire- 
tour da la Can- 
tina di Bertioul. 

Mid pari al doventava veciu sburtantmi me a torná a 
ciasa. Cun me fradi Anzulut i vin ciapăt in man la 
cantina dal vieli. 
In pouc timp i ‘ndi vin fatis dos, una par me e una 
pal fradi. 
Intant che i fasevi vignăi e cantinis, no ai mai refudăt 
di dâ jutori a di chei altris, tal sociăl. Par pi di 35 ains, 
sora nuia. Ve ca la sfilsa: 

— Sindic di Bertioul. 

— President Regionăl dai Enologos. 

— President Nazionăl dai Enologos. 

— President Mondiăl dai Enologos. 

— Presindent Regional a nivel politic dal setour vi- 
tivinicul. 

— President de Ricercie enologiche in Italia, pal 
Ministeri da la Agricultura. 
Tantis di chès incarichis, che a mi an emplada una 
sciatula di... medaiis di oru. 
Vualtris i pensareis che zint ator a “rincurâ” medaiis, 
par ducius chei ains, i crodareis che i mi fos dismin- 
tiăt dai “claps par plantă vigna”. E no! Lassăt di ban- 
da pala e picon, fracant il piè sul aceleradour di ru- 
spis e tratours (necuarzintmi che a è mancul fadia!), 
rebaltant di di e di not prats di indula che a seavin 
un tai di fen a San Pieri e po dopo, e no sempri, il 
“lantiul” a San Martin, i ai tacăt a plantă tocai, mer- 
lot, rieslin, cabernet, verduc... fasint la “Cantina”. Po 
ingrandint e ingrandint, e cantina e vignis. Chistu in 
Cumun di Cadroip tal 1975, rivant a 85 etaros. Ma in- 
tant che i mi polsavi, i soi zut a ciapá il fresc a Ra- 
mandul e za che i eri li, i ai comprat 3 etaros, plan- 
tant vigna di piculit, ramandul, refosc e fasint encia 
la cantina. 
Vendint pi di 9.000 litros di vin pardut il mont; in Eu- 
ropa, in Merica; insoma pardut. 
E il Museo? An dopo an, toc dopo toc, il gno museo, 
che al e ta la Cantina di Cadroip, al e un dai pi biei 
dal mont, tal setour dal vin. Museo che al conta pi di 
5.000 tocs. 
Ma ătu fat dutis chistis robonis dibelssól? — i mi do- 
mandareis —. 
Lu dis cun dut il cour: se a no fos stada in banda di 
me la me femina, Paula, che à molăt la scuela par 
dámi una man, ta chei prats, che cualchidun al si vi- 
sară, a saressin enciamo uli lis pioris a passon. 
Il timp al passa, i fruts a cressin e vuei i ai encia me 

fia Patrizia che a ni dâ un jutori tant grant, a D rindi 
lis 850 pierpis, lassantmi cualchi marilamp di timp 
par pensá che al veva reson mio pari: no volevi fâ il 
contadin e invensi... i fai il contadin!” 


p. 172 — Pieri che al partis a fotografă la vigne. 
p. 173 - I vignái Pitaro. 


Fusetis 


Il mestri, a la mari dal discul: “So fi in classe al fas la 
mé imitazion” E la mari: “Perinut, ti ai dit tantis vol- 
tis di no fà il stupit!” 


SER O 


Se il to confinant di cjase al sune musiche fin a lis dós 
di matine, tu clamilu a lis cuatri par dii che ti e plasude. 


SER 


Lis feminis dai statái e son contentonis dai lór oms: 
cuant che a vegnin cjase no son mai masse stracs e a ăn 
za let il gjornál. 

Sant _ 
Michel 


Mario Martinis 


1 23 di Setembar, dì dal ecuinozi di atom, e je la 

grande date dal lunari che e regjistre il sbassâsi dal 
soreli sot dal ecuatòr dal cîl e duncje il so passac tal 
emisferi austràl o zodiac meridionâl. Cheste e je une 
date critiche, in cuant achi lis fuarcis de lús e chés 
dal scùr provisoriementri si avualin, e je duncje la 
grande puarte astronomiche, il soiàr dal cîl dulà che 
si scuen passà par jentrà tal semestri scâr dal an, che 
al finirà dome cul tornà a jevâsi dal soreli te vierte, 
tal ecuinozi contrari, parsore chê midiesime linie dal 
orizont, e che al varà tal solstizi di dicembar il mo- 
ment plui font e tenebròs. 
Il lunari religjòs, modelât su chel naturàl e duncje su 
chel solâr pe celebrazion liturgjiche dal misteri di sal- 
vece di Crist, tal delicât passac ecuinoziâl al somee 
no vê pandút particolârs simbologjiis sacris tal fe- 
stezà determinâts acjadiments religjòs, come al con- 
trari al à progjetát in müt maraveós pal solstizi di 
Atom (Nadal di Jesù Crist), pal ecuinozi di Vierte 
(Resurezion) e pal stes solstizi di Istàt (nassite di 
Zuan Batiste, precursôr dal Salvadôr). Te malsigure 
liturgjie ecuinoziâl di atom, al somee dut câs che la 
alte figure di Sant Michèl Arcagnul, celebrade dal lu- 
nari de glesie ai 29 di Setembar, e pues jessi calcola- 
de ché plui adate a rapresentà la particolàr conzun- 
ture astronomiche che e ten dentri fuarts compo- 

nents sacris e magjics, o ben i nets simbolisims solârs 
e lis marcjadis alegoriis esoterichis che la stesse e ri- 
sulte puartadore tes culturis dal om. 

Si sa che l'Arcagnul Michèl al e l'erét simbolic, co- 
me il stes Crist, dal diu dal soreli Mithra (e ancje dal 
nordic Heimdall, vuerîr dai Dius) e duncje agnul dal 
ben cjapât dentri te lote cence fin cuintri il mâl, che 
al somet il diaul e al fronte il drâc, simbui des fuar- 
cis incosientis, incontroladis e nereosis. Lis funzions 
di signòr, animadór e mediator dal univiers e duncje 
di rezidôr dai doi contraris principis de lâs e dal 
scûr tignudis di Mithra-Soreli a somein jessi propit 
stadis cjapadis sà dal Arciagnul Michel che, celebrât 
intun moment di passaç de stagjon, al davuelc une 
precise funzion tal lunari. Lui difat al e la massime 
figure dai agnui a difese dal critic passac ecuinozial, 
la sflandorose entitât dal cil che e vegle la nereose 
jentrade dal malsigúr timp-spazi de ombrene che si 
slungje fintremai al solstizi di invier, dulă e cuant 
che al jevară il gnûf soreli di justizie, la divinitât che 
Si incjarnară a soreli jevât: il Crist. In analogjie cun 
legjizi Toth e cul grec Hermes, Sant Michèl al à 
ancje la funzion di pesâ lis animis, dividint tal judi- 
zi finâl i bogns dai triscj, e al e dispes piturát te ico- 
nografie tant che un soldát-vuerir che al messede 
une spade te man di drete, biel che te çampe al ten 
su la belance dal justizir, simbul chest ultim, fra l'al- 
tri, dal segn zodiacâl de Belance, cuant che e cole 
la s6 fieste. La sò funzion, duncje, e je ancje ché di 
traguardà par dissepará, duncje di jessi une impuar- 
tante figure che e à il podê di jessi ponude jenfri des 
dòs energjis contrariis. 

Cussi a Sant Michèl al e stât assegnát il compit tal lu- 
nari di segnaladâr e di vuardian dal ecuinozi di 
atom, vâl a di dal delicât moment dal passac ae fa- 
se plui patide de lús e duncje, metaforichementri, 
de lote jenfri cheste e il scûr, in chel moment pre- 
dominant. 

Duncje, inmò une volte inte circostance di une fase 
cardinâl dal soreli tal firmament, si viôt une ripro- 
posizion calendariâl di une grande figure (divine co- 
me il Crist, iniziatiche come Sant Zuan e angjeliche 
come Sant Michel) des fondis culturâls di sigúr 
solârs, che a tornin a proponi il gredei sinergjic jen- 
fri simbologjiis sacris, tradizions misterichis, culture 
astronomiche e savê astrologjic, magjie e siencis 
ocultis. 

A chest interessant struc di cognossincis, logât tai 
ponts strategjics dal lunari, o ben tes datis di passa, 
come simpri no je stranie la culture popolâr. Cussi 
ancje pal trapăs de stagjon cjalde a chê frede e 
duncje dal timp clâr a chel scûr, la civiltât agrarie e 
à pandút une schirie di costumancis popolárs ator 
de figure celest di Sant Michèl, che il so cult al è stât 
metút su in Friúl dal ciert da part dai Langobarts, 
che tai rivuarts dal Arcagnul a vevin une venerazion 
particolár e a chel i dedearin putropis glesiis tiradis 
sù cuasi simpri su posizions dominantis, propit 
parce che il lusint Arcagnul al difindes il sotstant du- 
lintor de ombrene dal mâl. 

Pai Furlans Sant Michèl al jere duncje la puarte dal 
atom, il vuardian luminós de lungje stagjon scure ta- 
cade astronomichementri dal ecuinozi di setembar e 
duncje segnaladòr strategjic dal lunari e dal an agri- 

cul. Al jere la figure meraculose di lús che par vieri 
la int de campagne i si indreçave par che le parăs 
dal malin e dai siei agnui ribei amants dal scúr. 


Gnocis ... scuasit d'aur! 


Vigji Mestroni 


“A lis més gnocis d'aur!” - al vose un tâl 
alçant in ostarie la tace plene. 
“Cemiit?— al dis l’ustîr— se son apene 
cinc agns che al è sposât, o ben o mal?!” 
“Je vere: nome cinc che o ai cjolt ché 


“sante”, 
a mi, però, mi parin za cincuante!” 

Bikers welcome 


Bepi Mariuz 


Par il radun dai bikers a Tarvis il 10 setembar 2006 
Furlan di San Vit al Taliment 


In plassa un strisson: 
“Bikers welcome”. 

A rivin a trops 

vistis di coran 

sù e jù da sturgnei 
tal casin infernal 

la fuarsa a e li 

intor dal piston. 

Il pais scaturit 

al resta a vuardă 

e doma Lucia 

a si da di fă: 

“bikers stop” 

in sbagbetaria 

ma pi che spaghes 

al è odour di binzina 
e cussi a va in fun 
na biela matina. 

vot 
setembar 


Alma Marega 


V? di setembar dal 1943: armistizi. Te memorie 
coletive cheste date e rapresente un dai moments 
plui neris de nestre storie, cuntun esercit lassát cen- 
ce ordins precis, cuasi te impussibilitàt di continuà la 
vuere, cu la ocupazion naziste de Italie e l'inizi de 
vuere partigjane. 

Il disordin al regnave di dutis lis bandis, soldáts che 
a bandonavin lis armis e lis casermis e cussi la int e 
jentrave e e puartave vie dut chel che al jere pussi- 
bil sgrafignâ. 

In chest assalt i protagoniscj a jerin stâts soredut i 
oms, lis feminis invezit a jerin ladis bande i magazins 
di magnocule. Si diseve che dentri al jere vueli, for- 
madi, pan, farinis e vistiaris. 

Intun dai tancj magazins un maressial al jere restât di 
bessól a fà la vuardie e denant un trop di feminis a 
jerin in spiete cun butiliis e flascs, cualchidune e ve- 
ve la plere. Il militàr perd al refudave di vierzi, parce 
che al spietave ordins dai superiórs. 

Agns di miserie, di stents e, par plui di cualchidun, 
di vere fam, a vevin fat deventá triste la int che, de- 
nant di un refüt, e reagjive cun malegracie. 

Ancje jo o jeri tra chestis, ma la mé zovine etât no mi 
permeteve nissune reazion. 

E intant che a spietavin par oris e straoris, lis feminis 
a tabaiavin tra di lôr, ogni tant a sberghelavin e si in- 

rabiavin cul maressial parcè che nol vierzeve. A svo- 
lavin peraulis pesantis, come traditôr, fassist, bado- 
glian e vie indenant. 

E jere cuasi gnot, lis feminis, strachis di vê dispetenât 
dut il mont cu lis cjacaris, a stavin cuietis e spe- 
rancosis di cuincâ il lidric cul vueli dal magazin, 
cuant che a vioderin vigní indenant un om cu la ca- 
riole e parsore doi seglots; lis plui sfolmenadis a ta- 
carin a vosoná e a tratâlu di ingort, strocin e ladron. 
L'om al spietă cidin che si calmassin, dopo al disè: 
“Voaltris feminis o ves la lenghe lungje ma il çurviel 
curt. Vino di stâ ca dute la gnot a travasâ cu lis ple- 
ris tes butiliis? No si fasial prime e miór travasâ tai se- 
glots?” 

Il fat al è che dopo mieze ore dutis a tornarin in co- 
de, ognidune cul so seglot, che però nol fo mai ni 
onzût ni jemplât. 

Savêso parcè? Parcè che intant al jere rivât un soldât 
todesc che, disarmât il vuardian, i improibi di lassâ 
disvuedá il magazin. A nó nus licuidă cun solis dôs 
peraulis: “Alles weg!” e, intun lamp, vie nô cu la co- 
de tra lis gjambis e lis pivis tai seglots. 

Tancj agns dopo, stesse date e stessis oris, o jeri di 
gnûf in spiete, perd cheste volte jo no soi tornade a 
cjase cu lis pivis tal sac... ma cuntun biel frutin tal 
brac. 

I milucs di Sant Pieri 


Renza Valentinuzzi 


A vignivin indenant 
sul lâ a mont soreli 
pe stradele blancje di claps. 


La viele mari e strissinave 

un póc i píts stracs. 

La fie le tignive strente a bracet 
sedi par sostignile 

ma soredut par sintile plui dongje. 


Inte man campe 

poiât sul flanc 

e tignive sù un zeul 

incolm di milucs di Sant Pieri 
picui, verts e ros. 


Mi à dite cun biel trat: 
— Cjol sil, Renze, cjol un pôcs di milucs, 
a son bogns! — 


Jo o ai cjapát sà doi: 

un in onór de mari 

un in onór de fie. 

a nulivin dal amór plui grant 
cbe al sedi su la nestre tiere! 

La biciclete robade 
cjatade 


Anita Perco 


J: o crôt che a Palme e intal dulintor ducj a co- 
gnossin o a àn sintût a cjacarâ di Tondon. 

Al è un personaç cu la manie di jentrâ, se al cjate 
viert, tai curtii di chei altris, e ce che i plâs lu puar- 
te vie. Al à une particolàr simpatie pes bicicletis; di 
fat al cor simpri cuntune biciclete diferente di chê al- 
tre. Po dopo a vegnin dispès recuperadis dai pro- 
prietaris. A disin che e je une malatie. 

Agns fa, cuant che no vevi ancjemo il puarton ele- 
tric, al jere dispès viert e Tondon tantis voltis al jen- 
trave in biciclete; se mi capitave di viodilu, mi dise- 
ve che al cirive cualchidun che, di sigúr, a cjase mé 
nol jere. 

Un dopomisdi, sul fini dal istát, lavade la massarie su- 
bit gustát, o finivi di governá. Renato dopo di vé di- 
sparecjade la taule al jere sentát intal tinel a viodi la 
television, ma bielză al ronfave cu la gjate sui zenoi. 
O buti il voli fúr de puarte, che e jere vierte, e o lam- 
pi Tondon che al lave fúr dal puarton cu la bicicle- 
te; ma nol veve cjatát nuie, mi pareve! 

In chel moment mi telefone Stiefin, un frutat che al 
sta póc lontan e che al vignive di spes cjase mé a 
judámi a taiá la jerbe dal prát, e mi dís dut agjitát 
“Anita al e lât für di cjase tó Tondon cu la biciclete” 
jo i rispuint: “Lu ai viodút là für su la biciclete ma nol 
veve cjolt nuie.” 

Stiefin al continue: “Ma la biciclete e je la tô, parcè 
che al è jentrât a pit!” A chest pont jo, plene di ra- 
bie, par no vê cognossude la me biciclete che mi è 
passade scuasit sot il nâs, o soi lade di buride fâr par 
cjoli la machine e dài daûr. Par câs in chel moment 
e je jentrade Martine, cul so morós, une zovine che 
e stave intal daúr de mé cjase. E jere stade dal mie- 
di e e veve un braç fassât: ur ai spiegât subit il fat; 
par vuadagná timp mi àn cjariât su la lór machine e 
vie... a cori daûr a Tondon. 

Intant Stiefin e so fradi a jerin za láts devant, cirint di 
sorpassá il “lari” par blocálu. Po dopo o sin riváts nó 
e Tondon al à scugnút fermási. Nô o someavin une 
patulie di carabinirs in “azion”, lui sintintsi cussi 
incjantonát, al veve la espression di un frut cjatát a 
mangjá la marmelade. 

A viodilu mi à bonade dute la rabie e mi a fât fin- 
tremai dúl. 

Tal prin al à tentát di dí che la biciclete e jere só, po 
une volte che il morós di Martine i a declarát di jes- 
si de polizie le à molade disint: “Tante confusion par 
une biciclete bandonade intun bearç!” 

Par tant timp al e passát vie dret cence nancje cjală 
dentri cjase mé. 

| proverbis dai nonos 
plui di mode 


Franca Rapretti Finco 


ne di di chest an il gno frut (simpri frut pe ma- 
me) al mi dis: "Fra pôcs mês tu sarâs none, par 
la seconde volte". 
Imagjinási la maravee e la gjonde che mi à dat. 
Mi sintivi tant contente che lu ai contât a ducj. 
Cuant che a mé brüt i mancjavin tré més par parturi, 
mi disin che e sarà une frutine e che e nassarà ai 15 
di Setembar. 
Cussi o pensin ducj in rose. 
Par prime robe o voi in cantine e o tiri für la scune 
che dopo tancj agns mi pareve plui biele. 
Le lavi, le lustri e dopo i fâs dut intor i volants, un 
biel materassut cu la cuvierte dute zalute. 
A passin i més e si cjatin a contà i dis che a mancjin 
par rivà ai 15 di Setembar: cutuardis, tredis, dodis e 
vie vie. 
Intant te panze de mame si fasevin sinti colputs sim- 
pri plui fuarts. 
Al rive il cuindis di Setembar e nol sucét nuie, i 
dotôrs a disin che al è dut a puest e che no je 
ancjemo ore. 
Alore o pensin che e sarà la lune gnove, come che 
a disevin i nestris vecjos, a fâlu fà. 
Ma a son passâts altris cinc dis, cence che al sucedès alc. 
Alore mi soi dite: *O sin intun mont là che no valin 
plui nancje i proverbis dai nonos...". 

Cidulis 


Gianfranco Pellegrini 


“Ro al veve berlât Dree cun dut il flât che al 
veve intai polmons, cuant che al jere vignút il 
so moment. Al pareve che la cidule che al veve tirât, 
saltant e cisant jà pe cleve, no ves vût plui di fermâ- 
si. Ae fin si jere sfantade tal scûr, glotude de fuma- 
té: 


...Cidule jù pe’ rivis tu sês, 
tu che tu impiis chest vivi toront... 


Cjantucant, Dree al pensave a Rose, che e jere de- 
ventade la sô femine e i veve dâts doi fruts, un par 
sorte. A jerin tornâts a stà sù, in mont, intun stali 
mitút a gnúf, daspò di vê vendút l'apartament in 
citát, la che lui al lavorave intal palacon de Grande 
Rét, e al leve sù e ju ogni di. La matine, inte só po- 
stazion di lavòr, al meteve manecis, stivalets e calo- 
tine cui sensòrs a piel e al faseve une tirade di sis 
oris. A jerin agnorums ormai che nol tocjave une pe- 
ne o une tastiere di chès dai vieris computer di une 
volte: cumò, si moveve dut cul pinsir. Par altri, dut 
ce che al bisugnave movi al jere dentri de Rèt e no 
coventavin mans veris par spostă alc di une bande a 
ché altre di une stanzie, di un palac, di une citât o 
dal mont intir. 

Ma, di cualchi timp, i pareve di no viodi plui tant 

ben il confin fra cuant che al jere a vore, e al mano- 
vrave dut comunicant cence movisi a traviers dai 
sensórs, e cuant che invezit al jere a cjase, e al tra- 
polave cun ogjets reâi. No si visave, par esempli, se 
la sere prime al veve imbutiliât il refosc o se al veve 
fate une operazion parele dentri de Rét, ae fin dal 
orari. No si visave nancje se al jere tornát ciase! Par 
cuintri al veve notát che, tai ultins timps, cualchidun 
di chei che a lavoravin cun lui si fermave, a voltis, 
ancje doi, tré dis cence distacá e daspo al sparive. 
Ancje a lui i pareve di jessi li aromai za di une sete- 
mane. Al jere stuf e strac. Al veve bisugne des sós 
montagnis, des scussis ruspiosis dai pecs, des pieris 
slissis des cimis, des guselis verdis dai pins pontadis 
te tele blave dal cil. Al veve voie di scotási lis mans 
tirant une cidule in bore biel che al berlave il non di 
Rose. 


Tornant cjase, in ché sere, in machine su la tangjen- 
ziál, no i vignive il flât. Al ploveve, ma lui al veve 
tirât ju distès il finestrin par sinti, un moment, il fre- 
sc di difúr: di strani al jere che lis gotis di ploie su la 
muse no lu bagnavin! 

Cence rindisi cont, e cence che si fos mot dal so 
puest di vore, Dree al jere jentròt intal progjet speri- 
mental di biocomunicazion de Grande Rèt: cualchi- 
dun lu veve cjapât sà cun dut l'armamentari de sô 
postazion e lu veve puartât dentri di chel che, intal 
palac, a clamavin il Laboratori di Svilup; altris a ve- 
vin proviodút a jemplá di buride il Guest lassât vueit 
cuntune montadure gnove. 

...Cidule ju pe’ rivis tu sês, 
che tu ti studis abăs de mont... 


La machine e veve sbandât a çampe e e jere finide 
für strade, pôc prime dal casel. 

Puntuál, tal doman, in cronache, e jere jessude la 
gnove dal incident. Sot de fotografie dal proprietari, 
che si capive rigjavade de cjarte di identitát, i plui 
atents no si jerin dáts di maravee tal lei che il cuarp 
nol jere stât cjatát. 


Lu a dite 
cjossul... 


Marcello Marchesi 


Proverbi dal di di vuê: cui che al va plan al va san e 
al ven tamponât pòc lontan. 

Mari 


Giacomina De Michieli 


Bessole e suturne 

la fontane e scolte 

il lizér cibiscjà 

dal vint maluseriôs. 

Un sunsür lancurôs 

di cjampane strache 

e romp il cidinór 

picját tal nuie. 

Suntune lagrime di rosade 
si poie mari, la tô vôs, 

ti sint a ridi 

jenfri il cil turchin. 
Cuntun fil di lune o ricami la tô muse 
mari, intant che la gnot 

e pree cul infinit. 

Pittini 


Ovidio Colüs 


192 


L: famee di Dree Pittini e je une des fameis plui 
vecjis di Glemone. Il pari, Quint, classe ...(?), 
cuant che al torne di militâr, si cjate no dome cu la 
vuere finide, ma ancje cu la cjase sdrumade dai bom- 
bardaments. Nol si piert, ma la ativitât no je plui chê 





di agns pri- 
me. Cussi il 
fi, unic ma- 
Scjo cun cinc 
sûrs, al pense 
che il cjarbon 
e il legnam 
no fasin par 
lui. Si cjale 
ator e al pen- 
se di sfrutà la 
tradizion di 
famee, ven a 
stâi il cumierc. 
Ma no di le- 
gnam € cjar- 
bon, di fier 
vecjo € ro- 
tams di ghise 
par furni lis 
fondariis. A 

sedis agns nol po firmà assegns, par paiâ la robe che 
al compre. Alore al va ator cul libret dai assegns 
firmâts dal pai. Duncje, tante fiducie? Si, ma par vie 
che al viodeve la volontât di chel frutat. Che dopo 
pôcs agns al compre vagons vecjos, camions, auto- 
blindos, cjars armâts, deventant une gruesse ativitât 
di rotamazion pes fondariis. Il fantat, a chest pont, al 
pense che al podarès tirâ su ancje lui un “camin” si- 
cu i siei clients. Pocât ancje dal disgust di viodi sim- 
pri plui disvuedâsi i país dal so Friúl e parti tancj 
amis. Forsit ta chei agns, o sin te metât dal Cincuan- 
te, al veve podüt lei chel che al scriveve il nestri fur- 
lan Pari Davide Marie Turolt: “E ancjemd bisugne 
parti, parti simpri. Emigrâ simpri: un mâl che no au- 
gurin a dinissun”. E che Pittini al traduseve: “Par 
tancj secui no je stade une buine idee nassi furlans.” 
Ancje pal om Pittini, jo o pensi, che no sedi stade 
nome la voie di fâ palanchis e nancje la ambizion di 
“fà viodi ce che o sai fà". No: par me e je stade so- 
redut chê voie “furlane” di lâ indenant, simpri plui 
indenant. Cun chest sburt, dal 1955, al compre une 
cjase coloniche in bandon, a Plovie, tacade di Gle- 
mone, e al plante une trafilarie par la produzion di 
tondins di fier e clauts pe edilizie. Cjalant di fà alc di 
gnûf, dal 1962 al compre la licence di produsi i “ele- 
trosaldâts” pal ciment armât, semplificant, e no di 
pôc, il proces de produzion. Scomençant a espuartă 
in Gjermanie, indulă che al saran tant preseâts e il 
prodot e il produtôr. Che al veve une sessantine di 
dipendents che a lavoravin par lui te zone de Ruhr. 
E achi al è dovê ricognossi che al zovin Pittini no i 
scjampe dal cúr la voie di judâ il Friûl, constatant che 

il marcjât tal setôr de edilizie al jere in grant movi- 
ment e che al cirive e al domandave soluzion gnovis 
par sparagn sui coscj. Pittini al devente il prin in Eu- 
rope tal setôr dai açârs trafilâts, cuntun cicli integrâl, 
partint dal materiâl di base e vie vie fintremai aes ar- 
maduris, simpri tal setôr edil. Sburtant tes inova- 
zions, il zovin, al pense che “no si po fâ simpri ca- 
riolis” e inalore dal 1975 al fonde la “Impianti Indu- 
striali spa” pe progjetazion coordenade di stabili- 

ments pe trafiladure e par sfrutà la aplicazion des ar- 
maduris eletrosaldadis. 

Il contà dai sucès al è plui facil che rivâ a otigniju, 
superant ogni dificoltât, in chei agns Setante. Perd 
une scopule come chê dal taramot, ai 6 di Mai dal 
1976, nancje l'om plui atent no le varès metude in 
cont. Il “Nestri” ta chê gnot al tornave, in machine, 
di Milan. Par radio al veve rivât a capi che il Friûl si 
sdrumave. E la famee? Aes cinc di buinore, al ă vu- 
de la buine gnove che la famee e jere salve, aes cinc 
e mieze al jere biel che ae ZIRO (“Zona Industriale 
Rivoli di Osoppo”), indulă che, lassade colâ cualchi 
lagrime, al à scomencát a dài coragjo ai dipendents, 
ordenant daurman turnis e ce che al coventave, par 
torná a tirá sà ché maravee distrute. Dopo mancul di 
sis més a jerin biel che in pîts, vosant i 1.000 lavo- 
rents. 

Mertarès nomená lis incarichis che Pittini nol à mai 
refudadis intes Associazions di categorie. Ancje par 
chest il President de Republiche Pertini, il 2 di jugn 
dal 1979 lu nomine Cavalir dal Lavór. 

Tal 1990 al cjape il pès il fi Federico. Cussi al pari i 
reste cualchi zornade libare par cori daûr dal cjavrăl! 
Libare par mit di di, par vie che il cjáf al lavore sim- 
pri, ancje pontant il canocjál cuintri de bestie. 


p. 192 — Ritrat di Andrea Piltini. 
p. 193 — Lavorazion intun stabiliment Pittini. 

La 
recipe 
Zaneto Stifinin (Gianni Colledani) 


Furlan di Clausiet 


P: capi cheste storiute si cuin fâ un pas indavôr 
cuant che la int no saveve ni lei ni scrivi o, par 
dile cui Asins, a veve puce scuele e mancul dutri- 
ne. 

No mil agns fa, nencje cent, un püec prime da la 
vuere dal “15. 

Zuan di Culau al viveve jà par Celant, tai Stifinins, cu 
la femine e cutuardis fis. 

Une biele fameute, nuie ce dí, che Zuan al cirive di 
sustigni badant a dòs vacjes, al vignâl e ai pomárs e 
inzegnantsi a zi a incalmá, a cerpi e a purcità pa la 
int su la juste stagjon. 

Insume picje e dispicje. E preià il Signór che la ca- 
naie a fos in salât par no vie da spindi davòr miedi 
e speziár. 

Une di Pierinut, un dai mesans, al si mala cun fivre 
e vomet e, come se al no fos avonde sclagn, al sma- 
grive sot i vuei. 

Zuan, prufitant che il miedi Simon al ere a cjace 
davôr de Selve, lu clamă a vidie dal canai. 

Simon al capi diret che a si tratave di viers. Nuie di 
graf, ma si scugnive prevedi davorman cuntune mi- 
disine apueste, un sirop dal forest. 

Stant che al ere a cjace e a nol veve davorsi la sô 
borse, al domandă a Zuan cjarte, pene e calamâr par 
scrivi la recipe. 

Jesus! Zuan al ere di malesmans. Cui vevel mai vidút 
in chê cjase cjarte e pene! Ma Simon al no si pierde. 
Issût tal curtil al cjapă su une scaie di cop e al scrivè 
il non da la midisine suntun scûr dal barcon disint: 
“E cum, Zuan, prevedit vos!”. 

Zuan alore al mete la... recipe tal cos par zi ta la Vi- 
le a toli il sirop par Pierinut. 

Rivât sà a Clausiet al si fermă a cjapá flât dapie da la 
poce dal Nuiaruc. 

Po dopo al si fasè coragju e, cundut il cos, al entrà 
ta la speziarie. 

Figurâsi la muse dal speziâr e dai aventùers! 

Vidút il câs a si fase dongje siore Eline, la femine dal 
speziâr, scuelade e un grum a la man. 

Par no dâ tal vuli a lu fase comoda e a lu judà a tirà 
fôr il scûr dal cos. 

Lete la recipe dal miedi Simon, la siore Eline a i de 
la midisine pai viers e, olmant encje che il puer Zuan 
a nol veve un crût, a i disè: “Zuan, tignît ui, la vis 
ben meretade a vignî sù a pueste da Celant. A vorà 
dî che da San Martin, inveze dal scúr, metaries tal cos 
un botacut di scjalglin”. 

E cussi Zuan al si incjamina pi lizier ju pai bearcs, cul 
scûr tal cos e la midisine ta la gofe. 

I TOCAI ! 


Vigji Mestroni 


Nus àn robát il non dal nestri blanc, 
dal vin furlan che plui furlan no ‘nd è. 
Tocai no si po dí: cuissà parce! 

A chest Friûl, un altri colp tal flanc. 


Tocai, che al sune in bocje cussi franc; 
cbe trop antic nissun nol po savé; 

che salacor lu à batiát Noé; 

che al cor tes nestris venis come il sanc. 


Tocai no si po di? E jo lu dis! 
Tocai o scríf, Tocai o torni a scrivi, 
Tocai cun rabie o berli ducj i dis! 


“Tocai!” si ordene, ca, tai miei país; 
“Tocai!” o clamarai fin che o pues vivi, 
"Tocai!" o ordenarai in Paradis! 

Fogôr furlan 


Zuan dai Pirucs 


os” dal Mil Núfcent e Sessante e la mé cundi- 
zion di militár mi menave in Friúl, a Udin. 

O provignivi de Toscane, regjon no tant diferente de 
mé e ali o vevi passát i prins agns di cariere am- 
bientantmi in póc timp e instaurant amiciziis. 

Mi plaseve tant il mût di fâ e di fevelá di ché int 
ancje parce che o savevi che il lór lengac, “ovvia”, al 
e stât la lidrîs dal Talian. 

Un biel di, dut cás, mi comunicarin la stramude; mi 
sameave impussibil, o stevi tant ben ali! 

O intravignii che in Friûl, frontiere orientál de Italie, 
si metevin adun riparts militârs gnúfs e si clamavin 
elements zovins e di buine volontát. 

Nol jere ce fá e diza o pensavi che, se púr lontan, 
ogni tant o varès ricjapât chel treno al incontrari par 
torná a cjatá i amís vecjos in Toscane. 

La date de partence e jere tal més di otubar; mi visi 
ancje il di, ma chest nol interesse a nissun. Jo o ve- 
vi cjapát su lis més pocjis robis e chel che o savevi 
che no podevi puartá cun me lu afidai aes feradis e 
lu varès cjolt sù ae stazion di Udin. 

Tal gno jessi avonde disinformát o vevi la convinzion 
che cheste citât, “tal profont Friûl”, e veve di jessi un 
lúc frét e neveát par un bon toc dal an. 

Biel! O varès dovüt ancje cjoli sù di sid. 

La moto che o vevi, culă su, ta chei “lúcs impratica- 

bii”, mi sarès stade dome di intric e inalore o decidei 
di spedile lă dai miei parincj che al € simpri il soreli. 
Ac partence, dunciis, grant svintulament di façolets 
cui amis e vie. 

Intratant che il treno si slontanave mi cjapave simpri 
plui il lancür. 

Jo o stavi a cjalâ il paisaç mintri che al ploveve di- 
lunc dute la trate e ogni robe e contribuive a puartâ- 
mi dongje avilizion. 

Mi divagavi memorizant lis stazions che o traviersa- 
vin. A jerin propit tantis. 

Mi impensi dal prenar che, plen di frusin, al jempla- 
ve il cjalderon de locomotive che e sbrufave e e co- 
reve butant für grancj riçs di fum miscliçât cul pulvin 
di cjarbon; vuai aes cjamesis blancjis, ta chês cundi- 
zions no varessin vât un vivi net. 

In chê volte il sest des feroviis al jere chest e la mo- 
dernizazion e jere inmò al inizi. 

O rivai ae stazion di Udin al scurí e, par razonzi la 
destinazion, o varès vút di cjapâ l'autobus. 

O vevi domandât informazions ai cristians e la robe 
che mi scjassà subite, no vint mai cognossût, se no 
apressapôc, i furlans, e fo la lôr disponibilitât; dibot 
mi sintivi scuasi protet e mi someave di apartigni 
ancje jo a cheste grande famee che ta chel moment 
e stave cuistant un gnûf component. 

Sul autobus mi fidai ae buine grazie dal sofèr che mi 
bonă: “Cuant che al ă di dismontă lu visi jo, saial?” 
Ducj chei che culi o incuintravi a rivavin a capi il 
gno discomut di fi di gjernazie lontane che lis lidris 
a vignivin ancjemò di plui slungjadis fintremai ai 
confins de Patrie. 

Di man in man che o principiavi a frecuentă la citât, 
o vevi mit di infuarti la impression che o vevi rice- 
vude al prin colp: la grande disponibilitát de int. 

A jerin tancj bars cul carateristic odór di vin che, se 
al jere di cualitát, si tratave di bonodór. Ta chescj 
ambients, denant di un taiut, si instrecavin cognos- 
sincis e amiciziis. 

Si scambiavin cussi, cun grande naturalece, uns cua- 
tri cjacaris cun personis mai viodudis prime e chest 
mi permeteve di cognossi un póc di plui i furlans. 
Mi acuarzei dibot, e o restai striát, de lór grande pas- 
sion di fadiá compagnade di grant snait. O vevi il 
convinciment che lór a fossin mestris in ogni mistîr. 
Tal distrigâ il gno compit a colaborarin cun me ancje 
specialiscj no militárs, che a jerin massime furlans, e 
o vei la fortune di impará tant di lór, stant ancjemo 
la lór disponibilitát di trasmeti lis propiis cognossin- 
cis. Si tratave di cristians che, tal zir dai agns, o vei 
ce fâ plui voltis e o savevi che cun lór il nestri lavór 
al sarès stât simpri asiát. 

Un aspiet impuartant tai nestris rapuarts e je stade 
simpri la stime mutuál. 

Chestis a son chés personis che, tal deceni Sessante 
Setante, cun trops sacrificis si tirarin să la cjase des 
fondazions insin al ultin cop cul jutori preseós des 
propriis fameis dulă che la femine, furlane, e jere 
une presince insostituibil. 

I miei tentatifs iniziâi di torná di dulà che o jeri vignüt, 
cul passá dal timp, a smamivin e, favorevulis lis amici- 
ziis forteçadis ancje denant dal infalibil taiut, ma massi- 
me lis bugadis afietivis che il cúr al scomencave a seguí, 
mi tacai simpri plui a cheste gjernazie e a cheste tiere. 

O vei la ocasion di lavorá intun país di pócs abitants; 
al fo l'incuintri cul Friül plui rüt e nó o deventarin i 
fioi o i fradis ma massime i amis di cheste int che di- 
lunc il disvilup industriàl a forin autórs cence purpür 
bandoná lis propiis plagnis. 

Mi maridai cuntune furlane e dopo tancj agns il ne- 
stri maridac al è ben salt. De mé femine o podarès 
di tantis robis ma benzà lu vés nasât; us basti save 
che in dutis lis ocasions mi à simpri fat fà biele figu- 
re. E je simpri stade une otime parone e une mame 
premurose, oltri di une femine ninine. Insome, jé e 
cjape dentri ducj i merts des furlanis. 

Te famee che mi à acolzüt, duncjis, o ai dibot co- 
mencát a sintí fevelà furlan e jo, par une mé capa- 
citàt native, o ai simpri cirüt di impar. 

Ancje se inmò vuê o ai cualchi rivuart a cjacarálu, la 
mé atenzion e je saldo rivolte ae s6 leture e ae s6 scri- 
ture. Juste che o ai vude la pussibilitàt, o soi lat a stu- 
did cheste fevele che in tantis sòs espressions e je abil, 
cun pocjis peraulis, di fâti capi biel avuál un concet. 

Ce biel scoltă lis personis maduris che a contin lis lôr 
vicendis par furlan! 

Vuë jo instès, che il gno interlocutór al nase che al 
sta fevelant cuntun forest e mi rispuint par Talian, 
scuasit o resti malapaiât e o pensi che il gno cjacarà 
al à di sfrancjasi. 

Dut cás o vuei di ai furlans che a son mancul di cua- 
rantecinc agns che jo o soi rivât achi prin che lór a 
nassessin e alore... se o vés ancje dome di remenâ- 
mi, fasétlu in marilenghe, par Diane! 


203 


OTUBAR 


La gjite in Austrie 


Giuseppe Muradore 


Al jere tant timp che o smiravi di fâ 
une gjite, e visità 

l'Austrie, che e je a un tir di sclope 

dal nestri Fritil, tacade su la sô cadope. 


Finalmentri e je rivade 

la grande zornade, 

al cricave a pene il di 

o jerin za pronts a parti, 

jo, la frute, il cjan e la siore 
o sin partis propit a buinore. 


Si pues di che intun moment 

o vin passût il Tiliment. 

Une sdrume di int dute in gringule nus 
spietave 

oltri il confin. E cjantave 

une bande todescje che par l'ocasion 

e sunave la nestre cjancon, 

il borgomastri cu la fasse bicolòr 

nus dave il benvigniit tra di lór. 


La int e à scomencàt a sburtá. 
Nus sbalotave di ca e di la, 

mi sintivi pocá 

e un braç tirâ: 

“sveiti, sveiti, che e je la ore 
di jevá e di lá a vore” 

La valis di carton 


(storie di emigrants) 


Egle Taverna 


Prin Premi Poesie in lenghe furlane. 
Concors leterari “Celso Macor” 2003. Gurize 


A son partîts une matine di buine ore 
che al jere ancjemò scùr, 

il cil cence une stele 

e il már dut increspit, 

il facolet sul cjáf, 

la barete fracade 

par parâsi da buere 

che e sivilave fuart. 


Tal ciir une grande pene 
tai voi tante tristece 

za stracs di tant vai. 

Il bastiment al jere 

za pront là che al spietave 
ché file lungje, lungje 

di figuris che planc a planc 
a sparivin te gnot. 


Doi fruts, dòs stelis 

si cjalavin tai voi, 

si tignivin pes mans fuart, fuart 
e a cjalavin lontan 

chel mâr ancjemò plui grant 
che al faseve pre 

che nol finive plui! 

Tes mans une valis, 

valis di carton, 

leade cul cordon 

e sot une gjachete cualchi fotografie, 
il so mont ta valis, 

vite e storie tal carton, 

il pais, la glesie, 

lis cjampanis, la mont. 

La spine 
indorade 


Graziella Petri 


1 gno país intal dopo vuere al jere plui picul di 

chel dal di di vuê. I siei abitants, in maiorance 
furlans, si cognossevin ducj fra di lór. Di fat cuant 
che al capitave alc di insolit la vôs si spandeve in- 
tun marilamp in mût che la int e saveve subit ce 
che al jere capitât. 
In chel timp jo o jeri zovenute, ma mi impensi 
ancjemo di vé sintút fevelâ di chel cás: al ven a stâi 
che cuatri umigns benestants dal lúc a deciderin di 
prenotá, par une domenie di carnevál, une cene in- 
tun ristorant di lus a Udin. Chel locál al jere inno- 
menát pes raris specialitáts di pes che al preparave. 
Dome un di lór al veve la machine grande e le mete 
a disposizion dai amis pal traspuart. A rivarin in citát 
ducj profumáts e ben onts cu la brilantine, vistits di 
scúr, facolet blanc tal scarselin e si sentarin ae taule 
riservade. Daspd di vé mangját il stuzighet di mâr a 
scomencarin a gustá un branzin grant che al faseve 
la biele voie e che al jere stát cuet tal for cu lis uli- 
vis parsore e patatutis gnovis dulintor. Un dai cuatri 
umigns al jere pacjoc, al mangjave a la svelte, dós 
mastiadis in bocje e po jú pal glutidór. 
A stavin ridint e scherçant che ve, di colp, l'ingort al 
tacă a tossi cence padin e cence tirâ flât al deventa 
colór de viole e al sledrosă i voi. I amis a vevin capit 
di colp che al veve di vé glotude une spine e, sca- 

turits, lu puartarin di buride tal pront socors dal 
ospedâl di Udin. Il specialist, cun prontece, i metè 
un imprest par slargjâi la bocje, ma distès al mateà 
cetant par tirâi fâr la spine che si jere ben incjastra- 
de tal glutidôr. 

Chel siôr al à vude tante di chê sbigule che al à volût 
conservă la spine in ricuart dal pericul scjampât. E 
alore, par mantignile interie, la puartă dal oresin a fâ- 
le indorá e al fo cussi che la spine si muda in spile. 
La sô femine, dute braurose, le meteve in mostre sul 
ravai dal spolvarin; a chés sioris che i domandavin 
indulă che e veve comprât chel bilit tant für dal or- 
denari ur rispuindeve scherçant: “Al € il regâl dal 
gno om che nol è rivât adore di fami deventă ve- 
due!” E vie a contà dute la storie... 


Lu a dite 
cjossul... 


Paolo Conanzi 


O ai cussi pòcs amiradòrs che ogni volte che o in- 
cuintri un mi fas fâ l'autografo 


OTUBAR 208 


Nuna Tilda 


Giovanni Maria Basso 


Furlan di Orsaria 


La clamavin nuna 

Ma Tilda e ara: 

mari, agna, e nuna 

di una sgruma di canais. 
Nassuda un tic strupiada 

e vedrana par santa... scugna, 
jê e dispatussava e somegeva 
chel che puartavin li sposadis 
di dut chel bearç promiscuo. 
Plui si slontanavin chei dís 

e plui cuarta o ai a mens 
chel so spessangul di saguma, 
ma cun chei voglons 

e la passiensia sproposetada. 
No fali se o raten 

Che ancja lassi adalt 

E stedi somegint 

La canaeria dei agnulus. 

No, no vară bisogna, 

dopo setanta e passa ains 

di messis e gjespui 

e milions di rosaris, 

ma di cür i ufris 

cença mertálu 

el mio stricut di paradis. 
Vela, vêla in gloria Signór 
nuna Tilda. 


Novembar 


€ 1 J Ducji Sants 
2 V IMuarts 
3 S S. Just Martar 
4 D S.CARLI BORROMEO VESCUL 
5 L Ss.Martars di Aquilee 
6 M S.Lenart Rimit 
7 M S.Ernest Abât 
8 J S.Gofrét Vescul 
9 V S.Oreste Martar 
@ 10 S S. Leon il Grant Pape 
11 D S.MARTIN VESCUL 
12 L S.Josafat Vescul 
13 M S. Diego Frari 
14 M S.Clementine Martare 
15 J S. Albert il Grant Vescul 
16 V S. Margarite di Scozie Regjine 
D 17 S S.Lisabete Regjine di Ongjarie 
18 D DEDICAZION DE BASILICHE VATICANE 
19 L S. Matilde Muinie 
20 M S. Otavi Martar 
21 M La Madone de Salút 
22 J S. Cecilie Vergjine 
23 V S. Clement | Pape 
€ 24 S S. Crisogun di Aquilee 
25 D SANTE CATARINE DI ALESSANDRIE 
26 L S. Dolfine Vedue 
27 M S. Valerian di Aquilee Vescul 
28 M S.Mansuét Vescul 
29 J S. Saturnin Vescul 
30 V S. Andree Apuestul Martar 

Rino Snaidero 


Christian Romanini 


i à voltade pagjine: cu la fin de esistence terene dal 

Cavalir dal Lavór Rino Snaidero si è sierade une 
epoche memorabil. Miercus ai 21 di Zenár dal 2004 
Maian e dut il Friúl a son restáts vuarfins di un pari 
che al ă dedicát dute la só vite al lavór, rivant a gam- 
bid la storie di une comunitát interie. 
O vin di prová a domandâsi ce che al sares vué 
Maian se tal secont dopovuere Rino Snaidero nol ves 
acetát la sfide cun se stes, tacant a fá mobii intun 

picul laboratori di Borc Deveă, a pôcs metris di di- 
stance di ché cusine D che al jere nassút ai 21 di No- 
vembar dal 1921. 

Une cusine che e segnă fin des primis oris di vite il 
destin di un om salt, gjeniâl e sever cun se stes. Ma 
ancje il destin di dute une comunitát. 

No si pues dí cun ciertece, ma dal sigúr tancj di noal- 
tris no saressin citadins di Maian, obleâts a ciri lavór 
lontan di cjase. 

Rino Snaidero al gambia dós voltis il destin di chest 
picul país de zone culinár: tai agns Sessante al fermă 
il fenomen de migrazion screant il gnúf stabiliment e 
dant un lavór dongje cjase a tantis fameis e aes gje- 
nerazions che a saressin vignudis, che altrimentri a 
varessin scugnút parti cu la famose "valis di carton"; 
la seconde grande sfide si presenta e a fo vincude 
dopo dal Taramot dai 6 di Mai dal 1976. 

Di fat, il risi di scugni torná a cjapà sà chés valis aro- 
mai sieradis di tant timp tai armarons al fo pardabon 
grant. Ma invezit che fermási e vaísi intor, il Friûl al 
ă savút torná a parti subit e un dai autórs di chest 
esaltant cjapitul de storie di ducj i Furlans al fo pro- 
pit Rino Snaidero, che inmò une volte al cjapà par 
man une comunitát e, tornant a fá su prime lis fabri- 
chis e po lis cjasis, al de une sperance ai tancj lavo- 
radórs che a vevin viodút a sdrumási dut. 

Rino Snaidero al è stât un marangon che di nuie al 
a rivát a fá su no dome mobii e cusinis famosis in 
dut il mont: al a savút pandi la só braure di jessi fur- 
lan, midiant de só gjenialitât e de só complete dedi- 
zion pal lavór. 

Il so jessi tacât al so país, Maian, al segna il so mût 
di jessi imprenditór cuntune grande umanitát e un 
esempli par ducj chei che i stavin dongje. 

Nol è mai stât un “paron”, ma, come che a testemo- 
nein i tancj colaboradórs e dipendents, al fo une vui- 
de, un pont di riferiment ancje par chei che no a ăn 
vòt la fortune di sperimentá di persone il so grant ca- 
risme. 

A] e stât precursór dai timps no dome tal cjamp im- 
prenditoriâl, ma al à savüt segnâ la strade ancje tal 
sport, li che fintremai dai agns Setante al à leát il non 
de s6 aziende ae passion pal basket, tacant cussi la 
maraveose esperience dai “narancons”, che, dopo 
des primis sodisfazions e la parentesi di cualchi an, 
e je tornade a parti tal 1999 e inmo in di di vué e 
puarte ator par dute Italie la passion pal *Basket ma- 
de in Friúl”. 

Une dignitât che i à fat frontà, come che dome i 

grancj a san fâ, ancje la sô ultime sfide: la malatie 
che i ă segnát il fisic, ma che no ă mai rivât a sclesá 
la grinte e la fuarce di un om nassút inte miserie e 
bon di lassá une ereditát imense no dome economi- 
che, ma soredut morál. 

Ae cerimonie che lu à saludát pe ultime volte, cele- 
brade dal Vescul Pieri Brollo tal so stabiliment di 
Maian ai 24 di Zenár dal 2004, li che si respirave une 
atmosfere di comozion vere e la clare cussience di 
vé pierdút une ciertece, un már di int si e strete ator 
di Marie e di dute la famee Snaidero, compagnant tal 
so ultin viaç chest grant cjapitani di aziende. 

Al a puartât Maian e il Friúl par dut li che al e stât, 
e di vué Maian e il Friúl a an il dové di conservá il 
so ricuart e il so esempli. 

Grazie Rino. 


p. 210 — Franco Maschio, sculture intai uficis Snaidero. 
p. 211 — Une cusine moderne de Snaidero. 

Sant 
Martin 


Mario Martinis 


A 11 di novembar, tal calendari eclesiastic e cole 
a fieste di un sant, che al fo venerât une vore in 
dute Europe: Sant Martin. Il motif dal straordenari 
cult di Sant Martin, massime tes Gjaliis, che a forin di 
lui evanzelizadis, al € scuasit dal sigür la só liende di 
cavalir cu la clamide (dal latin, curt mantiel militâr) 
taiade, vàl a di curte. Cussi al sameave une vore a un 
diu cavalir dai Celts, che al cjavalcjave un cjaval ne- 
ri, che al puartave un mantiel neri e curt e che al je- 
re venerât in Panonie, tiere celtiche e patrie di Mar- 
tin. Chest cavalir al vinceve la muart e il mont sote- 
rani, pa la cuál in mût simbolic al jere diu de vegje- 
tazion (de vite vegjetà e lant parsore de muart, al 
garantive il rinovament de nature daspo la polse in- 
vernâl. Cun di fat la fieste dal cavalir de muart, che 
si sares mudade in vite, e cole jenfri dal segn dal 
Sgarpion, il plui suturni dai segns zodiacái, leát da- 
bon in mût simbolic a la muart e a la scuretát. Se a 
chest o zontin la strategjiche colocazion intal calen- 
dari de fieste, juste tal timp che lis semencis a son 
zaromai te tiere, vál a dí te “scuretát dal mont sote- 
rani”, di dula che a tornaran a butá fúr come plan- 
tutis su la Vierte, inte stesse maniere dal diu cavalir 
vitoriós che al resuris de muart, o rivin a capi, passe 
la straordenarie difusion dal cult, ancje la impuar- 
tance che la date e ve tal calendari popolâr rurâl. In 

Italie il cult di Sant Martin si lu lee cun dós diferen- 
tis tradizions che a son figuradis ancje te iconografie; 
une culte e eclesiastiche e chê altre popolâr, che ca 
di pôc a son stadis metudis adun. La prime e pre- 
sente il sant tant che vescul di Tours, che al pandè 
la vite monastiche tes Gjaliis, la seconde e conte che 
al jere un soldât cristian de vuardie imperiâl e, biel 
che al cjatà un puar om crot e dut ingrisignit, al taià 
a miec il so tabâr cu la spade e jal de. Oltri a la sô 
grande impuartance religjose e devozionál, la fieste 
di Sant Martin e cjap, sú tal mont contadin une 
straordenarie valence calendariál, tant a dí un rít cja- 
dalan agrari, un caratar globál di fieste, cun ducj i 
siei significáts, lis simbologjiis, i Ús sacris e chei pro- 
fans. Cun difat, tant che une linie di spartizion des 
aghis fra une trate apene finide e une apene sco- 
mencade, la fieste di Sant Martin e devente, un grant 
“passac”, vál a dí “fieste di fin-principi”, che il prin di 
novembar, tal antic Samhain e Prin dal an Celt, al ve- 
ve pierdút a motif dal sens religjòs che il cristianisim 
i veve dât. In altris peraulis, la particolár e strategji- 
che colocazion tal calendari de fieste di Sant Martin 
(fra Ducj i Sants e la jentrade tal segn dal Sagjitari) e 
contribuí a dái fuarce a la só funzion e la só im- 
puartance. Cussi, a Sant Martin, che un timp al jere 
fieste di precet in buine part de Europe, soredut tes 
amplis regjons agrariis, a si davuelzevin fiestonis cun 
fúcs, matetáts, fraiadis sborfadis di vin gnûf e si ti- 
gnivin sagris e marcját. Daúr di cualchi studiós, la 
fieste di Sant Martin e rapresentave in mût clár la fie- 
ste dal inizi di un cicli che anzit al jere un “piçul mar- 
tars gras”, che in ché zornade a podevin pandisi in 

mát libar ancje l'aspiet di gjonde ma soredut chel dal 
mangjá e bevi, che al jere contignút e ritualizât par 
vie de comemorazion di Ducj i Sants e dai Muarts. O 
savin che une volte ancje te grande fieste agrarie di 
Sant Martin a vignivin piáts i pignarúi, ma cheste 
usance, daúr de Ciceri, e jere bielză sparide ai prins 
agns dal Núfcent, o pardabon tant timp prime. O vin 
dit che il moment festif comemoratif di Ducj i Sants- 
Muarts, slungját fintremai a Sant Martin, al jere un rit 
“cjadalan”, val a di il distac tra un cicli apene sierât 
e un altri che al comencave. Chest grant moment di 
polse tal calendari popolár al ufri dal sigúr fin dai 
timps plui antics une ocasion di gjonde pai conta- 
dins, che a Sant Martin a podevin mangja, e bevi in 
mdt esagjerât stant che a vevin finit lis ricoltis e lis 
vendemis e duncje a vevin tornât a fâ sà lis provi- 
sions agrariis. Tal stes timp, la sucession di datis 
“Ducj i Sants — Muarts — Sant Martin” e vignive a fi- 
gurâ tal cont dal an la linie di division dal Autun e 
duncje un altri moment impuartant dal procès 
stagjonâl che al lave daúr dal viac calant dal soreli tal 
cil. Ancje il miec autun al jere forsit une date di fon- 
de tal calendari rurâl, dulă che tal antic a vignivin 
piáts fúcs rituâi di clâr significât solâr o calendariál (e 
dal sigúr no plui agrari e partant propiziatori, espul- 
sif e profilatic), che in timps di daspo no vignivin 
plui fats al 1 di novembar, ma in ocasion de fieste 
agrarie di Sant Martin, dal sigûr parcè che a jerin im- 
proibîts de Glesie tes “incontaminabilis” solenitâts 
dai Sants e te Comemorazion di ducj i muarts. No 
dome. Sant Martin al è Pultin moment di fieste prime 
dal Timp di Avent e cussi la só fieste e deventă sa- 

lacor il simbul de viertidure dal timp di rinuncie (cui 
dizuns, lis astinencis, la proibizion di fà gnocis e chei 
altris corots imponûts dal calendari liturgjic) prin di 
Nadâl. E o savin che prime de riforme dal calendari 
fate di Gregorio Magno, il Nadál al ere Pultin di dal 
an. E propit a Nadál, che al faseve fini lis rinunciis 
dal Timp di Avent, vignivin piâts fücs (“brusă l'A- 
vent”) che podopo a forin fats in Pasche Tafanie. In 
chê maniere, il fûc di Nadâl al sierave il timp di 
Avent (il sintagme “brusă l'Avent” lu conferme) e al 
vierzeve il timp di Nadal, mintri che vué il pignarül 
de Pifanie al siere il timp dal Nadâl e al vierç chel 
dal Carnevál, propit come i fücs di Sant Martin a sie- 
ravin il timp des racueltis (sierant il vieri cicli agrari) 
e vierzevin il Timp di Avent. Cussi il Timp di Avent 
al restave confinát tra i fúcs di Sant Martin di une 
bande e chei di Nadâl di chê altre, e chest fat nus 
conferme che ancje il cors de tarde Sierade al jere 
viert e sierât dai rits dal fúc, cussi come lis stagjons, 
daúr de antighe ripartizion celtiche dal divigní dal 
timp. 

Fiesta di ringraziament 


Anna Bombig 


Furlan di Guriza 


Profum di pan fresc, 
di rabuela gnova 
dolza come il mel. 


Odôr di polenta 
strucjada su la brea 
cuntun segn di crôs. 


Si passava 1 timp 
a scussá panolis 
e a rusti cjastinis. 


Si gjoldeva a cjantă 
vilotis e a contă liendis 
e si piardevisi daúr da stelis. 


Dut al saveva di bon. 
ancja “1 cür al gjoldeva 
seren par ogni póc. 

I Cjapiel 
Sindic 


Pier Antonio Melchior 


A prins dal secul passát (no si sa ni lan ni la de- 
sene) un Sindic di chenti ator al jere stát clamát 
par une riunion in Provincie a Udin. 

E jere une brute zornade di fin Novembar, dute in- 
nulade cuntun aiar e un frét cjan. 

Il nestri sindic al tacă il cjaval al biroç e ju di corse 
pe strade di claps e di glerie, cun busis e pocalis tan- 
tis che si voleve. 

Parantsi cu la stiriane e il cjapiel, il nestri al rivă do- 
po Passons sul puint dal Cormór e li al capità il pa- 
tatrac. 

Une bugade di aiar i fase svolá vie dal cjâf il cjapiel 
che al le a finile tal Cormór: nuie pôre, il nestri Sin- 
dic, rivât a Udin, al passà tal negozi di Zagolin e al 
comprà un cjapiel gnûf, par vie che no si podeve 
zirà cence un cjapiel cun chel timp di blestemis. 

Al va dit che une volte la ativitât dai Comuns e jere 
controlade de Prefeture, no come cumò de Regjon o 
ancje cence control, e il nestri Sindic la prime volte che 
al puartà al Prefet, simpri a Udin, il rindicont di spese, 
int puartă ancje un di rimbors dal cjapiel, svolât vie pal 
Comun, cun dute la ricevude de spese sostignude. 

Il Prefet al cjalà ducj i rindiconts e ancje chel dal rim- 
bors dal cjapiel, ma lu tornà indaúr al Sindic, parce 
che, dissal il Prefet, no si podeve meti chê spese a 
spalis dal Comun. 

Il nestri Sindic nol à batude cee e al è tornât indaúr 
cul rindicont dal cjapiel refudât. 

La volte dopo che al è tornát in Prefeture cui gnúfs 
rindiconts di spese il Prefet, dopo véju cjalâts par 
mandâju a la aprovazion de Comission che e veve il 
compit dal control, al ă laudât il Sindic che al veve 
capide la antifone dal cjapiel. 

Alore, invezit, il nestri Sindic al ă fat chest discors al 
Prefet: 

“Che al sinti Ecelence, jo o soi stât educât a jessi clâr 
e onest e chê altre volte o ai puartade la delibare 
scrite de spese che o ai scugnút sostigni par colpe de 
clamade che o ai vude di vigni a Udin pal Comun, 
se no intune zornade cussi salvadie o stavi a cjase tal 
clip. Lui cu lis sôs resons le à refudade. Jo in chest 
moment, in sô presince, cu la solite onestât e core- 
tece, a vôs, o dis cheste robe: tes delibaris di spese 
che o ai puartadis vuê al è dentri ancje il cjapiel dal 
Sindic. E cumo che al provi lui a cirilu.” 

Chest fat che i miei vons mi ăn contât cuant che o je- 
ri fantacut a disevin che al jere sucedút verementri e, 
lafe, propit cussi come che jo lu ai contát a voaltris. 

Bandonade 


Mario Milanese 


Slusivin i siei voi 
plui da lis stelis, 
finalmentri tal mont... 


Pitinine e nude 
a pene nassude... une frute. 


I siei voi in sfese, 
lis manutis sutilis 
a domandin amôr... 


Bandonade al frêt de gnot. 
No la viôt la int che e passe, 
no si sint il vat, 


nissun al sa che e je vive... bessole. 


No une bussade... nancje un non, 
nancje une lagrime. 


I siei braçuts in abandon, 
il vai indeul si stude. 


Nol è nissun dongje... nuie amôr. 
Disumanitât... butade a pene nassude 


intun casselot di scovacis, 
par cjoli la strade dal Paradis. 

Al 30 E 
Novembar 


Christian Romanini 


gni cuál trat mi capite di fermámi a fà cuatri 
cjacaris cun chei che a àn viodudis cori plui 
stagjons di me e dispes lis contis che a legrin chescj 
incuintris a tachin cu la classiche formule “Mi visi 
che...”. Un panin cul salam al ufri la ocasion par 
torná cul ricuart a etis aromai lontanis, une vore 
duris ma ancje bielis par cbel cbe lis à vivudis, forsit 
parce che leadis cetant a un periodi de vite cuant che 
il jessi gaiarins al prevaleve ancjemo su lis preocupa- 
zions che in curt a varessin vit il sorevint. 
“In campagne, cuant che l'unvier al clucive sot di 
une coltre penze di nef, pocjis a jerin lis ocasions di 
fà fieste. 
La vuere e jere finide di póc, ma la bataie cuotidia- 
ne par sbarcjà il lunari no veve voie di cognossi nis- 
sun armistizi. 
Une des pocjis ecezions si presentave tor dai ultins 
dis di novembar. 
In particolàr la tradizion contadine e fissave pal tren- 
te, un di chei apontaments plui bramáts di dut l'an e 
su la bocje al coreve cun suturne sacralitât il sproc 
Sant Andree, il purcit su le bree! (Ndr: antigbe detu- 
le furlane che e lee la ricorence di Sant Andree al pe- 
riodi miór par purcitá). 
Tant che ogni so predecessór, dut cás, il protagonist 
de zornade di chel an al spietave cence savé il so 

destin tal piçul cjôt insom dal curtil. Anzit, vadi che 
si visave cun tant agrât chê buinore cuant che un 
contadin si jere sistemât il cjapiel e cuntune vosone 
al veve confermát “O cjol chel!”, contentant il frut 
che lu compagnave e che pie no pie al rivave sore 
dal sierai li che une scrove e tignive a ments la sô 
fiolance colôr di rose. 

Di chel di indevant al jere stât tirât sù cun dutis lis 
graciis, figotât e sossolát. In curt al varès scuviert il 
parcè di tantis curis. 

Forsit al veve tacât a nasâ puce di stic di cuant che 
par doi dis lu vevi tignút a dizun. 

Chei vogluts neris mi fissavin cun fâ interogatif intant 
che o sieravi la puartele dal cjót. Aroma) al jere scúr 
e il fret, che al becave, al prometeve un altri regâl 
cjandit, dopo des sblancjadis dai dis passâts. Il cil al 
mantigni lis promessis dopo cene, cuant che o cjala- 
vi de mê cjamarute chei cuatri mûrs che a clucivin 
pe ultime gnot chel ospit toful di chel an. E intant 
che il mulin dal ol al tacave a masanâ gjenerôs flocs 
candits, o sinti za in chê volte une grande nostalgie. 
I glons des cjampanis mi derin la buine gnot e mi in- 
durmidii sintint i miei ducj cjapâts tal fini i ultins pre- 
paratifs par l'indoman. 

Come simpri la cjase e jeva une vore adore. Il bu- 
sinôr de cusine, propit sot de mê cjamarute, cun dol- 
cece mi tirà für de val dai insiums. 

O cognossei clare la vôs dal vieri purcitàr dal país 
che, cu la solite baldance di chei che a an une con- 
siderazion masse grande de lòr part, al jere par pre- 
pará i siei fiers dal mistîr. 

Une curiositât sadiche mi tirà für des coltris e, cence 

volé fâmi viodi, mi fasei für cirint di vualmá lis lamis 
che a lusivin ordenadis cuntune cure scuasit chi- 
rurgjiche su la taule de cusine. Intant che o rimiravi 
chel glacát e signestri campionari di art purcitarie, un 
“Bundi!” al segnalá che il gno tentatif di no jessi scu- 
viert al jere falit e ancje par me al jere rivát il mo- 
ment di cjapá part al rituál. 

Cence grant entusiasim o cjapai l'invit a preparâmi. 
Cuant che o foi vistút, o lei ju pe gulizion. No vei il 
timp di gjoldimi la scudielone di lat, che za mi cjatai 
te néf fin tai zenoi dut cjapát tal me compit: tigni la 
cuarde che in curt e varès menât, cence tante crean- 
ce, il purcit viers la só “fieste”. 

Che semplice incarghe mi semeă di fondamental im- 
puartance, dát che o jeri il vuardian dal unic impre- 
st che al varès permetút di tacă la “cerimonie”. 
Cence visámi plui de maluserie dai miei insiums, o 
stavi braurós e dret tant che un pichet denant dal 
cjôt in spiete di consegná al vieri purcitát, al pai e a 
so fradi la gruesse soie. 

Ogni braure e svant si sdrumarin cuant che o sintii il 
rugná dal grant nemál. O cirii di fá une timide resi- 
stence intal moment che o scugnii consegná la cuar- 
de ai grancj, ma lis més manutis fredis a molarin pre- 
st denant de fuarce dal barbe. 

O restai glaçât te nef, che cence remission e conti- 
nuave a vigni jù. 

O varès volüt scjampà a pene che il trement ber- 
ghelà de bestie al sbregà l'aiar, ma o restai di clap, 
fermât di un assurt sens dal dové che mi impedive 
di bandoná il lúc des operazions. 

Di bot al fo un cidinór che mi insuspieti. 

Cuant che o viodei jessi dal cjôt i miei a mans scjassant e 
blestemant come pocjis voltis ju vevi sintúts, o sintii une 
strane gjonde. Jo, la mame e la agne o lerin dongje a chei 
oms e, viodût chei segns che a vevin intor, no mi coventă 
scoltà lis spiegazions di gno pari par capi che no jerin 
rivâts adore te lór intenzion e il purcit sflacjós al veve re- 
sistút cun fuarce a chel tentatif di menálu al creatór. 

I tré si netarin di corse e intant che i doi fradis a fa- 
serin viodi di vé cualchi dubi tal torná a frontă subit 
la bestie che seont lór e veve mostrade une fuarce 
sore nature, il vieri purcitâr, ferît plui tal orgoi che tal 
fisic, al le dret tal lúc dal duel. 

“A cost di strissinâlu di bessól, cumo lu sistemi jo!”. 
Al fruca il cjapiel sul cjâf, al sparì tal scúr dal cjôt, las- 
santnus dongje de cjalderie, li che di timp e jere daúr 
a buli la aghe. 

La lote e continuă par cetancj minûts jenfri blestemis 
e rugnadis, fintremai che di gnûf al tornà il cidinór 
dentri chei cuatri mûrs. 

Di bot une sagome e jessi de puartele dal cjót, lant 
tal miec dal curtil. 

Si fermă a pôcs metris di nô cul cjapiel butât un tic 
a drete e il voli braurós di cui che intun bot al jere 
rivât adore a svindicâ cetantis gjenerazions suinis. 
Al rugná sodisfat, scjadenant il bonspirt dai presints. 
Purtrop par lui e fo une glorie efimare, che e scugni 
rassegnási a niculá jà dai luncs raclis di faiâr ben in 
rie tal camarin di cjase mé. 

Se mi visi ben, no crót che il vieri purcitâr al sedi 
plui jentrát intun cjót cence la juste assistence." 
Chel panin cul salam al veve un gust diviers dal solit... 

Feminas di Claut 


Giovanni Urban 


Furlan di Trasagas 


Femina clautana 

ch'i tu vâs par stradas 

ch'a ti menin 

indulă ch'i no tu bramas 

e dapit di ogni strada 

un'ati país 

un ata strada. 

— Cjacutas, pirons, sedons e mescui — 
tu vás parferint 

ma i fruts a ti mincjonin: 

— Cjacutas! cjaçutas! cjacutas! — 
Ma tu no tu ju sinis 

l'ansimá dal to flat 

a è pui fuarta 

e tu ciris di poiă il zei 

parie i tiei vues stracs 

tal cliput di une traséf. 

I nemai rumiant ti cjalin 

cui lôr voglons ducj neris 
soflant cuiets pal nàs 

fum di flât. 

Intant a si pia in cil 
benplanc la prima stela 

e insumià ti fâs 

la tô cjasuta biela 

e l'aga del riu ch'a ti fevela 

e di pià il fiic a no ti pâr vera 
sintilu sclopetá 

e jodi lis faliscjis a zuiá 

e contá lis lór liendis. 
Intant i agns a passin 
un daûr chel ati 
simpri compagns 
un daûr chel ati. 


Lu à dite 
cjossul... 


Herbert Prochnow 


La int a crodin a cualsisei robe, baste cisicâje tune 
orele. 

Un cjaval 
dut mat 


Graziano Urli 


1 Bill al cognosseve soredut gno pari che i butave 

simpri dentri inta la grepie un pic di jerbe o i de- 
ve une pacute inemorade su la cope. Ta la cjase vie- 
re e je restade inmo la buse tal mûr che Bill al veve 
fat a fuarce di darpadis, fin a fâ jentrá la lús dal so- 
reli. 
In chei svuarbaments al deventave salvadi. Al capi- 
tave ancje di gnot pal sgnaolâ dai gjats o par cualchi 
pantianate che e vignive cidine a raspâ la blave par 
tiere o dome pal frêt pig che di unvier al pestave fer- 
bint di gjavâ la sium. 
Parsore al jere il cjamaron dulă che o durmivin duc; 
nô. Il breâr dut roseât des pantianis e plen di fres- 
suris nol rivave a isolă i doi spazis e il cocà di Bill al 
rivave come un cjalcjut in plene gnot. Jo e gno fradi 
a spietavin di cjapâ sium cidins sot lis coltris cui voi 
spalancâts tal scûr da la cjamare. Il cjaval no si deve 
pas: orcolats i metevin lis taramassis, cii burlacós a 
savoltavin il so çurviel malát. 
Il papă si alcave tal scûr. Al vierzeve ben plancuc la 
puarte de cjamare che e vuicave sui cancars e po al 
leve jù pai ripits scjalins di len. A ogni pas il cricâ da 
la bree mi rivave fin aes orelis e o tiravi un lunc su- 
spir, cuant che o viodevi la lús da la lampadine di- 
sot filtrá a traviers lis fressuris dal paviment. Il cjaval 
si pasave subit come par miracul. No si sintive a be- 

gherlă e nancje scoreadis, ma un lunc cidinór tal cúr 
da la gnot. 

Cuant che gno pari al tornave sú pes scjalis, cidin, 
nissun lu sintive plui, massim nó fruts, sprofondáts 
intune sium dure e filade. 

La matine dopo al jere dut passát. Jo no mi impen- 
savi plui di nuie e dome cuant che o viodevi gno pa- 
ri strighià il cjaval cu la pazience di Jop mi vignive a 
ments alc, ma al jere come un sium, une robe im- 
berdeade e lontane, nuie a ce fá cul soreli che al 
sflandorave in cil tal indoman. 

Si ben i ves fat passâ plui di cualchi sbigule e lis ma- 
tetáts no mancjassin, il papà i voleve un ben di Diu 
a ché bestie, al saveve che i someave un tininin. Om 
gjenerós e mugnestri, ogni tant al veve ancje lui scats 
di salvadi, une sflameade di colp come il discja- 
denâsi di un temporál estif. In chei moments, o vevi 
di slontanàmi subite par scjampâ a la fuarce di chel 
burlac. Nol durave trop, subit daür a tramontan si 
vierzeve un cil di vierte, e al jere dibant ricuardà ché 
codebuie aromai lontane. Lui si sintive mortificât e 
mi cjalave cui voi bogns che a tabaiavin al câr. Ma i 
fruts a dismentein ae svelte e no cognossin l'abis dal 
cür uman. 

No cor 


plui 


Nivea Samar 


soi un cjavalut cu la gjambe rote. 

O corevi une volte, spaurit e coragjòs, tra insidiis 
di ogni sorte, o saltavi oltri dutis lis tristeriis, imbrois, 
malatiis e incomprensions che mi fasevin concjà il 
flât. 
Cum o ai la gjambe comedade, come chel cjavalut 
di len metút in bande dai fruts che no vuelin zuiá 
plui cun lui. 


Lu a dite 
cjossul... 


(anonim) 


La difarence fra un gjenio e un idiote e je che il gje- 
nio al à i siei limits. 


Dicembar 


30 
€ 31 


S. ANASTASIE DI AQUILEE MARTARE 
S. Silvestri Pape 


€ 1 S S.Eligji Vescul 
2 D IDI AVENT 
3 L S.Francesc Saveri Predi 
4 M S. Barbare Martare 
5 M S. Dalmazi di Pavie Vescul 
6 J S. Nicolau di Bari Vescul 
7 V S. Ambrâs Vescul 
8 S La Madone Inmacolade 
6 9 D II DI AVENT 
10 L La Madone di Laurêt 
11 MS. Damas Pape 
12 M S. Joane di Chantal Vedue 
13 J S. Luzie Martare 
14 V S. Zuan da la Cròs Predi 
15 S S. Venanzi Fortunát di Cenede Vescul 
16 D III DI AVENT 
D 17 L S.Lazar Vescul 
18 M S.Grazian 
19 M S. Dario Martar 
20 J S.Liberát Martar 
21 V S.Pieri Canisio Predi 
22 S S. Flavian Martar 
23 D IVDI AVENT 
© 24 L S. Irme Badesse 
25 M Nadal dal Signór 
26 M S. Stiefin Martar 
27 J S. Zuan Apuestul 
28 V Ss. Nocents Martars 
29 S S. Tomás Becket Martar 
D 
L 

Lino Zanussi 


Sergio Gentilini 


Che Diu nus vuardi, che no tornin mai plui chei 

timps: si intint che o cjacari di agns e agns di emi- 
grazion, che tancj furlans, e no dome, le ăn provade 
vivintle su la lór piel. Lassá dut e cul cúr sglonf, leá 
ben la valis cul spali e parti. 
A son láts par dut il mont. 
Une diaspore tremende e dolorose cheste emigra- 
zion furlane. Che e a lassát par dut un grant ricuart 
di impegn, inzen, serietát. Ma ancje tant dolór. Von- 
de un non par ducj: Marcinel. 
In Friúl, massime te zone di Pordenon, dai agns Cua- 
rante, Cuarante cinc a scomencin a ingrandisi o a 
nassi tantis fabricutis piculis e grandis, come il Coto- 
nifici, la Savio, la Safo, Bertoja...e la “Fumisterie ar- 
tesanál”, la REX, di Toni Zanussi, rivât di Davian a 
vierzi buteghe dal 1916, in Cors Garibaldi a Porde- 
non. 
Cuant che il Toni, dal 1945, al ven a mancjâ, il tamon 
al passe ai fis Guido, classe 1919, e Lino, classe 1922, 
che a van indenant tal stabiliment gnûf di vie Mon- 
treâl, simpri a Pordenon, cu la produzion di cusinis 
a lens. Il Lino, soredut, al si rint cont che si scugne 
cjaminà cui timps e soredut cu la concorince mila- 
nese e venite (la Zoppas, Triples, Dell'Orto...), che 
biel aromai e produseve lis stuis a gas e soredut i 
fornei a gas, par vie che tai agns Cincuante al jere 

rivât il “Gas licuit”. La int e stave miôr di agns prime 
e e scomencave a cirí lis comoditâts. Cualchi an do- 
po lis aparecjaduris a gas, il Siôr Lino — aromai 
“Siór”, cun ducj i miârs e miárs di metris cuadris di 
capanons gnúfs e cualchi miár di dipendents — al si 
bute tai frigorifars e po dopo tes lavadoris di blancja- 
rie e lavadoris par massarie. 

Cul voli simpri atent par sei il prin in Italie, come che 
al jere, sul marcjât dai Eletrodomestics. 

Ma par rispuindi a la domande de int che, magari a 
lavorin in doi in famee, a domandin il televisôr, Li- 
no Zanussi, costruit dut ce che al podeve, ocupant 
dut il teren a Purcie, al rive a Val Nonciel e, fats să 
a la svelte i capanons, si fasin i televisôrs. 

La Italie ise grande? Il Lino al pense di no. Alore al 
va ancje in Spagne, indulă che al met adun un pâr 
di stabiliments. 

Brâf il “Paron”? Tant brâf che mai; ma nancje lui nol 
varès fats chei meracui, se nol ves cjatâts chei tancj 
zovins perîts dal Malignani di Udin cu la preparazion 
tecniche e cetante buine volontât. 

E un di chei períts, Alfio Divora, Diretór tecnic, che 
in nancje cualchi més al sarès stât nomenát Diretór 
gjenerál, al è un di chei che al jere cul Lino intune 
“ispezion” in Spagne, ancje par screá l'avion gnúf 
che la Rex e veve comprát. 

Magari cussi no l'avion gnûf nol a tignút. 

Al jere il 18 di Jugn dal 1968. 

Ma prime di ché date, la Italie si veve visade dal Li- 
no Zanussi, nomenantlu Cavalir dal Lavór. Po ancje 
Padue si visa di lui fasintlu Inzegnir H.C. 

Chest al e il ricognossiment che il “Paron” al presea 
sore di ducj. 


p. 233 — Lino Zanussi te fotografie plui cognossude. 

Doe cusidure 


Bianca Borsatti 


Furlan di Claut 


No m'ai perdù de anemo. 
Ai strapontă i mo bus 
cun fil de seda 

cun trăs de lana 

fil tort e d'imbasti. 

Me ciat 

Cu una vita taconada 

e ca e là calche tap 

ma anciam in fortba 
par doe cusidure. 

Bale di savon 


Ilva Simonit 


Si dis daspès 

sveanisi 

plens di savalon 

sul ôr dal mar 

fra i lavris il savôr di sal 

jo mi rondoli cun te 

tu tu ti rondolis cun me 

ta chei frescs colòrs di amont 
e di lusignutis che a lampin 
cence vé misure di timp 

e sinti la musiche des vongulis 
a bati e diserapolási tor de rive: 
ce spetacul! 

Jemplá i voi e tigni aments 
par che il cür si puedi niculá 
prime che une bale di savon 
nus puarti inte realtát. 

Orculefobie 


Gianfranco Grion 


ne vore di timp indaúr, fintremai il Concili di 

Trent, e vignive tramandade di gjenerazion in 
gjenerazion, e in particolâr inte fantasie dai fruts e 
dai plui debui, la false credince de esistence di un 
orcul, une figure di mostri che i plaseve nudrisi di 
fruts e al spaurive la puare int cu lis sós malefatis. 
Ogni citát e ogni país dal Friúl al veve il so orcul che 
al tormentave, fúr che Cividât e Caprive, dulă che a 
regnavin incontrastadis la Orcule e la Storcule: dós 
súrs grandis plui che un gjigant che si crodeve che a 
vignissin di une grande grote su la mont Cjanine. 
Chestis a jerin dós creaturis mostruosis che, púr man- 
cul tristis e tremendis dai lór amís orcui, instes si diver- 
tivin tant cun ché di maltratá e di fò pati la puare int. 
La Orcule di Caprive e jere une vore dispetose e si 
pensave che e cambias dispes il so aspiet par fá plui 
póre e dam e cun plui libertát. A voltis e deventave 
une picule balute che, ferme intal miec de strade, se 
e vignive sfiliade o tocjade, si sglonfave di colp fin a 
deventá un balon che, rodolant, i coreve daúr al ma- 
lintopât fintremai lassálu par tiare inmatunit. 
Dispès, co e jere fumate, i plaseve D dispiets ai puars 
viandants cul dáur falsis indicazions, cussi che chei 
puarets a lavin a finîle in puescj spierdúts e pericolôs. 
Altris voltis e cjapave l'aspiet di un gjat neri e rabiós 
che al sgrifave e al muardeve la int che e passave pe 

strade e po dopo al sparive intune nulute, sot i voi 
sbarlufits dai presints. 

Cualchi volte, par altri, la Orcule si trasformave intu- 
ne brave vecjute, pronte a contâur bielis flabis ai fru- 
tuts par tirâju dongje e dopo spauriju co si mudave 
intune strie maligne. 

Par difindisi di chel ingjan, i picinins che a jerin in 
pericul a vevin imparát une detule che le disevin a 
dute vós par salvási dai imbrois di ché tenteanimis: 

ORCULE PARORCULE 

TU SÉS COME UNE STORCULE 

'TU CONTIS LIS STORIUTIS 

PAR IMBROIÁ LIS FRUTIS. 

Sintint ché filastrocje, la selerade e sparive di colp, las- 
sant daür di se une puce tremende. Di fat si dis: “Tu 
pucis come une Orcule”. Intal cür des gnots burascjo- 
sis e scuris di lune, jé si sistemave par ben poiant un 
pit sul pecol dal bosc di Corât e chel altri su la spice 
dal tor e di li, tignint in man une stangje lungje che e 
veve incjastrade in ponte une pepite di aur, e tirave lis 
saetis par che a lessin a trai su lis cjasis de puare int e 
ducj chei che a passavin sot di chel puint a jerin danáts. 
Dome dopo il decim tierc glon di une cjampane la 
bestie si trasformave intun nül e e sparive bande la 
mont Cjanine. 

Ancjetantis voltis, simpri vie pe gnot, jé e lave intes 
cantinis e intes stalis par fà dome malegraciis: cuntune 
ponte e sbusave i caratei plens di most in fermenta- 
zion e il vin si spandeve par dut; intes stalis si diverti- 
ve a leà lis codis des vacjis tra di lór cussi che tal in- 
doman il contadin al jere costret a piardi oris e oris par 
tornă a la normalitât, sudant lis siet famosis cjamesis. 

Al jere evident che la Orcule le veve sà cu lis femi- 
nis e in particolâr cun chés che a vevin i cjavei luncs 
e folts. 

Cussi cuant che il soreli al lave a mont jê si mudave in- 
tune sorte di gnotul par imbardeâsi intai cjavei di ches 
puaretis che a lavin in zir cence un façolet sul cjâf. Cua- 
si simpri chés feminis cjapadis di smire a jerin obleadis 
a taiâsi biel avuál i cjavei par liberási di chel picul mo- 
stricjat che nol molave la prese nancje a copâlu. 

Ogni més, in timp di lune plene, al jere pussibil vio- 
di la Orcule intant che si lavave i siei cjavei riçots in- 
te aghe de Viarse. 

Dopo trê dis di chel event, al capitave un fat miste- 
riôs e strani: inte Viarse a jerin tancj bisats tancj che 
i cjavei piardûts de Orcule intant che si lavave, e chei 
a deventavin sarpints. 

Ogni volte che la Viarse e jere in plene par vie des 
ploiis, la Orcule si butave dentri par fà il bagn, ma 
cuasi simpri e stropave il cors normal fasint lâ für la 
aghe dal so jet inagant il país. 

A un ciert moment i Caprivots, stufs di dutis chés 
malefatis, a pensarin di tornái la farine cjatant fúr un 
sisteme par liberási par simpri di ché sclavitút. 
Profitant di un lunc periodi di sut che la Viarse e je- 
re restade cence aghe, a sgjavarin une buse grande 
e une vore fonde vicin dal Gorc dai Sclás dulă che 
par solit la strie e lave a fá il bagn. Su la part plui al- 
te dai ripárs a meterin grandis pieris cjoltis inte gja- 
ve dai Tirei, sistemadis intune posizion provisorie e 
balarine, leadis tra di lór cun cuardis che a picjavin 
jú fintremai il livel che di solit e rivave la aghe in 
timp di plene e une cuarde di ripár a ripâr che e lea- 

ve insiemi i doi grums di pieris. In plui, parsore di 
chestis pieronis a ingrumarin une vore di altris pie- 
ris, tiare, glerie e dut ce che al capitave e al podeve 
stà su chei basaments. 

Cuant che a rivarin lis ploiis e si alçà il livel des 
aghis, la Orcule e pensà di lâ a fâ il bagn tal solit 
puest, ma a pene dentri te aghe la stupide si acuarç 
che i mancjave la tiare sot i pîts e, stant che no sa- 
veve nadá, si grampă tor des cuardis che a jerin a 
puartade di man, provocant cussi la sdrumade di dut 
chel material parsore di jè, che le sapuli par simpri. 
Di in ché di no si à ni savút ni sintút plui nuie da la Or- 
cule infúr di pensá che la bestie, cun dut chel pés che 
i jere plombât aduès, e vedi continuát a sfonderási te 
tiare fin a rivá intal infiar restant là ju par in eterni. 
Finalmentri i Caprivots a jerin rivâts a discjoli di in- 
tor la póre de Orcule e a vivi di li indevant beáts e 
contents. 


Flabe cuasi vere scrite par talian di Angelo Signorelli 
e voltade par furlan di Gianfranco Grion 

Pensirs 


Sonia Cimador 


Tal cîl inluminát 

de lune 

a trimulin 

a mil 

a mil 

stelis lusintis. 

Tal gno cür ingropât 
de vite, 

a trimulin 

a mil 

a mil 

pensîrs mareôs, 

neris 

come une gnot scure, 
cence un fruçon 

di lune par disfantáju. 

Un amôr. 
“Pape Zuan Pauli 11” 


Suor Gabriella 


A è stât un om plen di coragjo tal difindi la famee 
intune ete dulă che i rúi di pari e mari, om e fe- 
mine, si son messedâts. 

Il Pape cun voli profetic al veve viodút par timp che- 
st pericul e al à lotât par che la famee e sedi forma- 
de da om e femine: tane de vite, cul amôr fedél, lúc 
di cressite e di insegnament pe vite cence pâr. 

O pensi che al Pape i sedi vignût un ingropament di 
cür cuant che si è sparniçade la vôs che il Parlament 
european nol jere stât bon di cjatâsi dacuardi tal de- 
fini la famee. 

Chest fat al jere tant impuartant tant che graf; al jere 
il segnòt che la cussience europeane e jere par la fúr 
dal troi. Par difindi la famee al à fat stât su di un 
amôr fuart, al à combatút come un sportif. NÓ o ri- 
cuardin lis zornadis mondiáls de zoventüt, il jubileu 
des fameis, lis racomandazions fatis ai nuvics e tancj 
pinsirs simpri presints tal so cúr. Se il valór de famee 
al va al mancul ce restial intune societòt? Intune so- 
cietât cence famee restial alc? 

Lui al e stá un om coragjòs tal difindi la dignitát de 
vite umane, di dutis lis vitis umanis, blancje o zale o 
nere, sane o malade, plene di bècs o puare, dal con- 
cepiment a la muart. 

Tal nestri cûr al reste il ricuart di un vèr profete che 
nus invide ancjemò a vierzi lis puartis a Cristea no 

vê pre, a valorizà la nestre etát e a vivile cun fidu- 
cie e dedizion. 

Cuant che il mont al lave mâl, al è vignût jà dal cil 
un agnul e al & lât ca di Marie par dû che e jere la 
beade, la miôr su cheste tiere, di no vê pôre di lui; 
cumo che o lin di mâl in piès e no savin cemit fâ, ti 
domandi: puedistu salvà ancjemo il mont? 

Che il Pape e Marie nus judin dal cil! 

O Signór spessee judimi a jessi simpri ridint ancje 
cuant che il ridi al e platát da lis lagrimis e o sint il 
scjafoià tal côr! Judimi a jessi seren te gjonde e tal 
dolór, tal ben e tal mál, par chei altris e par me (sa- 
lacor)! 

Po ben, torne impie il fâc di amór intormi! 

Seial laudat! 

Barba Bruno ` 
‘1 bacala 


Drea di Barbaro De Rosa 


Furlan di Sopula 


a la famea dai De Rosa, da la banda di me nona 

Anita, a era un fradi vedran, il Bruno, ch'a duci si 
recuardint coma un personagiu dal Borc. 
Muart zovin, a corantanouf ains, al à fat in timp a vi- 
vi ‘na vita plena di impegni, tra ‘l lavour tal siò con- 
sorsiu agricolo, la ciassa e la riserva dai Marzotto da 
tigní, il coru Santa Cecilia, PAC Sopula cul balon; e 
propriu dal calcio a ven four “na biela storiuta ch'a 
mi tocia propriu contávi. 
A no erint ains di bondansa, tal segont dopoguera, 
tanta fan e miseria; PAC Sopula a veva di fâ fiesta cun 
la sena da la sociassion. Il barba Bruno veva preparat 
polenta e bacalá par coranta di lours, fra zuiadours e 
parinc, cuant che, viarzüt il puartint, a si a inecuarzüt 
ch'a ‘nd era ‘na sdruma di setanta di lours. 
Ah, Diu... Se vareisu fat, vualtris? Jo, par divi la ve- 
retăt, i mi sarès metut a planzi, ma al barba Bruno a 
no manciavint ideis e, sempri plen di murbin, a no 
si ă lassăt ciapá da la poura. 
Ciapăt il Don ch'a ghi deva ‘na man, a ghi à dita: “Ni- 
ni, va là via dal flun e partimi ta la stansia che vecia 
soca di poul”. Taiăt anoins indavour, a era za marsit 
e diventat coma di semula, chel veciu poul. Al a fat 
in piciuli scielis e, cun cuatri sinc sciatulis di ton, 
tant uoli e un pu’ di salsa al à trasformàt in cuatri e 

cuatri vot chel lenc biel sgramolăt intuna biela pi- 
gnatona di bacală, ch'a ghi & bastada par implini il 
stomit a duta chè cheba di puora zent. 

Ah... la fan di covolta! E jo, ch'i vi la conti adès, i sai 
za ch'a mi tociară sintilis dai vecius pal puor barba 
Bruno! 


LU a dite 
cjossul... 


Leopold Fetchner 


La vite e je maraveose: cence, tu saressis muart. 


AYE. 


Bat Masterson 


Te vite, ducj a an la stesse cuantitât di glace a di- 
sposizion. Il siôr d'istát, il puar d'unviar. 

Moments 


Renza Pagani 


Ferme, sentade, 
cidinôr jo o sint, 
imobil 1 è il cil, 

il soreli ridint. 
L'aghe tai claps 
Zuiant e cor vie 
svole la pavee 
lavore la furmie. 
O cjol une rose 

le ten ta lis mans 
mi pant un profum 
di ricuarts lontans. 

Fausto Zof 

Vin 


Vin, 

tu sês antic tant che il Friûl, 
tu vegnis dai broilis dal Cjars 
e di chei di Duin. 


Tu sês jentrât tes botis dai Celtics 
e tes anforis romanis. 


Ancje Livie ti ă fat compagnie 
te grande Aquilee. 


Il to profum si e sparnicát 
tal cors di tanc] secui 

e tu sés ancjemò vif 

su lis taulis dai furlans 

La prelere 
“ve dut inte vite 


Mario Martinis 


Signôr dâmi la pâs e l'onôr 

bêçs di spindi 
blave di vendi 

une vacje te stale 

un purcit tal cjôt 

un biel fantat tal jet 
baste cussi 
Signôr benedet. 


Póc prin di muri, une viele furlane di 102 agns e à 
contât al so predi che jê, ogni sere prin di indur- 
midisi e diseve cheste antighe preiere che fin di 
picule e veve imparade in famee. Tra lis desenis e 
desenis di preieris furlanis de tradizion popolâr, che- 
ste e jes un pôc für de classiche golaine religjose pe 
scletece de larghe domande a Diu, olmade di sigúr 
de grivie preocupazion dal vivi di ogni di e des ne- 
cessitàts materials de esistence di ché volte. In struc 
la preiere e jere une vore furbe parce che, in prati- 
che, e domandave dut ce che une persone e pode- 
ve vé di miór inte vite (sigurece, considerazion, mo- 
nede, lis bestiis di curtil e Pamór). Nol jere póc, an- 
zit al jere une vore, soredut in chel timp di miserie e 
di grame (primis desenis dal Núfcent). 

Cjate il timp 


Vigji Mestroni 


Cjate il timp di rifleti, 

e je la risultive de fuarce. 

Cjate il timp di zuiá, 

al è il segret de zoventtt. 

Cjate il timp di lei, 

e je la base dal savé. 

Cjate il timp di jessi zentil, 

e je la strade de felicitàt. 

Cjate il timp di insumiàti, 

al è il troi che al mene a lis stelis. 

Cjate il timp di amă, 

e je la vere gjonde dal vivi. 

Cjate il timp di jessi content, 

e je la musiche da l'anime. 
(antighe balade irlandese) 

Bepi Mariuz 


Adiu Tocai 


Chistu disbatiati, Tocai, 
al è propit un 'apostasia 
al è, tal imperi bastart 
da la passuda Europa, 
denei a la planta 

e password a l'Ungiaria, 
a è la fanatica clapa 
dai cunsums ta la reit 
ch'a ti giavin il non 
par governati la seit. 


Lu a dite 
cjossul... 


Thomas Fuller 


Tancj di lôr a saressin viliacs, se indi vessin il coragjo 

Lu à dite 
cjossul... 


Tristan Bernard 


Gjenerâi e miedis a jentrin in Paradis pe puarte dai 
furnidôrs. 


Lu à dite 
cjossul... 


Milton Berle 


Adam nol saveve ce regâl comprâi a so Pari pe fie- 
ste dal papà. Ce si puedial regalâ a di un che al à za 
dut? 


Lu à dite 
cjossul... 


Henny Youngman 


La mê femine i ten cussi tant a la pulizie, che e met 
un giornâl sot dal orloi a cucü. 


STROLIC PAL 2007 259 


Jugn 2006 


Vigji Mestroni 


Ce sino: il doi di jugn? Ma al è passât! 
O il vincjecinc di Avril, o il prin di Mai? 
Passáls e strapassäts. 

Ce fieste — alore — puedie jessi mai, 

che o viôt imbandierât ogni barcon? 
Une fiestone, amis, fieste mondiál: 

Ia sagre dal balon. 

Il sintiment di Patrie dal talian! 

Cuant tornaraial für? Di ca a doi agns, 
cul prossim campionát european. 


Gnocis ... scuasit d'àur! 


Vigji Mestroni 


“A lis més gnocis d'àaur!" — al vose un 
tal 

alcant in ostarie la tace plene. 
“Cemiit?— al dis l'ustír — se son apene 
cinc agns che al e sposát, o ben o mal?!” 
“Je vere: nome cinc che o ài cjolt ché 
“sante”, 

a mi, pero, mi părin za cinquante!” 


Autorizzazione del Tribunale di Udine del 22.5.1982, n. 12/82 
Supplemento al n. 3/4 (2006) del Bollettino “Sot la Nape”. 

Spedizione in A.P. DCB Udine 70%. In caso di mancato recapito rinviare 
all'Ufficio di Udine ferrovia per la restituzione al mittente che si impegna 


9 Il || 


a pagare la tariffa in vigore. 
TAXE PARCUE - TASSA RISCOSSA 
UDINE, ITALY 


ISBN 978-88-7030-072-5 


